
Cuvânt înainte 


Ideea Seriei România sub Asediu (RSA) a fost una 
dintre acele sclipiri de moment care apar când te aștepți 
mai puţin, când faci, de regulă, un lucru de o banalitate 
crasă — ei bine, la mine a apărut când spălam... un pahar. 
Aveam mâinile sub jetul de apă călâie și contemplam lung 
neantul imortalizat în griul fad al unei plăci ceramice. 

Îmi gonea prin minte esența unor discuții rămase ne- 
polisate; cu vreo câteva zile în urmă, înainte să am parte 
de profunda revelație, fusesem invitat de editorul Horia 
Nicola-Ursu să particip la o conferință, în cadrul festiva- 
lului de science-fiction Final Frontier 2016, desfăşurat pe 
parcursul mai multor zile, la București. După eveniment, 
am luat parte la obișnuitele calupuri de discuții post fac- 
tum despre soarta literaturii de gen din România. Au fost, 
în linii mari, întrebări și răspunsuri care vizau toată sfera 
ficţiunii speculative, dar frământarea generală s-a dovedit 
a fi, grosso modo, seva câtorva întrebări chinuitoare: de ce 
literatura science-fiction autohtonă, autorii români, simt 
nevoia constantă de infuzii occidentale? De ce echipajul 
unei navete interstelare superluminice nu poate să fie 
compus exclusiv din astronauți români, cu nume româ- 
nești, cu apucături aşijderea? 

Mărturisesc, ideea mi-a sfredelit echilibrul rațiunii ca 
un burghiu diamantat și mi-a rămas în minte ca o sămânță 
de soi înfiptă bine în pământ. M-am întors acasă și, fără 
să anticipez efectul final, cumva, la nivel inconștient, am 
știut că mai lipsea doar ploaia pentru ca ideea să germi- 
neze. 

„De ce nu?“ mi-am spus, încântat. 

În literatura de gen, dar și în mainstream, există un 
canon: nu e suficient să scrii bine, ci trebuie să scrii bine 
despre ceea ce știi tu cel mai bine. Şi, în mod evident, 
unde aș fi putut să plasez acțiunea unui roman care să 
atingă punctele mai sus amintite, dacă nu în iubitul şi 
prozaicul meu oraș natal? În felul acesta, la nici o lună de 
la participarea la Final Frontier, aveam deja o jumătate de 
manuscris dintr-un roman în care decisesem să distrug, 
fictiv, dar literalmente determinat, orașul Focșani. Să adun 
laolaltă toate simbolurile arhitectonice și să le vandalizez 
într-un mod creativ. 

Mulţumit de felul în care avansa romanul, i-am trimis 
un rezumat editorului Constantin Pavel, care s-a arătat 
mai mult decât încântat și, fără prea multe discuții proto- 
colare, mi-a acordat undă verde spre publicarea produsu- 
lui finit. 

Totul era exact așa cum ar fi trebuit să fie: manuscrisul 
aproape că se scria de unul singur și aveam acceptul edi- 
torului pentru publicare. Cu toate acestea... lipsea ceva. 
„Ideea asta are potenţial“, mi-am spus. „Mult mai mult 
potenţial decât un singur roman.“ Ceea ce m-a dus cu 
gândul la una din clasicele întrebări care a adus cititorilor 

din toată lumea nu doar lucrări bune, ci adevărate capo- 
dopere ale literaturii science-fiction — „cum ar fi dacă...2“ 

Şi atunci am realizat ce lipsea cu adevărat ca ideea să 
fie fructificată la un nivel maxim - „cum ar fi dacă mai 
mulți autori români de science-fiction și-ar uni forțele 
creatoare şi ar distruge, fiecare în parte, localitatea natală 
sau de domiciliu, după caz sau preferințe. Cum ar fi dacă 
întreaga Românie ar fi pusă sub asediu?“ 

L-am contactat din nou pe Constantin Pavel și i-am 
expus ideea proiectului, reformulată de astă dată, cu am- 
biţia celui care tocmai a descoperit un zăcământ aurifer. 
Chiar i-am pus la dispoziţie o listă cu mai mulți scriitori 
români cu care aveam legături directe şi care, am consi- 
derat eu în entuziasmu-mi debordant, vor fi interesaţi de 
proiect. Spre surprinderea mea, domnul Pavel a spus: 
„Nu!“. Şi a adăugat: „ideea asta are prea mult potenţial 
ca s-o trimitem așa pe piață, ca pe-o simplă încercare, ca 
pe-o ambarcațiune stingheră în inima unui ocean.“ 

În mod clar, reacţia sa a fost determinată de ecourile 
lăuntrice ale unei minţi perfecţionate și exersate ani la 
rând în cadrul unui remarcabil număr de programe de 
dezvoltare personală şi de afaceri, ghidat de traineri cu 
renume internațional. O rațiune care a putut să vadă din- 
colo de ceea ce un autor nu putea și nu avea cum să vadă. 

Şi, din acel moment, au început să curgă detaliile. „Avem 
nevoie de o scrisoare de intenţie“, mi-a explicat, „care va 
fi personalizată și expediată fiecărui autor în parte. Un 
plan de publicare, organizat până în cele mai mici detalii. 
O prezentare grafică inedită, care să includă chiar și o 


FURIA FIARELOR Florin Purluca 


siglă, pentru a conferi seriei RSA o identitate grafică pro- 
prie, de efect. Avem nevoie de creionarea tuturor tușelor 
ideii principale și de un scenariu în care, în toate roma- 
nele, cititorul să descopere firul roşu care-l poate con- 
duce, în final, la speranță și încredere în viitor.“ 

Ei bine, din punctul acela totul a început să se limpe- 
zească şi mi-a permis să observ cum se poate scrie istorie. 
Am învățat atâtea de la acest om minunat, un editor care 
știe ce vrea şi ce are de făcut pentru a obţine ce şi-a pro- 
pus, cu o minte fertilă și ascuţită, pe care îl pot numi un 
veritabil profesionist. 

În locul unei concluzii, mărturisesc că n-am pretenția 
(încă) să cred că împreună cu Constantin Pavel am pus ba- 
zele unei serii de romane care va sfida timpul cu îndrăz- 
neala şi originalitatea ei, însă avem buna credință că 
ne-am făcut datoria față de cititorul român de science-fic- 
tion care reclamă această lipsă de autenticitate din lite- 
ratura de ficțiune anticipativă din România. Că măcar am 
încercat să aducem un suflu nou și proaspăt în sefeul 
autohton, care poate reînvia nu doar la nivel național, ci 
și european și chiar internațional. 

Așadar, dragă cititorule, împreună cu mai mulți autori 
români de SF, te invit să asiști la un spectacol de forță al 
cărui subiect este... punerea României sub asediu. 


Cu deosebită considerație și apreciere, 
scriitorul Florin Purluca, 
inițiator și coordonator al 
Seriei România Sub Asediu 


are o pisică. De fapt, un cotoi. Cândva, a avut şi 
un bărbat. Dar asta se întâmpla cu vreo zece 
ani în urmă. Acum, în casa ei — să ne fie clar: în casa EI! — 
nu mai stăruie nici măcar amintirea lui. O parte din lu- 
cruri și le-a luat cu el, atunci când a plecat. Oricum n-avu- 
sese cine știe ce acareturi. De ce-a rămas s-a îngrijit doamna 
Manolescu. Un morman de ţoale, o colecție modestă de 
bancnote vechi și câteva cărți polițiste; puţin diluant pen- 
tru unghii şi un pai de chibrit aprins; în aer liber, lângă 
grădinița din faţa blocului. Vecinii au luat-o drept țicnită. 
Vasilescu, de la trei, a și sunat la 112. Doi tineri, cu un aer 
cumsecade, au coborât din Loganul prăfuit şi ruginit al 
Poliţiei, purtându-și uniformele noi și curate, țanțoși ca 
niște cocoși. Probabil proaspăt absolvenţi ai Academiei, 
s-a gândit femeia. Curvarii trebuie pedepsiți aspru, chiar 
și prin lege, le-a spus doamna Manolescu. Furia i-a cloco- 
tit în lumina ochilor. Au fost niște tineri drăguți, s-au amu- 
zat pe seama determinării ei, i-au dat numai un avertis- 
ment. Asta chiar în timp ce văpăile consumau hulpave 
hârtii şi toale. Punct şi de la capăt. Curvarii trebuie pedep- 
siți aspru, domnule! 
Pe Jerry, cotoiul, l-a găsit în scara blocului. Se aciuase 
acolo cu vreo cinci ani în urmă. Toţi îl luaseră la șuturi. 
Slab, slinos şi, pe deasupra, mai era și un sac de purici. 


D oamna Manolescu este proaspăt pensionată și 

Dar i se făcuse doamnei Manolescu o inimă de plastilină 
atunci când îl văzuse cum tremura, speriat. Și l-a adoptat. 
Trebuie că are prea mult timp liber şi se plictisește de 
moarte de când a lăsat-o lorgu. Spuseseră treaba asta unii 
de la etajul doi, pe care femeia îi iubea la fel de mult ca 
pe înghițitul cojilor de castane. Dar își văzuse de treburile 
ei. Îl șamponase bine, apoi folosise multă apă caldă. Din 
nou șampon, iarăși un set de jeturi călduţe de apă. La urmă 
a fost gata. O mândreţe de motan, nu alta, așa spălat cum 
era. Pe urmă începuseră să-l îndrăgească toți de prin bloc. 
Mda! Cam tot așa se întâmplase și cu lorgu. Ea avusese 
casă, el nici măcar un loc de muncă stabil. N-avusese el 
purici, dar buzunarele gecii lui erau precum două găuri 
negre. Probabil că nici individul ăla deștept și olog de la 
televizor - Stephen Hawking sau cam așa ceva — n-ar fi 
reușit să scoată ceva din buzunarele alea. Însă ea îl accep- 
tase pentru ceea ce era. Un om cumsecade, căruia nu-i 
surâsese soarta. Dar mai târziu se gândise să-i surâdă 
Maria Surducan, scârba din blocul vecin. Şi cam ăsta fu- 
sese finalul idilei lor fierbinţi de doi ani. Sau - mă rog! — 
de doi... bani. 

Uneori îi vede din dosul faldurilor perdelei de la bu- 
cătărie, cum ies din scara blocului la brațetă. Maria Sur- 
ducan — deși poate cu vreun kilogram sau două mai suplă 
decât doamna Manolescu - e tot o nenorocită de umflată. 
El, un cocean de porumb uscat, bălăngănindu-se în bătaia 
leneșă a vântului. Un escroc. Un trădător. Un curvar. 

După felul cum Jerry, motanul, începuse să lipsească 
nopțile de acasă, într-un timp ai fi zis că o apucase pe ur- 

mele lui Iorgu. Dar se îngrijise femeia ca lucrurile să nu 
o ia razna. Din nou. N-avea să fie pentru a doua oară o 
proastă. Ea să le furnizeze haleala, iar ei să umble fleaura. 
Nu, nu, domnule motan! O coadă roasă dintr-un plici de 
plastic vechi, fără paletă. Câteva lovituri, arareori precise. 
Cotoiul a priceput numaidecât cum stau treburile. Aba- 
terile sunt semnalele clare ale unui sabotaj. Doamna Mano- 
lescu a mai trecut prin asta şi a căpătat o sensibilitate 
aparte față de trădători. Ar fi dezgustat-o să constate că 
Jerry era unul dintre ei. 

O dată sau de două ori pe lună există o seară tapetată 
cu prelegerile doamnei Manolescu, pe care motanul le 
ascultă nemișcat, de-ai crede că e împăiat. Uneori, ani- 
malul se întâmplă să fie marcat de un interes viu. Un soi 
de cante jondo, la un nivel tacit, retardat cognitiv. Alteori 
o privește torcând, acompaniind-o pe fundal ca un motor 
diesel în miniatură, un gest aproape insesizabil față de 
torentul de cuvinte scuipate de femeie. Dacă pisoiul înțe- 
lege sau nu ceva din ceea ce i se spune, doamna Mano- 
lescu nu poate să fie prea sigură de asta. Dar la un anumit 
nivel, cu valenţe de tip ezoteric, e cert că Jerry trezeşte in- 
teresul femeii cu sclipiri inteligente. Deşi minimale, privi- 
rile astea sunt genul specific animalelor curioase. Dar 
poate că lucrurile nu se rezumă doar la cele câteva mo- 
mente de scânteie, cognitive, ale cotoiului. Privindu-i ochii 
mari de motan, băltoşi, acolo, în adâncul apelor invadate 
de alge, parcă s-ar ascunde ceva mai mult. În lumina 
chioară livrată de becul din sufragerie, ochii lui Jerry ar 
putea să fie, prea bine, un avatar al trădătorilor porniţi 
pe calea cea dreaptă. 

Evident că doamna Manolescu nu e o smintită. N-a 
fost niciodată la un psihiatru. Din punctul ei de vedere, 
şedinţele alea de discuţii de tip psihologico-psihiatric 
mustesc de misticism. Dar aici e o chestiune de o liniari- 
tate evidentă. Părerile ei sunt în tandem cu părerile altora. 
Unii ajung cu totul întâmplător printr-o casă abandonată. 
O pală rebelă de vânt prăfos, mișcarea ilogică a unui oblon 
- sau poate o ramă de geam fără sticlă — și mai apoi trăiesc 
toată viaţa cu impresia c-au avut parte de un eveniment 
paranormal. Pe indivizii ăștia nu-i trimite nimeni la doc- 
tor. Şi, mă rog, de ce s-ar duce doamna Manolescu? Între 
ea și Jerry există o legătură, acolo, la un nivel extrasenzo- 
rial. Genul acela de legătură. Și gata! Nu-i ca și cum ar fi 
reinventat ea roata. Este exact ca atunci când domnul 
Jerry pare să-i citească gândurile și-i anticipează inten- 
țiile. Parșivul de el. Dispare printre mobile înainte de a-l 
duce la veterinar ori atunci când doamna Manolescu are 
de gând să-i facă baie sau să-i taie gheruţele. Și se lingu- 
șește, lipindu-i-se sau încolăcindu-i-se printre picioare, 
când știe că urmează să primească mâncare, să fie scos la 
plimbare sau să fie lăsat un timp singur. 

Locuiește în Focșani de tot atâția ani câţi are — adică de 
șaizeci și doi — şi dacă acum o sută de mii de ani, când se 
considera încă tânără, frumoasă şi în putere, și-ar fi dorit 
să plece într-un oraș mai mare, acum n-ar mai face-o nici 
în ruptul capului. Aici are liniște, îl are pe Jerry și mai are 
pensia ei frumușică. Şi asta-i cam tot ce are nevoie. 

Şi totuşi, în ciuda actelor de trădare, pare c-ar mai exista 
ceva, acolo, în sufletul doamnei Manolescu. Ceva care-i 

alungă liniștea. În special în nopțile târzii și cenușii, care 
par interminabile, marcate de insomnii repetate. Gânduri, 
amintiri, idei. Despre trecut sau despre un viitor impro- 
babil, care includ momente intime în doi. Ziua, când se 
mai ia cu toate treburile de prin casă şi cu ifosele lui Jerry, 
sentimentele ei pentru Iorgu sunt doar rămășițele unui 
vis. Cu toate astea, noaptea e de cu totul altă părere. În în- 
tunericul acela păstos, care coboară din colțurile camere- 
lor cu pereți drepți și goi, lipsește ceva. Există o luptă, 
acolo, la nivelul ăla. Una pe care ea o pierde în fiecare 
miez de noapte și deznodământul o face să izbucnească 
în hohote suprimate de plâns. 

Într-o zi va veni vremea când va găsi puterea să înfrunte 
răul. Acum nu poate face altceva decât să arunce ochiade. 
Ascunsă după ușa crăpată la un nivel minim, ce-i permite 
să vadă prin fanta de două degete, analizează îngrozită 
monstrul care moțăie în măruntaiele sufletului ei. 

Amintirile o chinuie, ea caută să le respingă. Dar va 
veni o zi, negreșit. Nu are niciun dubiu în privinţa asta. 
O zi în care va găsi puterea. Deseori se îmbărbătează de 
una singură, în zorii albastru-gălbui cu sclipiri de corin- 
don - ai să poţi să treci peste asta, tot repetă ca o bezme- 
tică — dar pe urmă cade peste ea genul acela de oboseală 
profundă, care te apucă la primele ore ale dimineții, după 
o noapte albă. Şi curajul ei eidetic moare cu fiecare se- 
cundă scursă. Prăpastia apare din nou la un pas de ea, 
gata-gata să o înghită, negreala aia fără limite. 

În fiecare dimineaţă se desfășoară ritualul. Jerry își dez- 
morțește oasele înțepenite de la atâta somn și trândă- 

veală, după care, cu unduiri repetate, care reprezintă sim- 
bolul infinitului, printre picioarele doamnei Manolescu, 
pisoiul își plânge foamea. Femeia etalează o indiferență 
dură, crasă, care pentru priceperea lui Jerry este un zid 
de placiditate. Evident că atitudinea ei este falsă. Ea are 
tot timpul ceva de mâncare, pregătit cu grijă. Doar că-i 
place să-l ţină pe cotoi într-o stare de tensiune. O emoție 
amestecată cu teamă și curiozitate. O așteptare încordată, 
ca un moment într-un film, într-un spectacol sau într-o 
operă literară în care acțiunea se întrerupe pentru scurt 
timp, creând pulsiuni neprevăzute. Ori, cel puțin asta 
crede doamna Manolescu că se întâmplă în mintea lui 
Jerry. ÎL tot lasă să repete semnul infinitului, cu pași mă- 
runți și tacticoși, până când expresia de te rog din ochii 
turchezi ai motanului se transformă într-un te implor venit 
dintr-o altă lume. 

Problema e că domnul Jerry, în dimineața asta, are nis- 
caiva toane. A mai văzut femeia niște toane ca astea la el, 
de mai multe ori, în ultimele zile. Era morocănos de i se 
zburlea blana pe el, parcă era un cotoi din ăla vagabond 
încordat, care te scuipa și mârâia la tine când încercai să-i 
furi mâncarea. Îi tot sărise muştarul din te miri ce și mai 
nimic, iar doamna Manolescu văzuse asta. Nu prea-i plă- 
cuse femeii purtarea. Se prea poate că dacă el are s-o țină 
tot așa, se va vedea nevoită să folosească din nou coada 
de plici. 

Ca să-l pună la punct, flutură prin aer bucata de plas- 
tic, în gol, demonstrativ. 

— Jerry, băiete, te rog să nu fii necioplit. 

Motanul stă retras în colțul bucătăriei, pitit sub blatul 
unui scaun. O fixează pe femeie cu o privire lipicioasă și 
rece, care poate să definească nimic altceva decât un sen- 
timent puternic de ostilitate. Indiferent cât de mult ar 
căuta ea să-i găsească cotoiului o scuză, e limpede: e o ati- 
tudine potrivnică. Un fel de revoltă. După un timp în care 
femeia îi dă pace, dar în care situația pare că persistă, în- 
cepe și-l urmăreşte, la rândul ei, cu coada ochiului. Prefă- 
cându-se ocupată cu alte treburi casnice, scoate o sticlă 
cu ulei dintr-un dulap. Ar putea să fie un soi de indiges- 
tie, se gândeşte. Iorgu devenea destul de iritat şi morocă- 
nos. La fel de bine ar putea să fie în situaţia asta şi bietul 
animal. O conservă cu termenul de valabilitate scăzut sau 
poate resturile de carne de vită cu sos, de ieri? Jerry e destul 
de sensibil. Pe viitor va trebui să fie mai atentă. Și dacă 
lucrurile au să persiste, o vizită rapidă la veterinar. Nu 
poţi să lași probleme de genul ăstora pe ultima sută de 
metri. Nu, nu, domnule! În astfel de cazuri trebuie să fii 
preventiv. 

— N-ai nicio grijă, băiete, am să te țin sub observație. 

Şi parcă acum, dacă se gândeşte mai bine — motanul ei 
drag e în suferință — se simte vinovată pentru faptul că l-a 
agasat. 

Se apropie de el cu sfială. Atentă la detalii, aproape pe 
vârfuri, cu pași mici și calculați, ca un hoț experimentat. 
Se pricepe doamna Manolescu, nu-i chiar așa de neînde- 
mânatică. Spionajul prin vizorul ușii de la intrare e şi el 
o artă. Aproape că-i scapă un chicot când se gândește la 
sesiunile de urmărire, dar se abține în ultima clipă. Nu 

vrea să-l sperie pe sărmanul motan. O vorbă bună și un 
mângâiat blând nu strică nimănui. Nici măcar unui mo- 
tan. Întinde mâna, cea fără plici, ca să-l apuce și să-l tragă 
aproape. Să-l dezmierde, să-l cocoloșească. Bietul de el, 
îi tot vaietă femeia suferința. Și exact în acel moment, fără 
niciun avertisment evident, Jerry se înfoaie, împroașcă 
vapori de salivă prin aer şi trasează un arc de cerc cu o miş- 
care de labă imposibil de prevăzut. Doamnei Manolescu 
îi scapă un țipăt de spaimă printre buzele țuguiate, care 
aduce cu sunetul deformat al unei păsări de pradă. În 
primă instanţă nici măcar nu simte durerea. Sunt numai 
trei linii roşietice, precis trasate pe pielea mâinii ei, care 
se amplifică progresiv, devenind mai pline - trei urme de 
carioca. 

Fără niciun avertisment, teama se umflă în doamna 
Manolescu ca un balon. Iar Jerry, în loc să bată în retra- 
gere și să scape din calea unui atac răzbunător de plici, 
are nevoie doar de două salturi. Acum e cocoțat pe blatul 
mesei din bucătărie. O fixează pe femeie cu o privire atât 
de sălbatică, încât o năucește de-a dreptul. Preţ de câteva 
secunde pare că Dumnezeu a apăsat pe butonul de pauză 
și lumea s-a pietrificat. Blana cotoiului, o explozie de fire 
zburlite. Pe bot stă gravat un rictus aproape uman. 

Ce-ar fi trebuit să facă acum? Să țipe la el? Să-l izbească 
feroce cu pliciul? 

Doamna Manolescu face un pas îndărăt. E tot ceea ce 
ştie şi ce poate să facă. Totuși, într-un gest defensiv și ne- 
sigur, ridică mâna deasupra capului. Cea în care ține pli- 
ciul. Vârful bont indică albul neîntreținut al plafonului. 


16 


FURIA FIARELOR Florin Purluca 


Chiar și numai demonstrativ, femeia speră ca gestul ei să 
doboare curajul motanului. Numai că privirea spune cu 
totul altceva: teamă. O cantitate incomensurabilă de teamă 
în care-i băltesc ochii și care-i tulbură capacitatea de a 
alege decizia corectă. 

Jerry se desprinde de pe tăblia mesei cu o viteză impro- 
babilă, de parcă ar fi o rachetă care decolează. Se agaţă 
de scalpul femeii cu ghearele picioarelor din față. Cele 
din spate trec prin poliesterul rarefiat al bluzei vechi, 
tocite, la nivelul claviculelor. I se înfing adânc în carne. 
Doamna Manolescu se răsucește într-un flamenco deliric. 
Are articulațiile degetelor încordate — dar incapabile — în 
blana motanului. Atunci când trage, ghearele lui Jerry, 
care i s-au înțepenit în carne ca niște cârlige, o săgetează 
cu fiori pătrunzători de durere până-n adâncul oaselor. 
În dansul acesta dement, femeia izbeşte cu cotul sticla pe 
jumătate plină cu ulei, uitată pe blat. În lupta-i terifiantă 
loveşte şi cuptorul cu microunde. Aparatul rămâne sus- 
pendat, pentru o vreme, la câțiva centimetri de parchet. 
Cablul, cu ștecherul rămas înfipt în priză, e un cordon 
ombilical. Cuptorul, bălăngănindu-se, zdrăngănind peste 
suprafețele sertarelor mobilei de bucătărie — un făt artifi- 
cial, în timpul unui avort spontan. Un foetus cubic din 
metal și plastic, care refuză să se decupleze de mamă. 

Sticla de Untdelemn de la Bunica se rostogolește în lun- 
gul parchetului. Balta de ulei crește, se lungește și se lă- 
țește, îmbracă lemnul cu o membrană transparentă, mişcă- 
toare. Un singur pas și, pentru doamna Manolescu, lumea 
pare un carusel care s-a defectat. Tâmpla agaţă, în căde- 

rea-i bruscă, colțul mesei. Jerry sare cât colo, la loc sigur, 
pregătit de un alt atac. Realitatea femeii, care este acum 
văzută prin tubul unui televizor cu lămpi, se estompează. 
Culorile își pierd intensitatea. Peste tot sunt numai con- 
tururi vagi. Pare ca și cum cineva ar fi împins-o în apă, 
iar doamna Manolescu se teme până ajunge la graniţa ne- 
buniei. Pentru că doamna Manolescu n-a învăţat nici până 
la vârsta asta să înoate. 

Durerile vin şi pleacă, pentru o perioadă indefinită de 
timp, după care devin inexistente. Doamna Manolescu se 
scufundă tot mai adânc și nu e niciun salvamar prin 
preajmă, să-i sară în ajutor. 

sorbind din cafeaua la ibric, priveşte televizo- 

rul deschis, cu o indiferență imbecilă întipărită 
pe figură. Nu pentru că nu ar putea să priceapă emisiile, 
ci pentru simplul fapt că într-un procent covârșitor de ne- 
favorabil, conținutul acestora este jenant. Tot soiul de știri 
mondene, ce n-ar trebui să intereseze pe nimeni. Dar care, 
în mod paradoxal, interesează pe foarte multă lume. În 
ceea ce-l privește, televizorul s-a redus la dimensiunea 
unui acompaniament. Un instrument electronic care oferă 
o senzaţie falsă că ești cu cineva în casă. Chiar în timp ce 
planurile pentru ziua proaspătă încep să ți se limpezească 
prin minte, pe măsură ce licoarea cafenie începe să-și facă 
simțit efectul revigorant. 

Telefonul mobil începe să sune și să zbârnâie pe masa 
din bucătărie. Faptul că va trebui să se ridice de pe cana- 
pea, să așeze pe undeva cana, să-și caute papucii de casă 
- urăște senzaţia tălpilor goale lipăind pe gresia din hol 
sau din bucătărie — pare un efort herculean. Dar îl izbește 
un gând cald și dulce. 

Acum patru zile, un septembrie surprinzător de plăcut. 
Își consuma timpul după-amiezii în parcul din Piaţa Unirii. 
Avea cu el un volum de Serge Brussolo, care se încăpățâna 
să-i permită să se ridice de pe bancă. Să-și urmeze instinc- 


D an stă prăbuşit pe canapeaua din sufragerie și, 

tul discret de foame ce-i gâdila stomacul. Abia într-un 
târziu a observat că fata de pe banca de vizavi îl fixa cu 
atenţie. Era foarte drăguță. Sau, ca să fie sincer cu el, era 
o gagică trăsnet. Un păr lucios și negru până aproape de 
albastru — destul de sigur, vopsit — prins în coadă. Tenul 
alb, curat. Reflexiile radiante a lentilelor unei perechi de 
ochelari cu ramă la modă îi ascundeau culoarea adevă- 
rată a ochilor. 

Când realizase că și el o privea, pe chip i se întipărise 
o expresie de uimire. Ca și cum fusese luată prin surprin- 
dere, ca și cum nu s-ar fi așteptat ca el să-și ridice capul 
din paginile cărții în următoarea jumătate de oră. S-a fâs- 
tâcit fata, cu gesturi corporale rezervate. Însă destul de 
evidente, amuzante — cel puțin pentru el, care o fixase cu 
maximum de interes —, după care a început să pară brusc 
interesată de notificările de pe Facebook, anunţate ritmic 
de soneria telefonului mobil pe care îl ținea în palmă. 

Fiind septembrie, parcul din Piaţa Unirii fusese privat 
de gălăgia din timpul vacanței de vară. Numai câțiva bă- 
trânei la mesele de șah din apropiere. Trei mame cu bebe- 
luși în cărucioare, ale căror interese erau sudate de calita- 
tea diverselor mărci de lapte praf sau scutece. Doi copii — 
băieţel și fetiță — bucurându-se de un leagăn. Mama ce- 
rându-i insistent lui Cristi să nu-și mai împingă sora atât 
de tare. Evident că fetița nu împărtășea aceeași părere. Se 
chinuia din răsputeri, cu un zâmbet uriaș întipărit pe fața 
curată, specifică prichindeilor de patru sau cinci ani, cu 
o rochiță lucrată din fir de iarbă fluturânduc-i-se în vânt. 
Încerca din răsputeri să-și înfingă degeţelele grăsune în 
puful unui nor rebel. 

Dan s-a ridicat şi s-a îndreptat către banca ei, cu cartea 
în mână, închisă peste indexul poziționat la pagina curentă. 

— Salut, i-a spus, folosind un ton politicos. Îmi cer scuze 
dacă ne cunoaştem și nu te-am recunoscut. În cazul ăsta, 
mă declar un necioplit. 

Fata își ridicase deja privirea și el a deslușit culoarea 
ochilor. Aducea cumplit de mult cu frunzele de trandafir 
privite în bătaia soarelui. 

Ea a zâmbit și i-a spus: 

— Nu neapărat. Acum două săptămâni, parada militară. 

Mai exact, Ziua Porţilor Deschise a Armatei Române, 
s-a gândit ca pentru el. Sarcina lui fusese, în linii mari și 
excluzând paza, livrarea de explicații detaliate curioșilor 
despre armamentul artileriei antiaeriene. În mai tot tim- 
pul cât stătuse expus, MIM-23 HAWK-ul revendicase 
titlul de vedetă a paradei. Captase atenţia cetelor de puști 
doritoare de cunoaștere, fără drept de apel. Un soi de 
cârlig invizibil care se înfigea în carnea lor și-i târa, la un 
nivel inconștient, până în fața exponatului. Fusese nevoit 
să nu plece o secundă de lângă Homing All the Way Killer 
- s-ar fi bucurat ca unii dintre copii să priceapă gluma — 
de frică să nu-și prindă vreunul degetele în șuruburile 
sau aripioarele lansatorului de rachete. 

Dacă fata a trecut pe acolo într-un astfel de moment — 
și mai mult ca sigur că așa se întâmplase - atunci nici nu 
se mira că rămăsese neobservată. În mod evident, o trage- 
die de proporții. 

Dan i-a explicat situaţia din timpul paradei, într-o notă 
comică, pe cât de artistic s-a priceput el. Fata i-a zâmbit. 


21 


FURIA FIARELOR Florin Purluca 


El a întins o mână, ca să se prezinte. În jurul lor a început 
să plutească o aură care anunţa, într-un procent destul de 
ridicat, naturaleţea conversaţiei ce avea să vină. Și mai 
anunţa ceva, cel puţin în ceea ce-l privea. Un sentiment 
plăcut de prețuire a momentului. Care, ulterior, i-a părut 
extrem de siropos și pe care nu l-a putut explica nimănui. 
Prin urmare, l-a ținut pentru el. 

— lulia Dumitrescu, s-a prezentat, manierată. 

După jumătatea de oră în care discuțiile s-au consumat 
exclusiv la un nivel platonic — cel puţin aparent —, care ju- 
mătate de oră a părut, de fapt, un interval de vreo cinci 
minute, el a îndrăznit să rupă bariera, cerându-i numărul 
de telefon. Le-au schimbat și ea a fost nevoită să plece. 
Cineva trebuia să facă şi treaba asta cu plecatul, nu? 

Au pornit în direcții opuse și s-au gândit amândoi cât 
de firesc a decurs întâlnirea lor accidentală. Ar fi sunat-o 
chiar în seara aceea, fără niciun dubiu. Problema a fost că 
i s-a magnetizat cartela telefonică şi toată agenda a fost 
pierdută. Mai puțin numerele contactelor salvate în me- 
moria telefonului. Al ei n-a fost unul dintre acestea. Pro- 
babil, s-a gândit el mai târziu, nimic altceva decât mâna 
rece a destinului. 

Telefonul mobil continuă să sune și să zbârnâie pe masa 
din bucătărie. Dan este proiectat în prezent de un șoc ex- 
trasenzorial, pe Bulevardul Carpaţi. Un gând la fel de 
dulce și de cald, ca atunci când a văzut-o, îi invadează 
mintea: ar putea să fie Iulia. Poate că, în cele din urmă, a 
trecut peste faptul că el a fost un mitocan că n-a sunat-o. 
Impresie pe care are să i-o spulbere încă din primele cu- 
vinte, cu explicaţia lui pertinentă. 

Brusc, nu mai are nevoie de papucii de casă. Se repede 
înspre bucătărie, chinuindu-se din răsputeri să nu verse 
cafeaua. Vede cifrele care compun numărul de telefon 
mobil nememorat încă și tresare emotiv: probabilitatea 
ca la capătul celălat să fie ea este destul de ridicată. 

Glisează rapid degetul peste display și răspunde. Vocea 
înfiorător de serioasă a bărbatului demolează speranţa cu 
puterea unei lovituri de obuz într-un zid: 

— Sergent Călin Daniel, s-a emis indicativul Ziua Roșie. 
Cinci minute. 

Legătura amuţește brusc și Dan contemplă în poziție 
de gargui. 

În cele din urmă, când sistemul mental antiefracţie în- 
cepe să urle, cana zboară în chiuvetă. Se rupe în mai multe 
cioburi mari. Cafeaua se prelinge cu repeziciune prin 
scurgere, lăsând în urma ei o dâră de broboane negri- 
cioase și neregulate. Fuge în baie, aproape pierzându-și 
complet echilibrul pe gresia din hol. Palmele făcute căuș 
aruncă apă rece peste faţa pe jumătate plină de reziduu- 
rile somnului. Urmează mișcări sacadate, folosind repe- 
zit, dar eficient, prosopul. Pijamalele zboară cât colo peste 
mașina de spălat. Trece în dormitor și scotocește printre 
umerașele din şifonier, ocupate sau goale, după uni- 
formă. O scoate cu o mișcare fermă şi violentă. La fel de 
hotărât, apucă rucsacul. În bucătărie nu are nevoie de mai 
mult de un minut ca să înhaţe câteva conserve de carne 
și o pâine, pierdute prin dulapurile mai mult goale, pe 
care le azvârle în ranița cu imprimeu de camuflaj urban. 
La ultima alarmă a fost nevoit să mărşăluiască zece kilo- 

metri dus și alți zece întors, bazându-se exclusiv pe rațiile 
primite de la unitate — un nenorocit de pachet de biscuiţi 
întreaga zi. Asta se numeşte rodaj, răcnise la ei ca un de- 
ment nesuferitul ăla de Racoviţeanu. De data asta, luând 
conservele cu el, are să mai îndulcească din asprimea 
exerciţiului militar. 

Bine că sunt rare alarmele astea, se mai gândește, chiar 
în timp ce coboară scările în calupuri de câte două sau 
trei deodată. Pentru că sunt al naibii de agasante. Urcă pe 
bicicletă și pedalează cu frecvenţa acelor unei mașini de 
cusut. Pe stradă, mașini multe și colorate curg în ambele 
sensuri de mers. Claxoane. Zarvă cam multă pentru o zi 
de sâmbătă. Totul pare oarecum nejustificat de aglome- 
rat. Sau poate nu-i altceva decât nebunia sfârșitului de 
săptămână. La metri buni de el, un Logan virează dreapta 
violent și se lovește frontal de un Opel parcat pe carosa- 
bil. Treaba asta are să pună capac traficului. Şi dacă n-ar 
fi fost exercițiul de alarmă, mai mult ca sigur ar fi făcut și 
el parte din mulțimea de gură cască ce urmează să se în- 
chege la fața locului. Se concentrează la lucruri care-l pri- 
vesc, lucruri cu mult mai importante. Cum ar fi, de exem- 
plu, supoziţia unui posibil traseu: Câmpineanca, Petrești 
sau Mândrești. În oricare parte, zece kilometri — poate chiar 
cincisprezece — în pas alergător, peste câmpuri sterile. 

Face stânga în sensul giratoriu, care e la fel de aglome- 
rat, urmărind linia Bulevardului București. Pe trotuar, o 
tânără se luptă din răsputeri să potolească un ghemotoc 
alcătuit în proporţie de șaptezeci la sută din blană albă, 
pufoasă. Restul de treizeci sunt fundițe. Animalul se smu- 

cește în lesă, latră și se zbate fără limite, în toate direcțiile. 
Trecătorii ocazionali se feresc din calea lui, întrebători, 
mirați. Nimeni nu se oferă s-o sprijine pe biata stăpână, 
care pare depășită de situație. S-ar fi oprit negreșit să o 
ajute. Însă... alarma. Revine la pedalat şi la probabilistica 
traseelor militare. Trece razant pe lângă portiera unui 
taximetru. Fereşte în ultimul moment oglinda retrovi- 
zoare. Apucă din mers cuvintele scuipate de șoferul ma- 
șinii. Fără măcar să se întoarcă, Dan îi arată din fugă dul- 
cele semn cu degetul mijlociu. Un claxon rage furios. 
Probabil tot șoferul taximetrului. 

Mai mulți oameni fug în cerc după niște potăi hăme- 
site. Sau e tocmai invers? Dan n-are timp de reflecții si- 
tuaționale redundante. UM 1270 este la numai câțiva pași 
de el și răsuflă ușurat. Se gândeşte cu mândrie nu doar 
la faptul că a respectat intervalul de timp alocat, ba mai 
mult, speră la un record personal. Lucru care i se con- 
firmă imediat ce trece poarta unității și semnează în ta- 
belul de prezență. Lista e goală, e primul sosit. În urmă- 
toarele minute e echipat, în așteptarea dispozițiilor, pe 
platou. Mai apar și alții, în urma lui. 

n dimineaţa asta, în mod normal, Iulia ar fi trebuit 

IE fie acasă, în Vidra. Gazda ei fiind plecată din lo- 

calitate, într-o chestiune urgentă — nu i-a spus unde, 
nici n-a prea interesat-o, la drept vorbind - este nevoită 
să-şi petreacă sfârşitul de săptămână în Focşani. Nu poate 
să spună c-o deranjează în mod expres detaliul, pentru 
că n-a mai avut un sfârşit de săptămână doar pentru ea 
cam de mult timp. Alt motiv mai bun nici că s-ar fi price- 
put să livreze părinţilor. O mână spală pe alta, se gân- 
deşte amuzată. Poate să trăiască cu ideea că timp de două 
zile trebuie să sacrifice ceva din timpul ei ca să hrănească 
potăile doamnei Anton. În fond, treaba nu-i consumă 
decât o jumătate de oră, în două reprize zilnice. Deci nu-i 
chiar așa de rău pe cât ar părea la prima vedere. 

Bobby și Rex, care oricum sunt două nume destul de 
tâmpite pentru un rottwailer și un amstaff, sunt com- 
plianți de fel. Dacă-i hrănești la timp şi, mai ales, bine, 
moțăie toată ziua în țarcurile lor. Deci, din punctul ăsta 
de vedere, niciun deranj prea mare. 

Problema e că în dimineaţa asta sunt puţin cam capri- 
cioși. Nu pare să le convină nimic. Nici cronțănelele, cu 
atât mai puțin pâinea uscată, aproape posmag, pe care 
fata le-o azvârle peste țarc. Nu fac altceva decât s-o pri- 
vească insistent și nemulțumiți, de parcă i-ar fi privat cu 
bună știință de vreun hartan de jambon. 

Pe departe îngrijorată în adevăratul sens al cuvântului 
de atitudinea javrelor, dar nici indiferentă, lulia stă așe- 
zată, în fund, pe treptele pridvorului. Gresia rece aproape 
că îi congelează fundul. O terasă placată cu plăci cu un 
model care în mod normal și-ar fi avut rostul într-o bu- 
cătărie. Pentru ea este o enigmă colosală. O chestiune de 
simţ estetic, pe care unii pur şi simplu nu-l au. Sau funcțio- 
nează după principii diferite. Caută numărul doamnei 
Anton în agenda telefonului mobil. ÎI găsește — nu chiar 
atât de repede pe cât se-așteptă. N-o sună prea des și, pe 
deasupra, a uitat că nu e trecută la litera A, ci la D. Pentru 
că e memorat DOAMNA ANTON. Desigur, fiecare literă 
în parte, cu majuscule. A insistat, fata n-a contrazis-o pe 
babă. Cu astfel de oameni nici n-ai de ce să te contrazici. 
N-ajungi nicăieri. 

Bine, nu e ca și cum ar fi terorizată de doamna Anton. Nici 
pe departe treaba asta. Doar că băbăciunea are fixurile ei. 
Iar Iulia n-a găsit o chirie mai convenabilă în tot orașul. 
De fapt, bună parte din vina prețului chiriei scăzute o 
purtase faptul că vizavi de casă era poarta cimitirului 
nordic. Dar, după cum bine spunea şi tot îi mai place să 
creadă, simple detalii. 

Apelează numărul femeii și câinii încep să facă mult 
mai mult decât s-o privească. Latră de parcă atunci ar fi 
apărut ca din senin un străin care a trecut de poartă pen- 
tru prima dată. Bobby, rotwailerul, îşi înfige colții în plasa 
de Buzău, care ţine loc de gard la țarc. Întreg ansamblul 
începe să tremure din îmbinările sudate, ca-n timpul unui 
seism. Fire de salivă, amestecate cu rugină sau sânge, greu 

de zis cu exactitate de la distanța aia, i se preling în ițe 
cleioase. Sare speriată doi paşi îndărăt, după care se ridică 
și e deja lipită de uşa de la intrare. Se vede nevoită să intre 
în casă. N-aude nimic în casca telefonului, din cauza lă- 
tratului ăla tâmpit și insistent. 

Merge în camera ei cu pași repezi. De la fereastră, se 
holbează la Bobby şi la Rex, cu mobilul la ureche. Potăile 
parcă au luat-o razna. Tot așteaptă ca doamna Anton să-i 
răspundă. Lucru care nu prea pare să se întâmple. Cum 
mama naibii s-o fi pricopsit baba cu javrele astea? N-a 
fost curioasă în tot timpul de când e aici, dar uite că acum 
chiar este. Nu putea să-și fi luat și ea doi pechinezi din 
ăia? Faptul că dulăii sunt închiși îi induc fetei un calm 
prefabricat. Necazul e că jumătatea de minune nu rezistă 
mai mult decât un fulg de zăpadă în soare. Pentru câteva 
secunde, Iulia și-a luat privirea de la geam. Bâjbâie după 
comanda reapelare. Și atunci s-aude un pocnet înfundat. 
Se întoarce și tot corpul vibrează la imaginea lui Bobby 
încercând să răzbată prin plasa căzută pe-o parte. La 
dracu!, pare ca și cum un vârf din fierul striat i-ar fi scri- 
jelit blana de pe coaste, însă dihania tot luptă să răzbată. 
Ceva tresare înlăuntrul fetei. S-a mai întâmplat și-n alte 
dăţi să fie în situații limită. Însă luminile alarmei de astăzi 
sunt mult mai strălucitoare. În momentul în care fata 
pleacă speriată înspre ușa camerei, rotwailerul scapă din 
prinsoarea plasei de Buzău. E o cursă fulger în care locul 
secund de pe podium - cel puțin pentru ea - înseamnă 
mai mult decât un eșec. Înseamnă o moarte ca-ntr-un film 
de groază. lulia ajunge la ușa veche, din lemn solid, și abia 

acum apreciază cu adevărat broasca metalică, modelul 
specific anilor '80. Zăvor de siguranţă, exact la bază, o 
bucată dreptunghiulară lucrată din fier cărnos. Colţu- 
roasă, pătrăţoasă, solidă. Salvarea ei are forma broaștei 
din fier vechi și ruginit. 

Prima bușitură o pune pe seama inerției. Bobby n-a 
mai apucat să se oprească la timp și s-a înfipt cu toată 
greutatea celor douăzeci și cinci de kilograme în ușă. A 
doua, în mod cert, e încăpățânare. Un soi de recul anima- 
lic datorat furiei. La a treia izbitură fata începe deja să se 
panicheze. Javra e atinsă de turbare, altfel nu-și explică 
un astfel de comportament haotic. Îşi închipuie cum 
tăblia uşii cedează și cum căpăţâna dulăului trece prin 
crăpătură. Are așchii mărunte şi tăioase înfipte în bot, în 
tot restul capului. Printre colții de mărimea unor degete 
de copil zvâcnește limba vineţie, încleiată de bale spu- 
moase. E numai o presupunere, dar fata zace încremenită 
într-o frică ce-i ajunge până în măduvă. Probabil numai 
un chirurg eminent s-ar pricepe să-i extragă o așa teamă 
din oase. 

O nouă bușitură și Iulia e proiectată în prezent de un 
șoc de spaimă cutremurător. 1 și 1 și 2. Degetele alunecă 
pe displayul telefonului Samsung de parcă ar fi mișcări 
ale unui artist plastic care și-a pierdut mințile. Apoteotic, 
ghinionul triumfă. Ton de ocupat. Răul i se coagulează în 
suflet ca un vis amețţitor. Care ar fi șansele să i se întâmple 
tocmai acum una ca asta? Dar uite că sunt. Și începe să 
caute prin cameră după ceva care i-ar putea servi drept 
armă. Sau ar fi mai indicat să caute un mod prin care să 

fugă? Dar unde? Se întoarce dintr-o singură mișcare, prea 
puțin elegantă, mânată de panică. Geamul. Ar putea să 
sară pe geam și de acolo să fugă până la poarta princi- 
pală. Îi pare o idee bună, realizabilă. 

Cu geamul în lături, face două mișcări sacadate din cap. 
Părul îi flutură dinaintea ochilor. Stânga, apoi dreapta. 
Rex încă n-a ieșit din țarc. Nimic altceva care să fie o posi- 
bilă ameninţare. Imediat s-aude un buf surd! Tălpile i se 
lipesc de pământul moale ~- curtea e neasfaltată - și o rupe 
la fugă. Scapă telefonul mobil. Un impuls instinctual o 
trage îndărăt, ca pe un cal prins în hamuri. Rex luptă din 
răsputeri să răzbată prin același loc prin care a scăpat şi 
Bobby. Ceva nu funcționează în favoarea lui. Probabil că 
plasa s-a agăţat, cumva, de vreun alt colț de fier și asta îl 
împiedică să evadeze. Poate că, în cele din urmă, e la mij- 
loc și un strop de şansă, nu doar elixir de ghinion. Și tot 
latră. Javra aia latră atât de violent încât te-ai aștepta ca 
plămânii să-i cedeze dintr-o clipă într-alta. În pridvor 
apare și rotwailerul, alertat de hămăitul dement al lui 
Rex. Labele-i alunecă pe gresia lucioasă. Patinează și pare 
o imagine ruptă dintr-un episod cu Tom și Jerry. Gresie 
în pridvor. Cine ar fi crezut că prostul gust al babei avea 
să devină un plus de câteva secunde în tentativa ei de 
scăpare? 

Valuri de căldură joacă înăuntrul trupului ei, în epi- 
soade variabile de teamă. Acum e numai un sentiment 
fad, ca imediat să devină furtuna de pe cerul vinețiu ce i 
s-a cuibărit în inimă. Instinctul de supraviețuire, un domn 
extrem de vigilent, o apucă de nas și o târăște spre ieșire. 

Poartă o pereche de colanţi închiși la culoare, peste care 
coboară o fustă din bumbac. Este destul de ademenitoare, 
fusta zbătându-i-se în vânt. Pentru că Bobby o agaţă chiar 
înainte ca fata să ajungă în stradă. Mai face doi pași și pi- 
cioarele i se înnoadă. Se rostogoleşte în lungul trotuaru- 
lui, ca un ghem prea greu. Rotwailerul iese în urma ei. 
Scutură în câteva rânduri fusta prin aer, victorios, după 
care zvârle cât colo bucata de cârpă ruptă. Se-aruncă în- 
spre trofeul cel mare. 

Gândurile îi joacă Iuliei prin creier ca niște baloane co- 
lorate de săpun. Totu-i un mare rahat și miroase a moarte 
mai mult decât te-ai aștepta. Fata se răzvrăteşte cu ulti- 
mele puteri, se opintește de-a bușilea în patru labe, încur- 
cată de imperfecțiunile macadamului. O țigancă i-a prezis 
cu ceva ani în urmă că avea să moară în Paris. Halal moarte! 
Focşani, strada Mărășești, dinaintea cimitirului nordic. 
Măcar n-au să se mai chinuie prea mult cu sicriul. Trebuie 
doar trecut dincolo de drum. 

tarele Serviciului Judeţean de Ambulanţă. Hur- 

dubele alb-portocalii vin repezite, croncăne și 
tremură, își deschid ușile dinaintea Secţiei de Psihiatrie. 
Scuipă tărgile cu pacienţi ca pe niște dumicaţi amari. Nici- 
unul dintre cazuri nu ține de specificul bolilor psihice, 
dar sunt acceptate toate, pentru că secţiile cu specific chi- 
rurgical şi traumatologic ale spitalului sunt suprasatu- 
rate. 

La început a fost doar o ridicare încordată din sprân- 
ceană a personalului medical de serviciu, raportat la nu- 
mărul neașteptat de prezentări. Pe urmă s-a instalat pa- 
nica. Zgârieturi, muşcături, fracturi, foarte mulți morți 
din cauza hemoragiilor masive. Toate cazurile, un numi- 
tor comun: atacuri feroce ale animalelor. De companie 
sau fără stăpân. Vaccinurile antirabice s-au epuizat în câ- 
teva ore. Planul alb de intervenție a venit ca un act reflex. 

Telefoanele au început să zbârnâie în toate direcțiile. 
Direcţia de Sănătate Publică, Direcţia Sanitar-Veterinară, 
Poliție, Armată şi, în mod evident, București. Ceea ce se 
întâmpla în Focșani era fără precedent. Toate dobitoacele 
din județ o luaseră razna. Autorităţile aveau nevoie urgent 
de sprijin din partea județelor limitrofe. 

A fost, în linii mari, efectul de domino. Spitalul Orășe- 
nesc Adjud s-a găsit depășit de situație. Cazurile au fost 


C azurile apar unul după altul, cărate de autosani- 

redirecționate înspre Focşani. Centrul de Permanentă Mă- 
rășești, fiind, prin definiție, un centru de asistență medi- 
cală de nivel minim, n-a avut capacitatea de a trata hemo- 
ragii sau plăgi. Prin urmare, toate cazurile au ajuns la 
Focșani. Spitalul Dumbrăveni a urmat exemplul celor 
două. 

Covârşit de adresabilitate, Focșaniul a cerut sprijin ca- 
pitalei. Răspunsul a fost ca un cub de gheaţă trecut peste 
șira spinării: 

— Situaţia e identică şi la Bucureşti. Va trebui să vă 
descurcați cu resursele existente local. 

Şi asta a fost tot. 

Ionuț aproape că-i debusolat. I-au fost repartizate trei 
cazuri — toate hemoragii provocate de plăgi multiple prin 
mușcare. La prima vedere, urgenţele par să nu difere. Se 
mobilizează și începe manevrele. Chiar acolo, în parcarea 
din fața unității sanitare. Victima este imobilizată pe targă 
şi aproape răcneşte când i se face toaleta plăgilor. Perso- 
nalul de pe ambulanţă îl asistă, anihilând zvâcnirile invo- 
luntare ale unei mâini sau ale unui picior. Problema nu-i 
nici pe departe volumul de muncă, ci faptul că nu mai au 
nicio fiolă de vaccin antirabic. Informaţii oficiale n-au ve- 
nit încă, dar un astfel comportament violent al animalelor 
nu poate fi justificat decât prin turbare. Însă la un aseme- 
nea nivel? Un virus mutant? Sub ce condiţii s-ar fi putut 
dezvolta? Fără precedent? Întrebările îl fac să se decon- 
centreze în reprize mici, de câteva secunde. 

O palmă îl apucă de umărul drept. Mirela îi spune pe 
un ton repezit: 

— O să fii inclus în echipa mobilă. Pleci pe teren. Vin 
alţii din libere și te vor înlocui. 

Vorbele există la un nivel minim. Între personalul sani- 
tar s-a creat o legătură tacită, sudată de zeci de ani de 
muncă, o comunicare ce se consumă la nivel subcon- 
știent. Fata îi face un semn să urce. Ionuț se uită la ea cu 
un zâmbet fad, prostesc. 

— De ce să mă urc într-o mașină a armatei? îi spune 
asistentei șefe. 

Nedumerirea îi înfloreşte pe chip și e la fel de opulentă 
ca o floare de bujor. 

— Un protocol nou. 

— Şi ce-ar trebui să fac? 

— O să-ţi explice ei. Nu-ţi face griji. 

O să-mi spună, evident, se gândește. Totdeauna se gă- 
sește unul care să spună tuturor ce-i de făcut. Ce-i mai 
iubește p-ăștia. Incertitudinea i se șterge treptat de pe 
chip. Se urcă mecanic în Humveeul militar. A auzit el pe 
la televizor că Guvernul American a donat vreo câteva 
bucăți Armatei Române, dar nu şi-a imaginat niciodată 
că unul a ajuns în Focşani. Nenorocirile astea costă o avere, 
își spune, în timp ce-și fereşte capul de rama ușii. Se așează 
pe scaun şi constată cu stupoare că seamănă izbitor de 
mult cu cele din autobuzele din perioada comunistă. Le-a 
folosit destul de des în timpurile alea. La fel de incomode. 
Parcă și mirosul de vinilin e identic, doar că e numai o 
umbră ştearsă care luptă să răzbată peste mirosurile preg- 
nante de ulei de motor și praf de pușcă. Sunt patru locuri 
cu totul, inclusiv cel pe care stă. Patru scaune, trei oameni. 


34 


FURIA FIARELOR Florin Purluca 


El, un scaun liber şi doi militari îmbufnați care îi aruncă 
niște priviri indiferente când se face comod în scaun, pe 
urmă revin la gândurile lor. Ionuț rămâne locului, cu pu- 
pilele lipite de armamentul învechit al soldaților. Bătrâ- 
nele PM-uri. Până și el, care n-a făcut o zi de armată, a 
auzit de ele. Copii evidente şi banale după arhi-cunoscu- 
tul model rusesc Kalaşnikov. Își amintește că a văzut un 
documentar. Un tip care testează un Kalaș veritabil, mo- 
delul original, din ăla rusesc. ÎI bagă într-un butoi cu apă, 
îl acoperă cu nisip. La final îl pune sub roțile unei mașini. 
După toată demonstraţia, dă de vreo două ori cu el de 
pământ. Armează și, ca să vezi minune, drăcia aia tot mai 
funcționează. Scuipă gloanţe ca după prima zi de fabri- 
caţie. Îşi amintește bine, prezentatorul era un american. 
Sau englez. Mă rog, ce-o fi fost. Ideea era că vorbea engleza 
și nu avea deloc mutră de rusnac. Deci nu era vorba des- 
pre propagandă. Doar un top al celor mai fiabile arme din 
toate timpurile. Şi, culmea, era și cea mai ieftină dintre 
toate. Cam tot atâţia lei cât îţi sunt necesari să cumperi 
un televizor sau un telefon mobil mai de soi. Bine, prețul 
fusese spus de prezentator în dolari americani, dar făcuse 
Ionuţ conversia mental și cam asta fusese concluzia. 

Neuronii încep să-i fileze. Vin alții din libere şi te vor în- 
locui. Afirmația asta ar putea să însemne multe. Poate 
chiar prea multe. Niciodată, nimeni n-a fost chemat de 
acasă. Asta e una din treburile alea serioase, care te obligă 
să te bagi la jug şi să tragi. Să vii din libere e aproape un 
sacrilegiu. Și, în același timp, obligatoriu dacă se instituie 
o stare de urgenţă. 

Asta e una din aia serioasă, își zice ca pentru el. 

Se uită la soldaţi, să le vadă figurile. Caută să facă trea- 
ba asta pe furiș şi, într-o oarecare măsură, îi reușește. Nu 
par în apele lor, dar cine ar fi? 

— Chemat din libere? îl întreabă pe soldatul din stânga 
lui. 

Pentru moment se gândește că l-a luat gura pe dinainte 
și că ar fi făcut mai bine dacă și-ar fi văzut de treaba lui. 
Își sprijină cotul de spaţiul uriaș care-i desparte. Acolo, 
între scaune, ar putea foarte bine să intre o targă, apre- 
ciază Ionuț. Defect profesional, n-ai ce-i face. Exact ca 
atunci când se întâlnește cu un cunoscut sau când stă la 
coadă la casa de la supermarket și vede venatura proemi- 
nentă de pe un braţ. În locul ăla ar merge numai bine o 
canulă. Cântărește lucrurile din punct de vedere profe- 
sional. Așa fac toți sau, cel puţin, asta crede el. 

— Da, îi spune indiferent soldatul. 

Chiar dacă răspunsul este lipsit de substanţă, Ionut 
vede până și el că nu există genul acela de răutate în pri- 
virea militarului, pentru că distanţa ce-i separă la nivel 
comunicativ e un efect situațional. Unul e chemat din 
libere, altul urmează să stea peste program. Climaxuri 
personale. Efectul unei situații, fie ea cât de dramatică, se 
rezumă la impactul personal. 

Maşina hurducăie și pornește, ca un monstru trezit 
dintr-un somn adânc, și fuge grăbită în lungul străzii în- 
guste. Casele posace și vechi din cartierul din apropierea 
spitalului rămân în urmă. Alte două autospeciale ale Ser- 
viciului de Ambulanţă vin din sens opus. Semnalele lu- 

minoase și cele sonore fac ca toate ielele. Dacă se lasă cu 
așa de mult cântec și lumini, atunci treaba e stricată. Și 
pute. Probabil că situația e destul de dramatică, dacă ar- 
mata racoleză cadre sanitare fără pregătire militară, se 
mai gândește el. De regulă, procesul e destul de selectiv. 
Tot felul de examene și teste. Dar acum, pur şi simplu, au 
venit și l-au luat. Desigur că au existat aprobări și tot 
restul formalităţilor, însă treburile s-au mişcat rapid. De 
ce el, în fond? Nici măcar n-a făcut armata. Dacă i-ar pune 
cineva acum o armă în mână, s-ar uita la ea ca la o piesă 
din motorul unui avion. Mecanica nu-i punctul lui forte. 
N-a fost niciodată. Cu atât mai puțin armata şi toate ches- 
tiunile conexe. 

Au nevoie de un sfert de oră până să ajungă la poarta 
unității militare. Mașina încetinește dinaintea barierei, 
este supusă unui control de rutină şi imediat accelerează 
până la un punct rezonabil. Urmează un drum șerpuind 
printre copaci şi clădiri cu fațade din tencuială roasă, în- 
velite în mii de fire rebele de iederă. Ajung până în apro- 
pierea unui platou cimentuit. Spre surprinderea lui Ionuț, 
în buza platoului așteaptă alte două Humveeuri. Sunt 
acolo soldați și mai mulți sanitari civili, asemeni lui. Nu- 
mai bărbaţi. Coboară și se alătură grupului. Militarii sunt 
tăcuţi, o tăcere exersată în anii neîntrerupți din timpul 
serviciului militar. Civilii discută la un nivel ceva mai 
sonor decât o şușoteală. Nimeni n-are habar de ce e acolo, 
inclusiv soldaţii. Sau cel puțin asta e varianta de răspuns 
pe care unul dintre ei le-o oferă. 

Din depărtare se apropie un grup mic. Ionuț i-a văzut 
cum au ieșit dintr-una din clădirile astea vechi şi, acum, 

negreșit, vin înspre platou. Sunt patru cu toții. Doi dintre 
ei — cei din mijloc — merg atât de ţanţoși încât pare că in- 
tegritatea lumii întregi se sprijină de prezenţa lor. Ăștia, 
negreșit, le vor spune ce și cum stau lucrurile. Ar putea 
să fie generali sau vreo mare sculă. Ăilalți doi, cei din 
margine, sunt mai tineri. Probabil subalterni. Unul e un 
adevărat uriaș, poartă o emblemă cu o cruce. Mai mult ca 
sigur că e un sanitar. 

— Bună ziua! le spune când ajunge în faţa lor. Sunt 
doctorul militar Vasile Botgros. 

Deci nu e general. E un doctor. Ba nu! E medic, nu doc- 
tor. Medic e o profesie, doctor e un grad profesional, pe 
care nu toți medicii îl au. Medic militar. Ar fi trebuit să-și 
închipuie. După atitudine. Cunoaște vreo doi din rândul 
civililor, la rândul lui, care se cred buricul pământului. 
Şi, în mod paradoxal, dacă cineva le-ar spune contrariul, 
ar fi realmente surprinşi. Evident, mai cunoaște câțiva 
care sunt pâinea lui Dumnezeu, cum s-ar zice. Și pe unii 
și pe alţii îi poate număra pe degete. Și mai sunt cei care 
fac parte din categoria de mijloc. Destul de mulți la număr. 
Marea majoritate, de fapt. Vin la pachet cu chestiunea aia 
care se numește indiferență profesională. Nu-i acuză. 
Ionuț se luptă cu ea zilnic. A citit într-un articol că-i un fel 
de reacţie defensivă a psihicului. Un zid de nepăsare ridi- 
cat dinaintea suferinţei celor aflați în afara cercului social 
personal. Dar el e conștient. Sunt tot felul de scuze sub 
forma unor cercetări ştiinţifice. Nimeni n-ar trebui să fie 
așa. 

— Am să fiu direct, continuă medicul. Armata are ne- 
voie temporar de serviciile voastre. Există un protocol de 

colaborare între Ministerul Sănătăţii și Armata Română, 
în timpul situaţiilor de urgenţă, pe care sunt sigur că voi 
nu-l cunoaşteţi. Prea puţin relevant. În orice caz, ideea 
este că fiecare o să însoțiți o patrulă. Avem de-a face cu o 
situaţie total ieșită din comun: se pare că unele animale 
au luat-o razna. 

— E vorba despre un virus? 

Vocea vine din mulțimea de sanitari civili și medicul 
nu pare să fie interesat în mod special de sursa întrebării. 
Continuă să-i sondeze cu privirea pe toți, de la un capăt 
la celălalt. 

— O întrebare la care nu am niciun răspuns. Cel puţin 
nu în momentul de față. Dar vor veni și răspunsurile. Ce 
pot să vă spun, ca o impresie personală, e că ar trebui să 
fiți al naibii de fericiți că nu sunteți angajați la Avicola sau 
la vreo fermă de animale din zonă. Sau, în general, că nu 
vă aflați undeva la ţară. Au avut loc nişte chestii destul de 
urâte, cam peste tot în județ, dar la ferme treburile au fost 
chiar și mai nasoale. Timpul ne suflă în ceafă, așa că o să 
fiți conduși la magazia unităţii, de unde veţi primi echi- 
pamente. Uniforme, truse medicale portabile și restul. Cei 
care aţi satisfăcut stagiul militar veți primi şi armament. 
Colegii mei vă vor însoți și vă vor pune la curent cu restul 
detaliilor. 

Pe Ionuț îl cam enervează stilul ăsta evaziv. Aşa stau 
treburile și prin spital. În situații mai delicate, există ge- 
nul acela de purtare care nu lasă prea multe de înțeles pa- 
cienților. A făcut asta de mai multe ori. Domnule asistent, 
când o să-mi faceţi externarea? Probabil cea mai frecventă 

întrebare din secţiile de psihiatrie din toată lumea. Şi 
atunci el ridică indiferent din umeri, cu un zâmbet înde- 
lung exersat pe buze, și le spune: nu ştiu, dar o să-mi 
spună domnul doctor și atunci am să-ți spun și eu. Dar 
el știe mereu, însă nu le spune. Pentru că externarea e în- 
totdeauna la zile bune, de obicei săptămâni distanţă. 

Treaba e groasă, își spune şi porneşte către magazie, în 
urma unui militar. Priveşte în jur și-i găsește pe cei de 
teapa lui, civilii, puțin mai abătuţi. Nu-i condamnă. Poate 
că au prieteni sau rude care lucrează pe la ferme. Părinți, 
soţii, copii. El nu are pe nimeni. Așa a fost să fie. Uite și 
partea bună când e un avantaj să fii singur pe lume. N-ar 
fi crezut că avea să o spună vreodată. Mereu a văzut lu- 
crurile pe dos. 

la Ferma lui Costache. O vorbă bună pusă de 

văru-său, care îl cunoaște pe un tip, care îl cu- 
noaște pe un altul, care e prieten de pescuit cu directorul 
fermei. Genul acela de cunoștințe. Nu prea ai ce să-i faci, 
așa funcționează lucrurile. Deşi e aproape muncă de mină, 
tot se intră greu. În principal pentru faptul că patronul, 
Costache Merișca, e un baron local cu legături politice de 
tip caracatiță, care i-au adus contracte grase. Și mai e și 
leafa, care nu-i de ici, de colo. Deși se vede de la o poștă 
că Merișca e un chitros, totuși banii vin la timp, lunar. O 
ciudățenie, un baron local cinstit. 

Beligan primește o leafă de o mie cinci sute, plus bo- 
nuri valorice de masă ce cumulează alte două sute de lei. 
Construită exclusiv cu fonduri europene, pe Șoseaua Vran- 
cei, la jumătatea distanţei dintre Focșani și Boloteșşti, lui 
Dorel îi sunt suficiente numai zece minute de mers cu bi- 
cicleta ca să se prezinte la program. Ceea ce-l scutește de 
navetă. Ca să ajungă la vechiul loc de muncă, cheltuia 
lunar în jur de două sute de lei pe bilete de microbuz. 
Bani pe care acum îi bagă în buzunar. Detaliul ăsta, în 
prezent, îl face cu două mii patru sute de lei mai bogat 
pe an. Nu-i o avere, dar dacă stă și se gândeşte de două 
ori, economisește ceva mai bine de un salariu. Cu banii 
ăștia va putea să-și schimbe, în fiecare an, câte ceva de 


D orel Beligan e angajat de aproximativ șase luni 

prin casă. Mobilă, electronice, electrocasnice, orice. Pen- 
tru că mai toate sunt vechi. Mobila o are de pe vremea 
când s-a însurat cu Maria, cam de prin '92. Copiii au tot 
timpul nevoie de câte ceva, iar frigiderul hurducăie și a 
început de vreo lună să facă o crustă de gheaţă pe tăblia 
din spate. Deci, una peste alta, afacerea cu naveta nu-i 
tocmai o socoteală zadarnică, care să-i ocupe cele două- 
zeci de minute de mers zilnic cu bicicleta, de acasă la 
muncă și invers, numai la nivel de planuri. 

În jumătatea de an de când muncește la fermă a pus la 
saltea o mie două sute de lei. Ar putea să cumpere un 
frigider nou. Asta, în mod evident, numai dacă va putea 
s-o convingă pe Maria, care ține morțiș să le cumpere 
copiilor telefoane mobile. 

Munca lui Beligan constă în rânitul la vite. Ferma asta 
a lui Costache e dată dracului de modernă. Are mulgă- 
toare automate și tot restul, dar de făcut curat pe sub iesle 
tot de-alde Dorel se pricep de minune. Încă nu s-au inven- 
tat mașinării automate pentru rânit și Beligan speră că nu 
se vor inventa unele prea curând. Fiindcă asta ar însemna 
să devină șomer. Și, la drept vorbind, chiar ar fi o trage- 
die. Dorel nu se pricepe să facă prea multe. Nu prea-l duce 
capu’, după cum obișnuia să spună lumii maică-sa. De alt- 
fel, principalul motiv pentru care femeia a considerat că 
patru clase îi sunt mai mult decât suficiente. Exact același 
motiv din cauza căruia nu se prea pricepe el să o con- 
vingă pe Maria altfel decât arătându-i pumnul într-un 
mod autoritar. Cum s-a întâmplat chiar în dimineața asta. 
Femeia l-a tot bătut la cap: nu mai bea, măi omule. Dar 

nu-i ca și cum au să-l dea afară pentru un pahar, două, 
de rachiu. Pe care, oricum, îl muncește numai bine până 
la prânz. El nu-i ca mașinile astea. El nu se strică, nu nece- 
sită bani pentru reparații. În cel mai nefericit caz, poate 
să-i fie rău o zi sau două, de la mahmureală. Nu-i chiar o 
tragedie. Pe urmă lucrurile au să revină la normal și o să 
rânească din nou și totul o să fie ca și cum nimic nu s-ar 
fi întâmplat. Dar ca să se întâmple toată povestea asta, 
cineva va trebui să-l descopere că-i băut. Dorel se va în- 
griji ca nu cumva să se întâmple scenariul fatidic. 

Dar i-a arătat el muierii cum stau lucrurile. Două peste 
botul țuguiat, ca să-și mai țină limba aia ascuţită la umbra 
dinților. Și a mai fript un bonus de vreo trei pahare, nu- 
mai așa, în ciuda ei. Rachiu pe care, la drept vorbind, în 
dimineața asta chiar îl simte. Are privirea puţin tulburată 
și coarnele bicicletei par cam încăpățânate, cam la fel cum 
era nevastă-sa. Dar leacuri sunt pentru toate. 

Ajunge la fermă cu cinci minute mai târziu, însă nu e 
ca și cum ar fi o tragedie. La șase și cinci nu-i nici țipenie 
de om pe la birouri. Sunt doar ei, grăjdarii, și cele cinci 
sute de capete de bovine, repartizate în eşantioane de câte 
o sută de bucăţi pe fiecare cap de muncitor. 

Ca de fiecare dată, atunci când îi intră câte ceva în țeasta 
aia pătrată, Maria o ţine langa. De data asta au fost tele- 
foanele copiilor. Altă dată i-a frecat ridichea cu nu știu ce 
fel de drăcii de jucării la modă — chendame și spinăre, sau 
cum mama naibii s-or mai fi numind și prostiile alea. El 
are un amărât de Nokia de vreo cinci ani de zile, și ăla 
luat la mâna a doua, iar ei vor telefoane noi în fiecare an. 

De unde bani, fraților? Că muierea nu muncește şi chel- 
tuieli sunt cu duimul. Așa că anul ăsta lăsăm telefoanele 
deoparte și schimbăm frigiderul. Şi cu asta, basta! 

Descalecă și-și fixează bicicleta în suport. Strașnică 
treabă a mai făcut Costache ăsta. Clădirea destinată ves- 
tiarelor e mai nouă, mai spațioasă și chiar mai dichisită 
decât propria-i casă. Cabine de schimb, vestiare, veceuri, 
chiuvete racordate la apă curentă și cabine de duș. Un 
lux, ce să mai la deal la vale. El are veceul tocmai în fun- 
dul curții. Apă ia de la puț. 

Îşi lasă hainele pe umeraş, îmbracă salopeta și-și veri- 
fică telefonul mobil. Șase și un sfert. E în grafic, are tot 
timpul să pună lucrurile la punct. 

Iese afară. Din grajdurile învecinate se aud zgomotele 
obișnuite ale primelor ore ale dimineţii. Lopeţi hârșâind 
pe suprafața betonată, roabe troncănind, bovine mugind 
banal și enervant. Intră în grajd mânat de un chef de inten- 
sitate medie, spre modest, clătinându-se ușor în pragul 
ușii din cauza paharelor suplimentare de rachiu servite 
de dimineață. Își ia sculele și pornește plictisit în lungul 
culoarului. Lopata troncăne în cuva roabei. Câteva vaci 
pufăie iritate, mișcă din capetele încornorate și îl privesc 
cu insistență pe Dorel. 

— Ce vă uitaţi, fă? Vă ard cumva ugerele de dorul meu? 

Râde, o coroană de dinţi gălbui iese la iveală, şi-şi vede 
de drum. Câteva vaci continuă să pufăie, altele au botu- 
rile umede afundate în grămăjoarele de nutreţ de la baza 
grilajului. Vreo câteva scot mugete înfundate, ca vocea 
unui om chinuit de o mahmureală serioasă. 

Dorel ajunge în capătul grajdului şi începe slugăreala 
din obișnuitele lui zile cenuşii. Așează cu pricepere roaba 
dinaintea vergelelor de fier, se strecoară pe sub bara 
transversală. Ține lopata în mâna dreaptă. Înaintează 
plictisit printre animalele ce-l privesc atente, făcându-și 
loc nemulțumit și morocănos, împungându-le cu coada 
lopeţii în mod ostentativ. Vitele tresar și fug din calea sa 
când simt bucata de lemn în coaste. După ce consideră că 
are destul loc pentru lucru, Dorel începe să culeagă ba- 
lega de prin culcușurile din paie moi. Umple sârguincios 
lopata cu balegă, se apropie de bare și aruncă dintr-o 
mișcare colecția în roabă. Dă-i bice, amice! Râde. Așa-i 
până la coadă. La coada vacii. Râde din nou. Se gândește 
că face glume bune, aproape ca actorii ăia din serialul lui 
preferat. E convins c-ar putea să prindă un rol în Las 
Fierbinţi. Or, poate, o încercare la Românii au talent? Con- 
tinuă să arunce balegă în roabă și-i vede dinaintea ochilor 
pe jurați. Sunt Dorel Beligan, văcar de profesie, și am să 
fac un număr de stanthap. Andra nu-l scapă din priviri. 
Îşi începe numărul și toată sala e în picioare. Andi Moi- 
sescu îl trimite direct în finală cu o lovitură puternică 
peste butonul auriu. E chiar bun. Merită mai mult decât 
munca de grăjdar. Într-o zi... 

Telefonul Nokia începe să vibreze în buzunarul salo- 
petei. La ora asta nici avioanele nu zboară. Scotoceşte 
după el, vede numele: Maria. 

Ce mama dracului o mai vrea și muierea asta la prima 
oră? 

Lovitura îl ia în plin. El, prea prins în dilema apelului 
neașteptat al Mariei, fruntea vacii dură ca o lespede. Ani- 

malul îl izbește cu furie în bazin. Carnea începe să tre- 
mure pe el, iar oasele stau acum într-un mod nefiresc. 
Apoi vine durerea. Grea, ca unda unui leviatan. Telefonul 
i-a zburat cât colo şi aude glasul slab al Mariei. 

— Dorele? Mă auzi? Dorele?! 

Pe urmă răsună sunetul de plastic sfărâmat, care su- 
primă vocea femeii. Simte un licăr de putere inoculat de 
frica imensă. Începe să se târască prin paie şi balegă. Vrea 
să ajungă la lopată, care-i cam la un metru de el. Durerea 
îi rezonează prin oase și mușchi, ecoul unor ape învolbu- 
rate ce rup un baraj. Și nu-i prea departe să-l rupă și pe 
el în bucăţi mărunte. Ajunge, după o luptă draconică, e 
cu mâna pe coada lopeţii. Dar primește o nouă lovitură, 
de undeva din spate. Șalele îi plesnesc, niște vreascuri us- 
cate. De data asta, durerea e atât de serioasă încât vezica 
erupe și simte lichidul călduț alunecându-i pe coapse. 
Urlă şi stele micuțe pocnesc dinaintea ochilor, ca niște 
jocuri de artificii. Spaima că o să moară îl determină să 
defecheze. Se zvârcolește într-o baltă de urină, rahat moale 
și durere pulsatorie. Am să mor!, își spune. Ba nu, vreau 
să mor! Nu mai pot! Și, spre norocul lui, îngerii îi ascultă 
dorinţa arzătoare. Un corn îi perforează craniul, cam la 
nivelul tâmplei drepte. Cade în nutreţ, cu imaginea sta- 
tică a copiilor lui zâmbindu-i. Sunt la numai câțiva metri 
de el, printre vite. O ultimă fotografie imprimată pe re- 
tină: el, jucându-se şi amuzându-se copios cu copiii. 


46 


sută. Lipsesc doar cei care au domiciliul în afara 

Focșaniului. Dar au să apară și ei, negreșit. Coman- 
dantul de unitate vine repezit dinspre clădirile birourilor, 
alături de doctorul Vasile Botgros. Colonelul e un tip ro- 
tund ca un pepene și gâfâie ca o locomotivă cu abur. Are 
nevoie de câteva momente ca să-și tragă sufletul și pe 
urmă le explică: 

— Aceasta nu e o simulare. E o alarmă în toată regula. 

În secundele următoare de pauză liniștea se aşterne 
peste toți ca un strat de zăpadă. În rândul din spatele lui 
Dan, un soldat tușește. Asta chiar e o noutate, îşi zice Dan 
ca pentru el. O alarmă pe bune. Din ce cauză tot balamu- 
cul ăsta? Singura chestiune plauzibilă ar fi lipsa de arma- 
ment din depozit. Asta ar justifica concentrarea de forțe. 
Sau o alarmă de război? Se îndoiește c-ar fi cazul, chiar şi 
cu știrea dementului de Kim Jong-Un anunțând triumfă- 
tor lumii succesul primelor teste pentru un nou model de 
bombă H. 

— Avem parte de o situație atipică, reia comandantul. 
Sute de cazuri de atacuri ale animalelor domestice. 

Şi în ce fel ne priveşte treaba asta pe noi? se miră Dan. 
N-ar trebui să se facă apel la veterinari? Mai mult ca sigur 
că e vorba de un virus. Virusul vacii nebune, gripă aviară 
sau ceva în genul ăsta. Însă, pe de altă parte, nimic nu-l 


Fiu: este complet în proporţie de nouăzeci la 

miră. Cam totul merge pe dos în ţara asta. Unii fac fel de 
fel de belele și alții le trag. Cine ştie prin ce algoritm pre- 
destinat, mama natură a hotărât că ar fi cazul să mai ră- 
rească din oameni. Și acum armata trebuie să se zbată de 
ceasul morții ca să dea de capăt problemei. Zăpadă, inun- 
daţii, cutremure. Armata știe. Armata poate. În vreme ce 
nenorociţii beau bere la birtul din sat. Deja își face sce- 
narii. Gigel, de la Cucuieţii din Vale, stă nedumerit cu un 
fir de pai în gură, în ușa grajdului, în timp ce soldaţii con- 
siliază vitele răzvrătite. Da!, chiar așa. Gigele, știai că și 
vacile cad în depresie? El știe să facă multe. Știe să mon- 
teze cazanul pentru ţuică, știe să facă vinul, să planteze 
răsaduri, să încropească sere. Dar la depresie și chestii de 
genul ăsta, Gigel chiar nu se pricepe. Prin urmare, să vină 
alţii, care au habar, să rezolve psihicul bovinelor. 

— Veţi avea misiuni de patrulă pe străzile orașului, dar 
mai întâi o să trebuiască să mergeţi să luați de la spitalul 
judeţean și cel militar câțiva doctori și asistenți. 

Spre mirarea lui Dan, de data asta primesc undă verde 
la Humveeuri. Ceea ce i se pare destul de fain, pentru că 
junghiurile alea de Aro 244 sunt pline de surprize. Una 
mai neplăcută decât alta. Te lasă baltă când ţi-e lumea mai 
dragă. 

Părăsesc unitatea trei vehicule militare. În cel în care 
se urcă Dan, rămâne un sigur loc liber și se îndreaptă în- 
spre secţia de Psihiatrie. Au ordin să aducă un asistent 
medical la unitate. În celelalte două Humveeuri sunt nu- 
mai șoferii. Maşinile ies în grabă pe poarta unității, după 
ce câţiva soldați de la Poliția Militară opresc circulația pe 

Bulevardul București. În lungul drumului răsună un cor 
de claxoane, orchestrat de câțiva șoferi nemulțumiți. 

— Specific românilor, îi zice Alin, șoferul, lui Dan. Unii 
ar fi în stare să se pună şi dinaintea unui tanc. Nu pot să 
accepte ideea că cineva le ia fața. 

Dan nu are permis de conducere, dar poate să-și facă 
o idee. Pro TV-ul e inundat zilnic cu tot soiul de cazuri 
de agresiuni în trafic. Şoferii români, pur şi simplu, nu 
pot să accepte locul secund. Fragmente din filmuleţele de 
amatori postate pe Youtube îi trec prin minte. Mașina 
înaintează cu dificultate, străzile sunt arhipline. Există în 
aglomeraţia asta urbană ceva care nu convinge? Ba dim- 
potrivă. Are un aer firesc, după toate cele auzite. Multe 
mașini, mulți oameni ieșiţi pe trotuare, în fața blocurilor, 
discutând. La rotonda din apropierea fostei Case a Căr- 
ților e un ambuteiaj provocat de un accident rutier. Un 
BMW 530 s-a înfipt frontal într-un Opel Vectra. Şoferul 
BMW-ului gesticulează exasperat. Cei care asistă claxo- 
nează și le cer să-și mute mașinile. Proprietarii refuză, 
fiecare susținându-și vehement nevinovăția, în așteptarea 
echipajului de poliție. Un cetățean dintr-o altă mașină îi 
anunţă cu stupoare că nu reușește să prindă legătura la 
112. Dinspre parcul Schuman, mai mulți cetățeni merg 
haotic — sau aleargă. Dan nu poate să-și dea seama cu 
exactitate. Alin trage puternic de volan şi accelerează. 
Humveeul încalecă bordura, trece prin centrul rotondei, 
lasă urme profunde în lungul stratului de flori. O mul- 
time de răsaduri sunt dezrădăcinate și turtite, amestecate 
cu pământ cleios, lipite de cauciucul lat. Oamenilor le 

scapă sunete de mirare, în vreme ce vehicolul militar își 
croiește cale liberă. Accelerează violent, odată intrat din 
nou pe asfalt, și lasă o dâră lungă și persistentă de fum 
negru prin aer şi bulgări de pământ cleios în lungul 
străzii aglomerate. Trece la limită printr-o mare de mașini 
înțepenite în trafic, amenințat de o avalanșă de claxoane. 

Ocolesc spitalul județean, trec pe lângă sediul Servi- 
ciului Judeţean de Ambulanţă, pe lângă Spitalul de Pneu- 
mofiziologie. Sunt o mulțime de oameni ieşiţi în stradă, 
care se plimbă bezmetici de colo-colo. Accelerează în lun- 
gul Comisiei Centrale și imediat ajung în curtea secției de 
Psihiatrie. Vreo patru echipaje de ambulanţă își așteaptă 
rândul în fața camerei de gardă. Mai mulți doctori și asis- 
tenţi acordă îngrijiri medicale pacienţilor aflaţi pe tărgi. 
Toţi își dau silința, însă par depășiți de situație. Prea multe 
cazuri. 

Acum sunt mai multe cadre medicale care discută și tot 
arată înspre Humvee. Trei femei şi un băiat la vreo trei- 
zeci și ceva de ani. La finalul discuţiei, băiatul vine descum- 
pănit înspre mașină. Nu pare prea convins de faptul că 
va trebui să meargă cu ei. Urcă și, după un timp în care 
privește şi analizează curios interiorul sărăcăcios și pe 
soldați, deopotrivă, spune, privind înspre Dan: 

— Chemat din libere? 

Dan se uită la el și-i zice indiferent: 

— Da. 

din fonduri personale. Acum poartă un combine- 

zon militar, cu un tip de camuflaj urban destul de 
modern și foarte bine lucrat. În locul banalilor papuci de 
spital are bocanci cu tălpi groase de două degete. Mai are 
și o cască pe cap. Pe asta nu prea i-au nimerit-o. E cam largă 
și cu toate că Dan, soldatul ăla, i-a arătat cum să strângă 
la maxim curelușele, castronul ăsta tot i se clatină pe cap. 
De fiecare dată când Humveeul accelerează simţitor, ia 
un viraj sau frânează brusc, casca i se bălăngăne pe cap 
şi el se simte de parcă ar fi varianta comică a lui Darth 
Vader, imortalizată în revista Urzica. 

— Ăsta-i maximul până la care poate fi strânsă, îi zice 
soldatul surâzând. 

— Probabil că sunt tot atât de comic pe cât îmi închi- 
pui, se complace Ionuț în situație. 

Singurele detalii care îl separă însă de restul grupei 
sunt însemnele medicale. O bandană trecută peste brațul 
drept şi emblema de pe cască. Câte o cruce mare și albă 
pe un fond de un roșu aprins. 

După ce li s-au explicat puţinele lucruri care și aşa sunt 
inutile — nimeni nu pare să ştie cu adevărat ce se întâmplă 
- ordinele au fost să patruleze străzile oraşului Focşani. 
Căutând... ce? S-au întrebat unii pe alții. Răspunsul a fost 
vag, o banalitate specifică sistemului dezaxat: dacă vedeți 


[i a renunțat la salopetele de spital, cumpărate 

că se întâmplă lucruri ciudate, animale comportându-se 
straniu, violent, aveţi ordin să deschideţi focul. Dumne- 
zeule mare, asta chiar era una din alea în care avea să se 
lase cu mortăciuni. Erau acolo, pe platou, ascultând in- 
dicii și informaţii incerte, când cineva a întrebat: 

— Bucureștiul ce spune? 

— Se pare că Bucureștiul e în același rahat, i-a lămurit 
comandantul. Suntem pe cont propriu. 

— Până când? 

Comandantul i-a privit cu o uitătură încordată. 

— Nu mai puneţi întrebări tâmpite. Dacă ăia de la capi- 
tală nu știu, eu de unde mama naibii pot să vă spun până 
când? 

La un anumit nivel, militarul ăsta, are dreptate. Ionuț 
a ştiut dintotdeauna că o situație atât de delicată ar fi pus 
nu doar Focşaniul, ci întreaga ţară cu botul pe labe. Acum 
vede lucrurile ca și cum ar fi scenariul unui film de la 
Hollywood. Oameni alergând încolo şi încoace, haos, 
accidente rutiere, explozii, sânge. Dar lucrurile încă nu 
stau chiar la modul ăsta. Nu încă. Sunt totuşi o mulțime 
de oameni care au ieșit din apartamente şi privesc şovăi- 
tori întreg efectivul militar dispersat pe străzile orașului, 
dar haosul nu s-a instalat chiar la un nivel apocaliptic. Te 
uiţi la ei și poți să le vezi semnele mari de întrebare care 
le zac pe fețe. Vor să ştie. Cine se face vinovat de toată ne- 
bunia asta? Rușii, americanii, chinezii? O să izbucnească 
un război? Sau e vorba despre primul atac terorist din 
România? Nedumerirea și nerăbdarea are să crească în ei 
ca un bob de porumb pentru floricele aruncat în ulei în- 

cins. Și, odată ajunsă la cote maxime, nerăbdarea va pro- 
duce inevitabilul: cerere și ofertă. Un alt fel de cerere și 
ofertă. În momentul acela cineva va trebui să le furnizeze 
ceva. Adevăr sau minciună, probabil că nici nu va mai 
conta prea mult. Va trebui neapărat să le fie livrată o idee. 
Orice. Haosul fără sursă înseamnă dezastru. Atât timp 
cât cineva este vinovat şi poate să încasese toate înjură- 
turile, va continua să existe un scop. E numai vina neno- 
rociților ăia! Și lumea s-ar opinti din nou în jug, să prindă 
vinovatul nenorocirii. 

Şi totuși, ce se întâmplă în restul țării? Asta nu s-a în- 
trebat nimeni, dar Ionuț s-a gândit atunci, pe platou. N-a 
avut îndrăzneala să întrebe. Nu pentru că-i lipsise curajul, 
ci pentru că s-a temut de răspuns. Însă o variantă a unui 
răspuns nefast i-a plutit în minte ca un vapor în derivă 
pe o mare agitată. Peste tot în țară situația era la fel de dra- 
matică. Avea un sentiment că ăsta era răspunsul. Ca 
atunci când a susținut examenul la școala postliceală și a 
știut că l-a promovat chiar înainte să fie afișat rezultatul 
final. Ca atunci când a văzut o maşină de poliție oprită 
dinaintea porților casei bunicilor și a știu că ceva s-a în- 
tâmplat. Și ca în multe alte dăţi, pe care acum nu și le mai 
amintește. Pentru că așa stau lucrurile. Câteodată simţi 
chestii pe care nu poți să ți le explici. Iar în clipa în care 
poți să-ți faci o idee, deja e prea târziu ca să mai conteze 
în vreun fel. 

Ajung la capătul bulevardului Independenţei și mașina 
virează la stânga, înspre Cimitirul Nordic. Lui Ionuț îi vin 
tot felul de idei prin minte. Vede cum razele soarelui tom- 

natic spală lumea în lungul străzii Mărășești. Un cer aproape 
straniu. Un melanj artistic de roșu, portocaliu și galben. 
Sunt nori făcuți din acuarelă. Dacă ei spun că animalele 
au luat-o razna, continuă el să cântărească realitatea... 

Sunetul metalic al PM-ului armat îl face pe Ionuț să 
tresară. Humveeul accelerează și poate să vadă și el moti- 
vul pentru care soldații sunt agitați. De undeva, mult mai 
în față, dintr-o curte, iese o fată, care se împiedică şi se tâ- 
răşte pe trotuar. Pare ca şi cum s-ar teme de ceva. În urma 
ei, din aceeaşi curte, apare un câine de talie mare. E ne- 
gru, aproape uriaș, raportat la detaliile dimprejur. Are o 
bucată de cârpă în gură, pe care o scutură dintr-o parte 
în alta, ca pe o pradă mult râvnită. Alin, șoferul, continuă 
să apese acceleraţia și motorul diesel urlă ca o bovină bi- 
ciuită. Dan e pe jumătate ieșit prin rama ușii. Deşi câinele 
nu pare să latre — încă e ocupat cu bucata de cârpă — se 
aude un lătrat. E totuși estompat, probabil un animal de 
prin vecini, din apropiere. 

Tadam! Tadam! 

Bubuitura PM-ului umple cabina. Ionuț își lipește pal- 
mele de urechi, într-un mod defensiv. Timpanele încep 
să-i ţiuie, scot un sunet ca atunci când tatăl său, cu mulți, 
mulți ani în urmă, îl apuca în joacă de cap și-i pupa sonor 
pavilionul urechii. Gestul îl enerva la culme. Cel care a 
deschis focul pare să fie Dan, soldatul din stânga lui, care 
acum e deja jos şi o ajută pe fată să se ridice. Ionuț apucă 
trusa medicală, coboară puţin buimac. Încă resimte pulsa- 
ţia timpanului. Merge grăbit să verifice dacă fata e bine. 
Cei doi discută unul cu altul ca și cum s-ar cunoaște. 

— Eşti bine? A apucat să te muște? 

Fata scutură de două ori din cap. 

— N-am nimic. Sunt bine. Mulţumesc din suflet. M-ai 
salvat! 

Frica i se citeşte pe chip. Câinele e la un pas distanță 
de fată, căzut pe o parte. Blana, pe partea unde a intrat 
glontul, e aproape intactă. Doar un punct lucios, de mă- 
rimea unui vârf de deget, peste blana cu aspect sănătos. 
Pe partea opusă, coastele s-au desfăcut. Un evantai din 
oase frânte și colțuroase. O urmă prelungă, de sânge spu- 
mos, a împestrițat trotuarul. Sunt şi câteva bucăţi de 
carne ruptă de pe urma şocului loviturii. Mai multe pete 
au ajuns pe scândurile gardului din apropiere. Din depăr- 
tare continuă să răsune un hămăit isteric. 

— Mai e unul, în curte, le spune fata, cu o expresie de 
groază persistentă pe față. 

Au coborât cu toții din maşină. Se uită unul la celălalt. 

— Au spus că trebuie să acționăm dacă ceva pare în ne- 
regulă, zice Dan. Să fiu al naibii, dar mie treaba asta mi 
se pare tare în neregulă. Ca o friptură mare și unsuroasă 
într-o zi de post. 

Alin e indecis. 

— Crezi c-ar trebui să intrăm? 

— De ce nu? spune Dan. 

Alin e la fel de nehotărât. 

— Mă gândeam că riscăm inutil. 

— Nu riscăm nimic. Nu-i decât o șarlă de câine. 

De o parte și de cealaltă sunt case, despărțite de strada 
Mărășești. Și mai e și poarta cimitirului, chiar peste drum 

de locul în care stau ei. Ionuț se gândește că detaliul nu 
schimbă cu nimic scenariul. Doar o banală constatare. 
Alături de multe altele. În capătul îndepărtat al asfaltului 
se vede panta abruptă a pasarelei. Dacă nu ar fi fost inci- 
dentul, itinerariul spune că trebuiau să asigure strada 
Mărășești și să facă imediat cale-ntoarsă. E amiază târzie 
și căldura de peste zi, acumulată în betonul dur, eva- 
dează. Lumea s-a învățat să nu dea importanţă necazu- 
rilor, dar acum pare-se că va trebui să fie puțin mai atentă. 
Acum n-o să poată să fie indiferentă. E una din situaţiile 
alea în care destinul se încăpățânează să-ţi strice ziua. Lu- 
cruri urâte se pot întâmpla și pe vreme frumoasă. Nu-i 
musai să fie furtună sau ploaie sau cine știe ce intemperii. 

— Hai, totuși, s-aruncăm o privire, mai spune Dan. 

Par cu toţii de acord. Mai puţin Ionuț, dar e mai mult 
ca sigur că părerea lui n-ar conta în vreun fel, dacă le-ar 
spune-o. Așa că preferă să o ţină pentru el. E aici să îngri- 
jească răni, nu să vină cu presupuneri strategice. Nu-i 
nicio zgaibă, băiete! își spune în sine. Lasă-i să-şi facă 
treaba, ca să ne cărăm cât mai repede de-aici. Ca şi cum 
datoria lor ar fi alta, nicidecum asta. În opinia lui Ionuț, 
intervenţia ar fi un fel de bonus. Dar, într-un fel, e datoria 
lor şi probabil că se văd nevoiţi să ducă treaba la bun 
sfârșit. Nu-i nicio altă echipă care să vină şi să preia frâul. 
Una mai pricepută, mai bine pregătită. Amenințarea a 
fost tot timpul la un pas, numai norocul a fost de partea 
României. Tot timpul am fost salvați de momente opor- 
tune. Dar acum, după toate aparențele, norocul a luat o 
pauză. 

Celălalt câine continuă să latre. Soldaţii intră în curte. 
Ionuţ e ultimul, imediat în coasta lui e fata. Animalul e 
prins între plasa de Buzău și un stâlp metalic. Se zbate ca 
un șoarece în capcană. Deși tabloul pare unul al naibii de 
dureros, javra nu se lasă nici în ruptul capului. Continuă 
să se lupte să scape din prinsoarea fierului. Cele câteva 
terminații rebele de plasă ce i s-au înfipt în blană, aproape 
că-i străpung coastele. PM-ul bubuie o singură dată. Fan- 
toma focului de armă le stăruie un timp în urechi, apoi 
urmează o liniște din fier, oarecum stranie. Câinele a în- 
cremenit, înțepenit în bucata de plasă sudată. Capul e 
numai un pumn de oase explodate. O pată roșie și cle- 
ioasă a mâzgălit pământul. Bucăţi albe, buretoase, sunt 
amestecate cu sânge şi așchii de os lucios. 

de când fac asta. Desigur, nimeni n-are o pro- 

blemă cu traseul. Ordinul trebuie executat. Dar 
pentru cât timp? Au luat-o pe fată în mașină. Numele ei 
este Iulia și se pare că soldatul Dan o cunoaște destul de 
bine. Poate că sunt chiar iubiți, după felul în care se pri- 
vesc și se țin de mână. Ionut a făcut schimb de locuri cu 
fata. Nu are o problemă cu treaba asta sau cu faptul că ei 
sunt iubiți. Ferească Dumnezeu!, nici vorbă de așa ceva. 
Adevărata problemă stă în locurile necesare eventualelor 
situații asemănătoare celei de pe strada Mărășești. Fata a 
ocupat ultimul loc liber, pe scaunul din spate, în dreapta 
lui Dan. Însă Humveeul n-a fost conceput pentru misiuni 
de salvare. Nu are spațiul necesar pentru așa ceva. Pentru 
misiuni de genul ăsta ai nevoie de un microbuz. Sau chiar 
un camion. Și, în plus, pe platou nu s-a pus o clipă pro- 
blema civililor. Ce fac în astfel de cazuri? Dacă vor da 
peste un alt civil aflat la ananghie? Poate chiar un grup 
de oameni care necesită ajutor? 

Mașina militară taie bulevardul în viteză. Oamenii au 
început să mai dispară de prin fața blocurilor. Mai sunt, 
totuși, suflete rebele, care merg repezite sau aleargă de 
colo-colo. Din când în când, Humveeul se intersectează 
cu ambulanţe grăbite, mașini de poliție, o multitudine de 
mașini civile, dar nicio altă patrulă militară. Șoferii se 


|: s-a spus că trebuie să patruleze și sunt ore în șir 

privesc descumpăniţi, incapabili, unul pe celălalt. Mai 
sunt și foarte multe mașini parcate la întâmplare, aproape 
lăsate de izbeliște în drum. Ici şi colo, pe cimentul trotua- 
relor, zac leșurile unor animale de talie mică. Pot să le 
vadă înșirate. Pisici și câini pechinezi, sugrumați sau uciși 
cu lovituri de par ori cu cuțite de bucătărie. Cioburi de 
sticlă, sclipind în lumina crepusculului, dimprejurul mâ- 
telor moarte. Cel mai probabil, aruncate de la etaj. Situa- 
ţia pare c-a scăpat de sub control. Însă ce pot face săr- 
manii stăpâni? Trebuie să scape într-un fel sau altul de 
animalele astea turbate. Ionuț îi și vede cu ochii minții. 
Disperaţi, buimăciţi, își lovesc cu furie animalele, odată 
credincioase. O țeastă de cotoi care a luat-o razna, crăpată 
de o coadă de mătură, o potaie de o șchioapă, înjunghiată 
cu un cuțit de bucătărie cam bont. 

Merg fără oprire pe străzile orașului, execută neîndo- 
ios ordinele, dar va veni un moment în care se vor opri. 
Chiar și mai târziu, dar tot o vor face la un moment dat. 
Motorina nu o să ţină la nesfârșit. 

— Cât mai mergem așa, fără sens? îndrăzneşte în cele 
din urmă Ionut. 

Un sunet îndepărtat de sticlă spartă. Printr-un geam 
de la etajul trei iese ceva. Un patruped se zvârcolește în 
aer. Cade în grădinița din fața unui bloc. Îl văd fragmen- 
tat printre golurile din gardul viu, cum se târăște câțiva 
metri prin iarbă, mai încolo de locul în care a căzut. Pe 
urmă se opreşte şi nu se mai mișcă niciun centimetru. 
Alin încetineşte, chiar în timp ce trece prin dreptul lui. 

— Cât o să tot mergem? repetă Ionut. 


59 


FURIA FIARELOR Florin Purluca 


Timp de ore bune, tot ce a contat a fost misiunea de 
patrulare şi faptul că telefoanele lor mobile nu au dat 
nimic altceva decât tonuri de ocupat și, ocazional, un 
piuit enervant. Desigur că au făcut câte un detur. Alin și-a 
vizitat soția. 

— Nu cobori din apartament până nu vin eu! Nici în 
ruptul capului, a avertizat-o, după ce a urcat scările într-un 
suflet. 

— Când vii? a vrut femeia să știe. 

— O să vin. Ai răbdare şi să fii pregătită. 

— Pregătită? Pregătită pentru ce? 

— Lasă! Ia-ți niște haine într-o geantă. 

Dar asta a fost tot ce i-a spus, în timp ce a coborât scă- 
rile în mare grabă. A știut, încă de atunci, că pentru ea 
avea să fie o situaţie identică statului pe ghimpi, dar n-a 
putut să ştie precis. Pentru că nici el n-a știut când și ce 
are să se întâmple cu exactitate. O să afle, s-a mulțumit 
să-și spună. Toate la timpul lor. 

Acum, de când tot patrulează stereotipic străzile ora- 
șului, a început să atârne la fel de grea și foamea. Lipsa 
hranei poate să devină un adversar redutabil, să dărâme 
principii de vază. 

— Are dreptate, spune Dan. Nu putem să mergem așa, 
la nesfârșit. Trebuie să ne lămurim cumva. 

Staţia radio instalată pe mașină nu scuipă altceva decât 
paraziți. De când au plecat, n-a mai venit niciun ordin. 
Lumina naturală acum e aproape inexistentă şi farurile 
cu halogen brăzdează cam de jumătate de ceas asfaltul. 
Oricât de nebunesc pare tot scenariul ăsta, spre surprin- 

derea întregului grup, oamenii par că ascultă indicațiile. 
Mai ales de când s-a înserat. Abia dacă au mai văzut vreun 
suflet rătăcind pe stradă. Ceea ce nu înseamnă, în mod 
deosebit, că românii sunt obedienţi și respectă indicaţiile 
primite la foc automat prin intermediul emisiunilor de 
știri de la televizor, ci mai degrabă faptul că le-a intrat 
frica în oase. Cu toate astea, mai sunt destui care umblă 
bezmetici pe străzi, cu iluzia deșartă că pe undeva, as- 
cuns, așteaptă să fie descoperit răspunsul suprem. Cheia 
tuturor necazurilor. 

— Cred că n-ar strica să tragem o fugă până la unitate, 
mormăie Dan. 

heorghe Măican, comandantul de unitate, stă în 

biroul lui de la etajul doi și priveşte în gol înspre 

telefonul fix. Mobilul nu-i funcţionează. A încer- 
cat să sune, dar a primit tot timpul ton de ocupat. Şi un 
soi de piuit ciudat, persistent și enervant, care i-a făcut 
nervii terci. Poate că semnalul a căzut pentru că toată lu- 
mea sună la unul și la altul. E normal să facă asta în si- 
tuația dată. Nu-l miră presupunerea că rețelele de tele- 
fonie sunt la pământ din exact motivul ăsta. Deși știe că 
toată ţara e într-un mare balamuc, tot se uită la telefon, 
de parcă s-ar aștepta să sune dintr-o clipă într-alta. Însă 
nu sună. Nu-i nimeni care să-i spună ce să facă. De data 
asta va trebui să se descurce de unul singur. Să reușească, 
cumva, să ajungă la stația de radiocomunicații din incinta 
unităţii. Dar treaba asta nu-i place deloc. El s-a oprit în 
armată pentru simplul motiv că totul se rezolvă ierarhic. 
Nu știi? Trimiţi vorbă mai sus. Așa funcționează lucrurile. 
Să rezolve cei care se pricep și sunt făcuţi pentru asta. 
Pentru el a fost dintotdeauna luna și leafa. Singura pre- 
tenţie pe care a avut-o vreodată de la statul român. Nici- 
odată, nimic n-a contat mai mult decât liniștea lui finan- 
ciară, care s-a reflectat în bunăstarea familiei. Şi acum, tot 
balamucul ăsta. Doar un an până să iasă la pensie. Numai 
un nenorocit de an și ar fi fost problema altcuiva. Acum 
va fi nevoit să aştepte câteva zile, săptămâni - Dumne- 

zeule mare!, poate chiar luni - până când situaţia va fi 
pusă la punct. Un balamuc de neînchipuit. București, lași, 
Cluj, Timișoara. Careva se va pricepe să rezolve treaba şi-l 
va scoate și pe el din probleme în cele din urmă. Dar până 
una alta, băieţii lui au să facă misiuni de patrulă. Fără în- 
trerupere. Ştie că nu vor primi vestea cu urale, însă asta-i 
armata. De regulă, scenariile de teapa ăstuia sunt numai 
prin filme. Dar iată că, după toate aparențele, viața bate 
din nou filmul. 

Şi pe urmă, dacă stă și se gândește mai bine, asta-i trea- 
ba doctorului Botgros. E datoria lui să rezolve cu anima- 
lele. Să discute cu ceilalți doctori şi să găsească o soluție. 
Un vaccin, ceva. Cei de la Direcţia Sanitar-Veterinară să-și 
stoarcă creierii și să vină cu o propunere. Armata poate 
să sprijine populaţia, dar n-o va face la nesfârşit. Resur- 
sele sunt limitate. Oamenii lui vor avea nevoie de pauze. 
Nu pot să patruleze chiar la nesfârșit. Într-o situaţie ca 
asta n-a mai fost de când cu revoluţia din '89. Numai că 
pe vremea aia lucrurile au fost ceva mai simple, în ceea 
ce-l privea. Era un simplu soldat, trimis să păzească un 
depozit de muniţie, la o unitate din Râmnicu-Sărat. A tre- 
cut prin focurile revoluţiei ca o rață prin baltă. Alţii n-au 
fost la fel de norocoși. 

Tot rememorându-și viața şi tinereţile, Gheorghe reac- 
ționează abia la al doilea foc de armă. E bubuitura unui 
pistol mitralieră și, până să ajungă la geam, în curtea uni- 
tății, pare ca și cum ar fi venit Revelionul. Pocnete de mu- 
niție lovind betonul clădirilor. O amestecătură de voci 
repezite, precipitate şi, în general, un balamuc de nedes- 

cris. Mai mulți soldați ţipă și fug, aparent haotic. Pe urmă, 
din spatele liniei unui gard viu din parcul interior — de 
fapt, prin gard de-a dreptul — apare o cireadă de bovine. 
Se vede nevoit să clipească de mai multe ori, ca să fie 
sigur că nu-s vedenii. Nu fug pur și simplu, așa cum fug 
de regulă animalele înspăimântate, ci pare mai curând un 
asalt. Ca şi cum ar exista o strategie. Un bloc compact de 
cornute mari și furibunde, care vibrează la defensiva mi- 
litară. Ciurda reacționează la stimulul primejdiei. Se ghi- 
dează după focurile de armă. Unele cad, răpuse de 
gloanțe, dar vin altele din spate. Ocolesc, sar peste anima- 
lele căzute și se angajează în asalt. Oamenii care nu reac- 
ționează prompt - fie fug, fie se feresc, pe cât se pricep şi 
pot — sunt izbiţi în plin de talazul bovin. Coarnele nu 
iartă, rup muşchi şi oase și fac tendoanele să plesnească. 
Corpurile soldaților prinși de valul distrugător par paiaţe 
care se deformează grotesc sub presiunea tonelor de furie 
pură. 

În tot timpul ăsta, comandantul începe să contabilizeze 
și realizează, în cele din urmă, aparte de stranietatea ata- 
cului, gravitatea extremă a situației. Își vede reflexia pală 
în oglinda geamului. O mască de spaimă suprapusă dis- 
cret peste tabloul general de babilonie. La nici un kilo- 
metru distanță, UM-1270 se învecinează cu o fermă de 
bovine. Nu-i singura fermă de la periferia orașului, mai 
sunt cel puţin două, dacă-și amintește el bine, însă asta-i 
cea mai apropiată. Animalele au scăpat de sub control, 
mai mult ca sigur. Ceva le-a speriat, le-a adus în halul ăsta 
și le-a pus pe fugă. Au rupt ţarcurile și au luat-o încotro 

au văzut cu ochii. Sau poate că au fost atrase de unitatea 
militară din anumite motive? Asta e greu de spus. Pro- 
blema e că sunt aici şi decimează o unitate întreagă. 

Pentru o scânteie de timp, Gheorghe Măican se gân- 
dește la dezastru ca la un vis. Dar îi lipseşte starea de 
reverie specifică momentului în care conștientizezi că 
totul e un vis. Din contră, consistenţa nenorocirii prinde 
cheag. Teroarea și neputinţa cresc în el ca un balon și 
încep să îl sufoce. Nu ştie ce să facă. Ştie totuşi că ar trebui 
să facă ceva. Orice. Instinctiv, ridică receptorul telefonului 
fix. Să fi fost un ton de ocupat, în difuzor, tot ar fi fost 
ceva. În schimb, linia e moartă. Din nou, piuitul acela 
enervant. Se gândeşte că într-o lume normală, o unitate 
militară ar fi avut o legătură directă, de siguranţă națio- 
nală, prin satelit. Însă el nu trăiește într-o astfel de lume. 
El trăieşte în România și ar face bine să-și vină în fire. Cât 
mai repede. Pentru că poate să jure, dintr-o clipă în alta, 
ușa biroului se va lipi de perete și un subaltern disperat 
va apărea în rama ei. Va aștepta cu ardoare ordinul salva- 
tor. Pe care el va face bine să îl aibă pregătit, atunci când 
se va întâmpla să-i fie cerut. 

Dintotdeauna, când se privea în oglindă, îşi imagina o 
coamă uriașă dimprejurul chipului cu trăsături ascuțite. 
Simţea cum vigoarea vibrează în el, ca într-un leu din 
savană. Acum se uită în sticla prăfuită a ferestrei și, după 
ani şi ani, coama şi-a pierdut din densitate. Animalul pu- 
ternic din savana de odinioară pare mai curând o fan- 
tomă. O imagine ștearsă, până spre emaciere, o definiție 
a decreptitudinii, la un nivel incipient, cu un final bine 

definit. Pielea nu-i mai stă întinsă pe pomeţii ascuțiți, a 
început să facă arcuri leneșe sub linia bărbiei. Un bunicuţ, 
își spune ca pentru el. Ai ajuns un moșneag, Gheorghe. 
Lumea, lucrurile în general, au început să se miște în ju- 
rul tău cu viteze copleșitoare. Au început să te ia prin sur- 
prindere. 

Un gând, ca o săgeată: pe unde o fi umblând doctorul 
Vasile Botgros? 

Uşa biroului se izbeşte de perete. Detaliul inopinat nu-l 
surprinde, ba mai curând vede totul ca pe o redare lentă 
a gândurilor recente. Cumva, găsește puterea să creadă 
în el. Se uită la imaginea soldatului care aşteaptă îngrozit 
în rama ușii şi, fără să mai aştepte măcar o clipă, îi zice: 

— Vreau să dai imediat de doctorul Vasile Botgros și 
să mi-l aduci aici! 

Bărbatul are nevoie de câteva scântei de timp ca să pro- 
ceseze ordinul. Când, în cele din urmă, pricepe ce i s-a 
cerut, expresia de spaimă de pe chip i se modifică treptat 
în determinare. 

— Am înţeles, să trăiţi! 

Dispare numaidecât. Zgomotul de pași grăbiţi se pierde 
sub imperiul vacarmului de afară. Valul de animale fu- 
rioase s-a consumat, nu mai curge dinaintea ferestrei lui 
Măican. Pe aleile betonate au rămas doar corpuri de vaci 
răpuse de gloanţe și soldați morţi. Imaginea generală 
scade temperatura sângelui militarului cu cel puţin zece 
grade. Un animal a căzut răpus de o rafală de gloanţe — 
se văd pete mari de sânge închegat peste blana cafenie — 
și a rămas înfipt cu coarnele în betonul clădirii de vizavi. 

Între cornul drept şi perete e prins abdomenul unui sol- 
dat. Cu torsul căzut pe greabănul animalului, omul în- 
cearcă zadarnic să împingă masa uriașă de carne moartă. 
Numai că lupta lui pentru viaţă are o lentoare letargică. 
Din gura întredeschisă sângele i se scurge înspre bărbie 
în fire groase, lichide. Picioarele nici măcar nu i se mai 
mișcă, mai mult ca sigur că are coloana ruptă. Doar bra- 
țele-i mai zvâcnesc ușor, inconsecvent. 

Comandantul deschide fereastra, își scoate pistolul 
Carpaţi din teacă și ţinteşte. Capul soldatului se bălăn- 
găne dintr-o parte în alta, dar nu suficient de rapid cât să-l 
pună pe Gheorghe în dificultate, atunci când îl fixează pe 
rănit în cătare. 

— Doamne, iartă-mă! 

Cuvintele vin dintr-o lume atemporală și i se fixează 
în minte ca un perpetuum mobile. Continuă să reverbe- 
reze prin galeriile minții chiar și după minute bune, când 
ecoul focului de armă e numai un firicel de sunet disto- 
nant. Capul soldatului a încetat să se mai miște. La fel, 
braţele. În spatele craniului plesnit, prin locul pe unde a 
ieșit glonțul, peretele e împroșcat cu materii vâscoase și 
sânge. Spoiala converge în jurul punctului de impact a 
glontelui cu tencuiala. 

Ca-ntr-un nenorocit de război, se gândeşte Măican. 

Imediat răsună o bubuitură de-a dreptul asurzitoare, 
care face toate ferestrele să zăngăne. Pentru un moment, 
i se pare o cunună de aplauze fantomă. Gheorghe știe că 
numai un anumit tip de armă poate să producă un așa 
ecou puternic. Îşi lungește gâtul cât poate de mult, în lun- 

gul clădirii. Abia dacă poate să vadă. După cum bănu- 
iește, e un tanc — TR-85M1. Bizonul românesc. La cum stau 
lucrurile, proiectilul a trecut prin valul de animale anga- 
jate în atac și, cu o serioasă încărcătură de carne ruptă din 
vitele luate din plin, a sfârtecat fața parterului blocului 
infirmeriei. Prin norii emergenți de praf proaspăt, coman- 
dantul abia poate să mai desluşească cum turma uriașă 
se reorganizează. Se adună în jurul tancului, într-un atac 
continuu. Șenilata e scuturată din toate îmbinăturile ei 
sudate. Turela se mișcă încolo şi încoace, după care capa- 
cul i se deschide cu un zbang sonor, sec. Mai mulţi soldaţi 
- vreo trei, distinge Măican prin aburii persistenţi de praf 
- ies şi încep ofensiva blindatului asediat. Sunt pocnete 
seci de PM-uri care se ridică peste huruiala generală și pe 
urmă răsună mai multe explozii sporadice, de intensitate 
medie. Astea, în mod cert, au fost grenade, gândește co- 
mandantul. Unul dintre soldaţi se dezechilibrează, cade 
și dispare în marea de vite. Ca şi mort, e absolut limpede. 
Din așa ceva nu ai cum să scapi, gândește Măican. Tancul 
continuă să fie săltat dintr-o parte în alta de șocul lovitu- 
rilor şi tot mai încearcă să înainteze. Ceva nu merge așa 
cum s-ar cuveni, pentru că înaintarea mașinăriei blindate 
e mai curând o iluzie provocată de împunsăturile anima- 
lelor. Comandantul ar putea — de fapt, ar vrea — să se în- 
șele, dar i se pare că una din șenile a cedat. Asta ar fi pro- 
blema principală. Una majoră chiar. O altă explozie, de 
intensitate identică primului foc de tun, zguduie aleile 
unității. Disperaţi, soldaţii au coborât tunul cât de mult 
au putut și au tras iar. Nu poate să vadă, însă Gheorghe 

presupune că proiectilul s-a înfipt în vreo alee, la câțiva 
metri distanță. Asta explică tremurul care rezonează în 
structura clădirii ca în timpul unui seism. 

Dacă nu și-a pierdut minţile vreme de câteva minute, 
timp în care să fi dat ordine de asalt pe care, ulterior, le-a 
uitat, atacul cu șenilate nu l-a orchestrat el. În mod sigur, 
decizia a fost luată de tanchişti, de capul lor. Și, la drept 
vorbind, nici nu-i acuză. Până la urmă, se gândește că nu-i 
deloc o idee rea ca toate mașinăriile de război să fie por- 
nite și să măcelărească fiecare nenorocită de bovină tur- 
bată. E drept, cele cinci elicoptere sunt numai de decor. 
Ultimul a crăpat cu mai bine de doi ani în urmă și toate 
solicitările lui au fost zadarnice. N-a primit niciun răs- 
puns. Niciun nenorocit de leu pentru reparaţii. Păsările 
de metal continuă să moțăie, spre dizgraţia piloților. 
Totuşi, în parcul auto zac douăzeci de tancuri. Astea sunt 
toate, de la primul până la ultimul, în stare de funcţio- 
nare. E clar că unul s-a dus, dar unde mama dracului sunt 
restul de nouăsprezece? Numai un echipaj a fost suficient 
de isteț încât să-i treacă prin minte să dea cheie blindatu- 
lui? Asta trebuie să facă, se gândește Gheorghe. Faţa i se 
inundă de lumina strategiei salvatoare. Negreşit, ar trebui 
să ajungă la parcul auto şi să dea frâu liber tancurilor. E 
o ultimă privire înspre scena de luptă, chiar înainte de a 
părăsi biroul. Imediat aude bufnetul puternic și vede un 
val uriaș de pământ amestecat cu vite rupte în bucăți, care 
zboară prin aer și acoperă tancul atacat. Comandantul 
surâde lăuntric și, orecum, e încrezător. Nu poate să fie 
altceva decât rezultatul proiectilului tras de un alt tanc. 

— Până la urmă, nu-s chiar o adunătură de papă lapte! 

Zâmbeşte, chiar are colțurile gurii ridicate. Iese pe ușa 
biroului. Ceva din interior, un simțământ profund, îl face 
să fie încrezător. 


"0 


torul Vasile Botgros se gândește că ar trebui să 

scrie un raport sumar, de mână, pe o coală albă, 
velină, și să-l trimită Direcţiei Sanitar-Veterinare printr-un 
furier. 

Sanitarul care-i stă la dispoziție îl privește așa cum o 
face de cele mai multe ori: fără să scoată un cuvânt, înfipt 
țeapăn în scaunul de lângă perete. Botgros se uită la el 
șicanat. Individul a venit prin transfer, de numai două 
luni. Pare citit, dar uneori îi e cam greu să creadă că si- 
napsele alea pot ceva mai mult decât decodatul gustului 
micilor sau fripturilor băltind în muștar. Marian, indi- 
vidul ăsta, are o moacă de idiot. Genul acela de figură 
care-ţi cade greu la stomac de la prima vedere. Și mai e și 
niţel cam impertinent. O matahală de peste o sută de kile, 
numai mușchi, zero la sută creier. De multe ori, doctoru- 
lui i se pare că e ceva în privirea aia răzvrătită, care în- 
cearcă să-l sfideze la un nivel tacit. După zece minute de 
reflexii eterogene, pe coala de hârtie nu stă trecută decât 
formula de introducere: 


P entru că niciun telefon nu mai funcționează, doc- 


Domnule director, 


Şi nimic altceva. Cuvintele corecte vin cu greutate. Se 
gândeşte că, într-un fel, toată scriptologia asta e o pier- 

dere de timp. Poate că cel mai eficient ar fi să meargă 
acolo personal. Ar scuti o groază de timp. Da, e o idee 
numai bună. 

— Mariane, du-te și adu ambulanţa. 

Sanitarul se ridică de pe scaun. Din nou, privirea aia 
scânteietoare, care abundă în gesturi de răzvrătire. Cu- 
vintele doctorului se opresc în gât, chiar în momentul în 
care lumea de dincolo de sticla ferestrei se pierde într-un 
melanj de sunete tipice haosului. Focuri de armă, urlete 
și răgete, care par ale unor animale furioase. Vibraţii pro- 
funde, susținute. Întreg decorul cabinetului medical tre- 
pidează. Flaconașele cu medicamente din interiorul apa- 
ratului de urgenţă încep să zornăie, să cadă și să alunece 
în lungul polițelor din sticlă. 

— Ce mama dracului fac tâmpiţii ăştia? 

Vasile Botgros apucă să facă numai trei pași, moment 
în care geamul explodează într-o cunună de cioburi. În- 
trucâtva, perdeaua veche, din pânză scămoșată, acţio- 
nează ca un scut. Înhaţă cu lăcomie mare parte din ciobu- 
rile zburătoare. Numai o cantitate neînsemnată de sticlă 
spartă ajunge până la doctor. Dar e suficientă cât să-i 
zdrelească ambii obraji, fruntea și să-l umple de julituri. 
Norocul lui, a apucat să-şi închidă ochii. Crestăturile, deși 
numai superficiale, se amplifică imediat și în momentul 
în care doctorul îşi duce mâinile instinctiv la față, palmele 
i se umplu de roșu. Sângele, văzut de Vasile Botgros în 
atâtea dăţi tapetând rănile altora, mai mult sau mai puțin 
grave, n-a avut niciodată un efect semnificativ, dramatic. 
Erau rănile şi durerile altora, nu ale lui. Să te ia dracu’ de 

idiot, cine te-a pus să nu caști ochii? Dar acum, când sân- 
gele propriu îi umple palmele, roşeața abundentă are 
efect anestezic. E ca o statuie din carne sângerândă, care 
și-a pierdut reflexele de autoconservare. Se uită ca un 
mort la palmele pătate de propriu-i sânge. 

Sunetele stranii, care vin de afară și pe care Marian, sa- 
nitarul, le asemuiește cu sunetele specifice câmpului de 
luptă, îl fac pe sanitar să reacționeze mecanic. Știe și pri- 
cepe ce-i de făcut. După patru misiuni în Afganistan și 
una în Irak, a cam priceput algoritmul de calcul al desti- 
nului. Luptă pentru viaţa ta, pentru că soarta nu are timp 
de reflecții spirituale. Te mişti artistic sau te duci pe copcă. 
Unde mai pui, cei zece ani de rugby din tinereţe l-au făcut 
un maestru al placajelor. Doctorul Vasile Botgros, cu cele 
aproximativ șaptezeci de kilograme ale lui, pare un soi 
de cârpă în faţa elanului sanitarului. Marian, pur și sim- 
plu zboară prin aer, cu tot cu superiorul său. În urma lor, 
o rafală de gloanţe rupe tencuiala, cam la o înălțime apre- 
ciabilă, undeva la un metru și șaizeci de centimetri. Ceea 
ce, în linii mari, s-ar fi tradus cu țeasta lui Vasile Botgros 
fărâmată și toracele lui Marian perforat de fier. 

— Idiotul dracului! izbucnește Botgros. Vrei să-mi fă- 
râmi oasele? 

În privirea doctorului, furia se acumulează ca un tur- 
bion. Faţa îi e acoperită de o mască din sânge parțial coa- 
gulat. Pare ca şi cum ar fi masca unui pseudoluptător 
maori. Sanitarul îi răspunde cu un mix de expresii, cu 
sclipirea aia în ochi, care pe Botgros îl face să se gân- 
dească la un gest de anatemă. 

— Du-te și adu ambulanţa! aproape că urlă Vasile Bot- 
gros. 

Sunetele haosului sunt din ce în ce mai puternice, ca 
și cum lumea se pregătește să colapseze dintr-o clipă în 
alta. Sanitarul îl fixează cu o uitătură care ar putea să 
spargă o bucată de blindaj. 

— Cu tot respectul, domnule doctor, nu-i tocmai mo- 
mentul cel mai potrivit să fac asta. 

— E un ordin, nenorocitule! Îndrăzneșşti să treci peste 
ordinul unui superior? 

În capul lui Marian, două forțe beligerante declanșează 
ofensiva. Una îi cere să execute ordinul superiorului, 
cealaltă urlă la el cu furie să stea țeapăn locului — dacă te-ai 
mișcat și numai un pas, ai mierlit-o. La dracu’, ar fi trebuit 
să-l lași să crape, continuă să-i spună vocea din cap. Ar fi 
meritat să-l lași acolo, ţeapăn și prost, ca țeasta să-i fie 
spartă de gloanţe. Problema e că Marian n-a fost nicio- 
dată așa. Se ridică precaut şi merge în patru labe printre 
cioburi și obiecte înșirate pe podea. Exact în clipa aia ușa 
cabinetului sare din balamale. Prin ea trece un vițel, care 
pare că abia și-a păpat vârsta prunciei. În tot cabinetul 
năvălesc umbre săltărețe. Siluete de animale care trec prin 
faţa ferestrelor şi a ușii, de acum azvârlită cât colo, lângă 
perete, şi care se suprapun peste lumina zilei. Cumva, 
tăurașul a fost împins în lături de fluxul furiei animale și 
a rupt ușa. Acum se luptă cu luciul gresiei. Cioburile fac 
echilibrul să pară o sarcină herculeană pentru animalul 
dezorientat. Apoi îi zărește pe oameni și pentru o fracți- 
une de secundă cabinetul pare un intens câmp de forță 

de concentrare. Sanitarul e înțepenit în patru labe, doc- 
torul se foiește, târșâindu-și nădragii și călcâiele bocan- 
cilor prin sticla mărunțită. Bucăţile de geam scârțâie pe 
plăcile de ceramică. Tânăra bovină, care acum a izbutit 
cumva să-și găsească echilibrul, începe să fornăie și să 
bată cu un gest avertizator dintr-un picior. Marian pri- 
cepe semnalul și vrea să se întoarcă, să-și avertizeze su- 
periorul să stea locului, să nu mai miște nici un fir de păr. 
El știe, deși pare cumva ciudat. La fel ca şi câinii, bovinele 
pot mirosi frica și interpretează oricare gest minor drept 
intenţie de atac. Oho!, și cum se pricep taurii să facă trea- 
ba asta. 

Însă în toată situația dată există și avantaje. Primul și 
cel mai important: animalul e tânăr. Un vițel proaspăt de- 
venit tăuraș. Spre deosebire de reflexele devastatoare ale 
unui taur adult, în mișcările lui se citeşte indecizia și se 
poate anticipa imprecizia. Exact detaliul pe care sanitarul 
mizează. Dar mai e ceva în privirea animalului, ceva unic, 
aparte, care nu convinge. O furie nemăsurată, pe care o 
poţi vedea numai la animalele sălbatice. Privirea unui 
prădător. Cel puţin așa vede Marian lucrurile în momen- 
tul ăsta. Fapt pentru care nu îndrăznește să mai scoată o 
vorbă, să se mai miște un centimetru. Și, peste toate, 
arată-i-l tu pe ăla care nu ştie că e imperios să nu întorci 
niciodată spatele unui animal înfuriat. 

— Drăcia dracului! 

Cuvintele lui Vasile Botgros îl fac pe sanitar să simtă o 
răceală profundă în lungul șirei spinării. Doctorul conti- 
nuă să se împingă prin cioburi, până când spatele i se li- 

peşte de perete. E la o distanţă de un metru de Marian și 
cam la vreo alți patru de animal. Moleșeala din mușchii 
lui Marian este, fără doar și poate, frică. Dar este acel soi 
de teamă constructivă, care te face să priveşti totul cu o 
lentoare benefică, salvatoare. Teama exersată în corpurile 
vieţuitoarelor de-a lungul milioanelor de ani de existență. 
Sentimentul care declanșează sistemul de alarmă. Inima, 
reglată la intensitatea necesară. Mușchii, care zvâcnesc și 
i se umflă din cauza aportului suplimentar de sânge. Şi, 
la momentul precis calculat, saltul salvator. Vita îl ratează 
pe Marian milimetric. Vasile Botgros mai scoate numai 
un sunet pițigăiat, chițăitul unui șoarece prins în cursă, 
înainte ca taurul să-l izbească în plin. Din capul strivit de 
perete rămâne numai un terci. O amestecătură de creier, 
carne și fluide, care se prelinge în lungul zidului și printre 
coarnele animalului. 

Sanitarul e deja în picioare și pentru numai o clipă se 
gândește să încerce să fugă. Să iasă din cabinet și să apuce 
unde o vedea cu ochii. Dar zarva de afară anunță un de- 
cor la fel de animalic, dacă nu cumva mai mult de-atât. 

Apucă primul lucru care îi este la îndemână. Un stativ 
vechi și ruginit, folosit pentru suspendarea flacoanelor 
de soluții perfuzabile. O bucată zdravănă de țeavă care 
poate ţine cu brio locul unui ciomag. Vita rage şi se lan- 
sează din nou la atac. Bărbatul urlă, strânge cu putere bu- 
cata de țeavă şi loveşte cu putere. Suportul trepied de la 
baza stativului izbește botul. Fracțiunea de secundă în 
care animalul se împleticește de pe urma șocului loviturii 
îi permite lui Marian să eschiveze. Copitele patinează în 

gol pe gresie şi tăurașul se opintește cu toată greutatea 
corpului în perete, într-o poziție incomodă, pe o parte, 
mişcare care-i blochează pentru câteva clipe picioarele. E 
acum sau niciodată. Bărbatul ridică stativul. De data asta 
nu mai țintește botul, ci unicele şi cu adevărat singurele 
puncte sensibile ale vitei: ochii. Lovește. Unul din cracii 
trepiedului își atinge ținta. Bărbatul simte cum bucata de 
țeavă se înfige în găvană, cum țesutul moale cedează sub 
presiunea fierului. Animalul rage asurzitor, adevăratul 
sunet al suferinței. Marian trage cu putere. Piciorul de fier 
e puţin curbat la extremitate și s-a prins în curbura osului. 
Bovina trage disperată într-o parte, omul în cealaltă. E un 
joc al durerii pentru animal, al salvării pentru Marian, pe 
care acesta din urmă îl joacă cu bună știință. Pentru că de 
finalitatea lui atârnă scăparea. 

De fiecare dată când bovina încearcă să se ridice, sani- 
tarul smucește cu violenţă bucata de fier, făcând animalul 
să-și piardă echilibrul din cauza durerii. După fiecare 
încercare, bărbatul simte cum forța rezistenței tăurașului 
scade. Poate fi de la suferință, dar mai mult ca sigur e din 
cauza hemoragiei masive. Asta-l aduce, cu fiecare clipă 
care se scurge, mai aproape de reușită. 

Continuă să tragă, nu știe pentru a câta oară, dar de 
data asta țeava iese din găvană. Cu o rezervă neașteptată 
de forță, animalul luptă să-şi recapete echilibrul și e din 
nou în picioare. Dar e anemic, sângele îi şiroiește din 
ochiul spart, jos, în lungul botului. Nu se mai poate con- 
centra din cauza durerii. E tulburat, dezorientat, aproape 
incapabil de un alt atac. Până și Marian poate să vadă 

asta. Mișcările capului îi sunt haotice, picioarele îi tre- 
mură din încheieturile noduroase. Adrenalina îl face pe 
bărbat să-şi simtă inima cam la nivelul bărbiei. Ridică sta- 
tivul și loveşte din nou. Cât poate de puternic, cât poate 
de violent. Fierul izbește botul și clătinătura vitei se am- 
plifică. Ridică stativul şi loveşte din nou. Şi mai puternic, 
și mai violent. Piciorușul trepiedului perforează materia- 
lul moale, spongios, al ochiului, cel neafectat încă. Pi- 
cioarele din față cedează și încheieturile își pierd vlaga. 
Tăurașul cade prima dată în genunchi, pe urmă pe o parte, 
cu un bufnet răsunător de carne moartă. Ca o greutate 
inutilă. Sanitarul dă drumul ţevii, care se izbește de po- 
dea cu un sunet metalic, sec. 

Cadavrul doctorului zace într-o baltă de sânge coagu- 
lat. Are braţele căzute pe o parte, picioarele contorsionate 
într-o poziție aparent imposibilă anatomic. La capătul gâ- 
tului stau atârnate, de mai multe fâșii de piele vineție, bu- 
căți rupte de mandibulă. E un tablou sinistru. Prin rama 
ușii nu intră atâta lumină cât ar trebui. Marian își încor- 
dează privirea chinuită de sudoarea ce-i înțeapă ochii și-l 
face să vadă înceţoșat. Își trece mâneca de-a lungul feței. 
Gestul mai îndulcește întrucâtva din usturimea provocată 
de transpirație. Ajută, dar nu face minuni. l-ar trebui niște 
apă, săpun și un prosop. De fapt, i-ar trebui multă, multă 
apă, să se clătească bine. Își întoarce privirea spre intrare. 
În cuadratura ușii stă acum o bovină adultă de o dimen- 
siune care atinge cotele absurdului. N-a mai văzut așa ani- 
mal în viaţa lui. Poate, dacă își mai amintește bine, doar 
prin documentarele de pe Discovery Chanel. Chianina, o 

rasă de vite italieneşti. Nişte exemplare uriașe, de-a drep- 
tul gigantice. 

Bovina fornăie, e înfiorător de determinată. Are o pri- 
vire aproape umană, răzbunătoare. E căzută asupra băr- 
batului ca taina unui blestem. Marian se uită descumpă- 
nit la stativul proaspăt abandonat, la firicelele de fluide 
organice care se preling cu un aspect de prospețime gro- 
tească în lungul cracului de fier. Nici în cele mai frumoase 
visuri țeava asta nu i-ar mai putea aduce o nouă victorie. 
În plus, nu mai are resursele fizice, dar și psihice, să lupte 
din nou. Poate că ar mai găsi rezerve pentru o ultimă 
zvâcnire, însă-i lipsește determinarea. Nu în lupta cu o 
așa monstruozitate de animal. Poate doar un pact cu dia- 
volul l-ar mai putea salva. Sufletul pus pe o tavă pentru 
câțiva ani în plus pe pământ. Şi dacă trece peste aerul mi- 
robolant al scenariului, şansele sunt la fel de slabe. Într-o 
vreme ca asta, agenda lui Satan e, mai mult ca sigur, plină 
de programări. 

Sanitarul stă țeapăn, e o bucată de ciment. Nu-i tremură 
carnea, ci spiritul. Un milion de gânduri sparte, care po- 
vestesc despre un destin pierdut, ca o ploaie de stele. Și 
pe urmă, fiorul pierzaniei, liantul drumului incert al su- 
fletului. 

Un tunet rupe lumea pe din două. Vine din exterior, 
către interiorul cabinetului medical. Peretele se descom- 
pune în sute de milioane de fărâme și, în desfacerea lui 
explozivă, înhaţă vita uriașă ca un lup flămând prada. 

nătură de așchii din fibră de sticlă de diferite mă- 

rimi și forme, nu-i face doar curioși, ci-i face să 
simtă un fior rece care li se ridică pe șira spinării, de la 
noadă până în lungul cefei. Alin a oprit Humveeul și se 
uită la intrarea în unitate cu o privire hipnotică. Ghereta 
de lângă fosta barieră e pe jumătate distrusă. Termopanul 
e contorsionat şi el. Bucăți mărunte de sticlă spartă scli- 
pesc pe ciment ca niște pseudo-diamante, în lumina luci- 
toare a farurilor, printre multe dâre de urme, pământ și 
tot felul de alte materii. Amprenta distrugerii curge din 
interiorul unității, traversează bulevardul București şi în- 
florește gardul fostului Mopaf ca pe o cutie de conserve. 
Sunt și câteva mașini avariate. Abandonate în lungul 
bulevardului, în poziții incomode, raportat la traficul 
obișnuit de odinioară. Nici urmă de șoferi. O mulțime de 
lucruri lăsate de izbelişte. Rucsacuri, genţi, cutii de carton 
rupte, ambalaje colorate. 

— Ce ar fi putut să facă asta? le spune Dan. 

Toţi ridică din umeri a neștiință. Deși, dacă se uită de 
două ori, Ionuț, care şi-a petrecut bună parte din copilărie 
la ţară, la bunici, în buna tradiție a vremurilor comuniste 
demult apuse, ar înclina să creadă că sunt urme de ani- 
male. Pete de ulei de motor mânjind asfaltul sau cartoane 
sub forma unor copite. 


pr că bariera unității militare UM-1270 e o adu- 

— Există vreo fermă de animale prin apropiere? în- 
treabă el. 

— Da, spune Dan, în vreme ce Alin aprobă din cap. E 
una chiar în spatele unității, dincolo de E85. Mai încolo, 
pe câmp. 

— Sunt urme de animale, își întărește Ionuţ convin- 
gerea. Vite. 

— Ce facem, Dane? Alin e cel nedumerit. Mai intrăm? 

Stâlpii de iluminare din interiorul unităţii sunt orbi, ca 
nişte ochi de lilieci. Dar chiar și fără lumina lor, se disting 
urmele adânci ale distrugerii. Sunt tot felul de lucruri 
căzute și împrăștiate la întâmplare. Și mai e și liniștea, 
liniștea asta profundă, care doboară suflete de eroi. Mi- 
roase a pustiu, a haos. Au plecat cu toții sau... E un gând 
sub presiunea căruia vibrează la unison. Iulia s-a chircit 
în braţele lui Dan, care nu mai scoate un cuvânt. Alin 
strânge cu palmele covrigul volanului. Ionuț continuă să 
analizeze resturile împrăștiate pe alei. Chiar la baza pri- 
mei clădiri, în iarba tunsă, e căzută rama unei ferestre. 
Așa cum stă pe o parte, arată ca un crucifix gigantic van- 
dalizat. 

— O să trebuiască să intrăm, rupe Dan tăcerea. Nu este 
el convins, dar continuă: lucrurile nu par să meargă bine. 
N-ar fi rău dacă ne-am face niște provizii — își ridică de- 
monstrativ PM-ul, îl ţine de curea cu o mână, şi arma se 
bălăngăne în aer, în gol. Ceva muniţie n-ar strica. 

Alin e de acord. N-o spune, dar pentru prima dată 
aprobarea i se citește pe chip. Şi mai are el pe față o urmă 
de încordare, care-l face să ezite să înainteze. Dar apasă 

pedala accelerației. Humveeul își scutură botul și por- 
nește în lungul aleii. Suspensiile joacă independent, încet, 
în sus și imediat în jos, unduirea unui val, atunci când 
roțile calcă resturile înșirate peste tot. Progresiv, farurile 
mănâncă întunericul și descriu scene noi de dezordine 
cruntă. Sunt și câteva forme neregulate, prin iarbă sau pe 
aleile cimentuite, care aduc enorm de mult cu niște cor- 
puri. Pe măsură ce înaintează, pot să desluşească modelul 
de camuflaj al ţinutelor. Tot mai multe cadavre. Tăcerea 
îi leagă pe toți ca un jurământ. 

— Se pare că nu te-ai înșelat, prietene, îi spune Alin lui 
Ionut. 

Mâna stângă i se întinde peste scaun, indică o formă 
rotundă și plină, întinsă pe peluză. După un timp, în care 
Humyveeul încetinește până spre punctul de a staționa, se 
vede și un corn, care arată înspre cerul făcut din aliaj de 
aramă coclită. Celălalt corn e înfipt în covorul de iarbă. 
În mod arbitrar și totuși sincron, decid că tăcerea pare 
soluția perfectă de a analiza situația. Urmăresc distruge- 
rile suferite de majoritatea clădirilor, cadavrele tot mai 
numeroase, care dau decorului o notă cu adevărat gro- 
tescă. În lumina zgârcită a apusului aproape trecut, fie- 
care umbră cu formă ceva mai stranie, deși poate să fie 
numai un efect de adumbrire cauzat de lumina arzătoare 
a farurilor, creează în mintea lor un halou de teamă. În 
perspectiva lor ar putea să fie, la fel de bine, cadavre, flui- 
de sau materii organice dispersate dezorganizat în decor. 

Teama trece printr-un episod violent de expansiune, 
atunci când ajung în dreptul cabinetului medical. Iulia nu 

se poate abţine să nu zică, vizibil marcată de imaginea 
proaspăt descoperită: 

— Măiculiţă, ce fel de vaci ar fi în stare să pună pe chi- 
tuci un tanc? 

Şenila dreaptă arată ca un șarpe metalic uriaș încâlcit 
sub setul de roți al tancului. În câteva locuri, nu foarte 
multe, ce-i drept, se zăresc ușoare îndoituri. Toţi sunt con- 
vinşi că au fost cauzate de coarnele animalelor. Ceva mai 
încolo, fațada parterului clădirii centrului medical e o 
învălmășeală de tencuială sfărâmată, cărămizi sparte și 
bucăţi de carne de dimensiuni variabile. Sunt și niște se- 
turi de coarne înfipte în moloz. 

Vacile, mânate de spaimă sau furie, pot fi destul de 
rapide şi, în mod sigur, foarte puternice. Ionuț știe, a vă- 
zut asta de mai multe ori în copilăria lui, la țară. Bunicii 
erau lucrători de bază ai CAP-ului local. Mergea zilnic 
să-i viziteze la locul de muncă. Odată a fugit de-a lungul 
țarcului, pedalând ca un apucat un vechi Pegas Junior. 
Fără sigla emblematică, cu o cantitate considerabilă de 
rugină pe sub straturile nenumărate de vopsea de între- 
tinere aplicate periodic de bunică-său. Cumva, s-a creat 
atunci o conexiune între el şi o juncă. Materializată printr-o 
întrecere cu dorința acerbă de a învinge, delimitată de 
linia gardului de siguranţă a unui țarc uriaş. Pegas merge 
mai des decât galopează. Tot talentul este să știi să-l stru- 
nești ca să meargă cu viteza dorită, i se spusese deseori. 
Mai târziu a aflat că acela era sloganul mărcii de biciclete 
Pegas, nu cuvinte născocite de bunicul lui. Și, la și mai 
mulți ani distanţă, a aflat că, de fapt, sloganul fusese luat 

de producătorul de la Uzina Mecanică Tohan Zărnești 
dintr-o scrisoare a scriitorului francez Gustave Flaubert. 

Detalii. Lumea se construiește pe detalii. 

În orice caz, cursa a culminat cu un eşec total, care i-a 
rezonat în minte ani la rând. Junca l-a învins detașat. O 
diferenţă notabilă între el şi animal, pe întreaga durată a 
cursei. Atunci s-a gândit că terenul accidentat i-a influ- 
ențat negativ performanţele. În lungul asfaltului fin de 
pe strada principală, Pegasul Junior zbura. Evident că s-a 
interesat. Concluzia a fost că nicio bicicletă nu era sufi- 
cient de rapidă să învingă o juncă. Îi explicase bunică-său. 
Dar uite că se înșelase și bătrânul. În mod cert, nu toţi oa- 
menii sunt campioni de ciclism-viteză și nu toate juncile 
rup islazul pe din două. Dar, în esenţă, ideea de bază era 
solid susținută de tot felul de întâmplări și legende locale. 
Un fermier se alesese cu vreo două, trei coaste fracturate, 
după numai o banală îmbrâncitură de șold de vită. Un 
altul fusese dat peste cap de un taur furios, în timp ce 
bârâia în lungul islazului un Hoinar — sau poate o Mobră 
Mini, de asta nu era prea sigur, nu mai ținea minte chiar 
toate detaliile. Însă ideea era că fierătania, considerând 
chiar și neajunsurile terenului parțial accidentat, tot ar fi 
putut atinge venerabila viteză de treizeci și cinci sau patru- 
zeci de kilometri pe oră. Cu toate astea, pilotul amator se 
trezise cu un șut zdravăn, care-i făcuse bombeul să salte prea 
puțin artistic sau grațios prin aer. Ceea ce însemna, în linii 
mari, că animalul ar fi trebuit să poată să depăşească vi- 
teza motoretei ca să-l ajungă din urmă și să-l izbească. 
Detaliu care pe Ionuț îl lăsase atunci cu gura căscată. 

Animalele, în condiții extreme sau cel puţin deosebite, 
pot fi capabile de lucruri interesante. La fel și oamenii. 
Când se gândește la asta, Ionuț pune accent pe cuvântul 
interesant. În sensul ironic al gradului de periculozitate. 
Îi spusese cineva, mai demult, că până şi o pisică poate 
să fie un pericol notabil pentru cei din jur, dacă detaliile 
se aliniază corespunzător. Indiferent cât de mult s-a chi- 
nuit, niciodată n-a găsit o variantă plauzibilă prin care un 
cotoi ar fi izbutit să bage în coșciug un om. Poate doar în 
cazul în care vreo pufoşenie din aia ar fi adormit pe fața 
unui bebeluș. Asta poate că s-ar fi putut întâmpla. Ori pe-a 
vreunui bătrân neajutorat. Mda, asta ar fi fost o variantă 
numai bună de luat în calcul. N-a găsit niciodată cazuri 
documentate. 


RĀ 


aşa-i place să-şi spună. Termenul de boschetar, 

prin definiție, îi creează până și lui, care și-a accep- 
tat de ani buni condiţia, un sentiment de repulsie. Il face 
să se gândească la tot felul de lucruri neplăcute, cum ar 
fi duhoarea pielii nespălate, izul de mâncare stricată sau 
materii fecale. 

Desigur că lucrurile n-au stat dintotdeauna așa, dar 
imaginile unui cămin confortabil sau a unei reuniuni ve- 
sele în sânul familiei au devenit în mintea lui atât de 
șterse încât par să se amestece cu memoriile din filmele 
pe care le-a văzut în trecut. Nu foarte multe, ce-i drept; 
totuși, destule. Par o suită de scenarii. Unele sunt reușite, 
altele mai puţin. Înainte să ajungă în stradă, obișnuia să 
meargă des la cinema. N-are nici cea mai vagă idee cât 
timp s-a scurs de la ultima intrare într-o sală de proiecție. 
Poate vreo douăzeci de ani? Nu l-ar mira. 

Cerșeșşte prin jurul Pieței Moldovei, nu pentru că nu 
ar avea ce mânca - primește zilnic suficient de pomană 
și, slavă Domnului, tot la fel de multe șuturi în fund. Se 
milogește pentru faptul că băutură n-ai să găsești în veci, 
niciunde, pe gratis. Până şi cinstea unui coleg vagabond 
nu vine cu titlu de gratuitate. Ba, mai curând, e un fel de 
investiție pe termen mediu-lung. Mai devreme sau mai 
târziu, datoriile - mă rog!, cadourile aparente — trebuie 


iri Ion e o creatura nonsocial. Ori, cel puțin, 

plătite. Aşa că, de cele mai multe ori preferă să evite genul 
ăsta de trataţii. I-a trebuit ceva timp să priceapă ideea și 
să bage la cap, dar până la urmă s-a conformat. Ar fi fost 
o treabă dată dracului să fi făcut întocmai și înainte, când 
a avut o casă și o familie. 

Acum e un mare nimeni și asta o ştie și el. O vede în 
fiecare zi în ochii celor care-l privesc cu dispreț cum în- 
tinde mâna după pomană. De ce nu muncește? A fost o 
vreme din trecutul lui — o perioadă destul de amară — 
când s-a întrebat asta în fiecare seară. Pe vremea aia dem- 
nitatea era un cărbune pâlpâitor în suflet. A încercat de 
câteva ori să-și găsească de lucru, chiar și-a dus îndatori- 
rile de salahor până la capăt. Într-un mod onorabil, cu 
toată îndrăzneala de care poate să dea dovadă când își 
aduce aminte. Numai că imaginea repugnantă — reputația 
de vagabond, în genere — l-a făcut pe angajator să-l răs- 
plătească cu te miri ce și mai nimic. Câteva felii de salam, 
o amărâtă de pâine și vreo cinci lei. După o zi întreagă de 
muncă, nu-s chiar o comoară. lar Poliţia nu-i decât o altă 
sursă sigură de șuturi în fund. Motiv pentru care nicio- 
dată n-a fost vorba de plângeri. Nu l-ar asculta nimeni, 
pentru că el reprezintă definiția nimicniciei. 

Bine, în cele mai multe seri, când aburii alcoolului îi 
înmoaie bine creierii, dă dovadă de o sinceritate crasă. 
Sunt reflecții personale asupra vieții. Nu neagă că întinsul 
palmei la cerşit e o variantă mult mai comodă de a 
strânge bani pentru un PET de Noroc la trei litri, decât o 
zi de muncă. Căcat! Să-l vadă el p-ăla de-ar munci din 
zori până-n seară pentru un bidon de bere și un kilogram 
de șuturi în bombeu. 

Da, sigur, voinţa nu-i decât o târfă ieftină. Promite ma- 
rea cu sarea și tot ce-ţi oferă e imaginea unei perechi de 
sâni lăsaţi, uzați până la refuz de alte zeci de mii de clienţi 
plictisiți. Cele mai bătute drumuri nu duc nicăieri. Total 
eronat! Te duc în tot felul de locuri, spelunci sau alei 
adumbrite, cu sticle de băutură plimbate dinaintea nasu- 
lui. 

De drogat nu se droghează. A reușit să-și țină nasul 
curat, departe de prafuri. Venele ascunse de vârful scân- 
teietor al acului. Dar e un alcoolic ordinar. P-asta n-o 
neagă. Nici n-ar avea rost, nu l-ar crede nimeni. Nu s-ar 
crede nici el, darămite alții. 

De multe ori participă la slujbe bisericești. Nu în mod 
deosebit pentru hrana sufletească, ci pentru pomenile de 
la final. Pentru bucuriile fizice. Mâncare și restul. Nu-i 
parșiv, ca un şobolan flămând. A discutat în mai multe 
rânduri cu părintele Ştefan. Dar i-a fost evident că minţile 
religioase socotesc lumea în virtutea evlaviei. Nu neapă- 
rat prin întâmplările recente, ci datorită unui cumul de 
experienţe personale. Hirotonitul i-a povestit tot felul de 
pilde. Cuvinte frumoase și fandosite, care croșetează 
pseudo-revelaţii. El a avut câteva întrebări. Finalul n-a 
fost tocmai cel așteptat, pentru că, în opinia lui, răspun- 
surile au fost evazive. Crede și nu cerceta. Evident că nu 
i-a spus preotului părerea lui sinceră. A dat din cap, umil, 
n-a vrut să-i strice inima. Dintotdeauna părintele Ștefan 
a fost bun și înțelegător cu cei de teapa lui, cei necăjiţi. Ce 
vină are el? De vină-i viața, ea l-a tras în direcția asta. Însă 
imaginea generală, în ceea ce-l priveşte, s-a rezumat de 

fiecare dată la privirea inefabilă a zeului atotputernic, 
atotștiutor, căzută asupra lumii. Concluzia? Visurile sunt 
mobilul voinței. Realitatea, nimic altceva decât modali- 
tatea destinului de a-ți da bobârnace peste nas. Stai jos, 
fii docil, te vei fi ridicat când și numai dacă ți se va fi per- 
mis. Și cu asta, basta! 

N-a spus niciodată că nu crede. Poate că doar nu se pri- 
cepe el să vadă lucrurile așa cum ar trebui. Și, până la 
urmă, nu toți suntem făcuți să scriem istoria. Scopul 
unora, poate chiar și al lui, este să umple decorul. Perso- 
najul insignifiant de pe fundal. 

Fapt pentru care nu-i seară în care să nu bea vin ieftin 
sau bere de doi lei, până când viaţa se transpune într-o 
scenă populată cu actori lenți, retarzi, care nu pricep nici 
în ruptul capului valoarea simbolică și intrinsecă a ges- 
tului său disperat. El e unul din ăia puţini care nu beau 
din plăcere și pentru distracție. Alcoolul e unicul și cel 
mai accesibil sedativ cotidian pe care un vagabond și-l 
poate permite. Problema e că, fiind consumat abuziv, ca 
oricare alt lucru în exces, face ca problemele să se umfle 
precum baloanele colorate. Cine-a zis că un necaz nu 
poate să se ascundă în miezul unui balon roz? 

Ca de obicei, lon Zărnescu stă întins pe bucățile lui de 
carton, sub ţevile fierbinți din măruntaiele orașului. Are 
o sticlă de Grasă de Odobeşti dinaintea nasului, pe care 
abia ce și-a cumpărat-o de la magazinul din colț. Soarbe 
din ea cu înghiţituri lacome, cu speranța că nu peste mult 
timp întunericul din canal are să se deformeze şi să-l ducă 
într-un loc în care totul se raportează la o cronologie și o 

logică relativă. Pe măsură ce efectul licorii sporește, 
mintea începe să-i înflorească. ÎI duce departe de granița 
obiectivismului. Cade într-o predică acuzatoare. O luptă 
perpetuă la un nivel tacit şi imobil pentru găsirea unui 
vinovat pentru toată mizeria de care are parte. Dar ni- 
meni, niciodată, de când tot încearcă, n-a vrut să-și re- 
cunoască vina. Sufletul lui este incoculat de un ocean de 
răutate și vinovatul zburdă în libertate. 

Simte o împunsătură în gambă, alături de un ecou de 
durere plastică, care i se urcă de-a lungul pulpei, până la 
genunchi. Trebuie să fie vreun fârtat întârziat. Zărnescu 
scutură violent din piciorul deranjat și-şi vede de bău- 
tură. Trage egoist de pătura slinoasă, care-i ajunge cam 
până la nivelul bărbiei. N-are decât o sticlă de vin și, dacă 
intenţia fratelui de suferință a fost vreo subtilitate, el n-are 
niciun gând vizavi de cinste. Abia dacă-i ajunge lui să se 
îmbete. Împărțitul licorii nici nu intră în discuţie. 

Acum e bine. E septembrie târziu și vrea să se bucure 
pe deplin de nopțile blânde, pentru că nu peste mult timp 
frigul o să înceapă să-și arate colții. Octombrie, Noiem- 
brie şi Decembrie. Cele trei zâne ale frigului. Pe urmă, Ia- 
nuarie și Februarie, adevărate bestii. Numai geruri care-ţi 
taie răsuflarea. În unele nopți, ţevile abia dacă mai fac față 
frigului cumplit. Vagabonzii firavi, cei care, pe timpul 
verii, nu s-au primenit niţel din pomeni, cad precum 
muștele. Imaginea exemplului etern îi zburdă prin minte: 
greierele şi furnica. Ambulanţele vin grăbite și ridică tru- 
purile înțepenite, care sunt puse pe tărgi, şi dispar la fel 
de grăbite cum au ajuns. Întotdeauna s-a întrebat ce se 

întâmplă cu trupurile astea ale vagabonzilor, pe care nu 
le revendică nimeni. Crematoriu? Sau poate vreo groapă 
comună? 

Simte cum ardoarea ţevilor, deopotrivă cu moleșeala 
vinului, îi masează carnea și spiritul. Se cocoloșește în 
cartoanele scorojite ca un animal în vizuină. Pătura, deși 
jegoasă până la repulsie, e un confort cât de mic, dar bine- 
venit. Toate visurile şi aspiraţiile i se zaharisesc sub forma 
unui cristal tulbure, care celebrează liniștea momentului. 
Simte și aburii de umezeală, suflați de vântul nopții moi 
prin spărturi ascunse. Răscolesc aerul coclit și-i încearcă 
oasele. Atingerea unui banal vânt de vară, față de ceea ce 
va să vină. 

Vagabondul ăsta insistă să-l sâcâie și, în mod bizar, i-a 
băgat ceva pe cracul pantalonului. Ceva care-l enervează 
la culme. Probabil că nenorocitul de boschetar are un bas- 
ton sau ceva de genul ăsta, concluzionează Ion. S-a apu- 
cat să facă glume proaste pe muteşte. Are să-i arate el lui, 
să-i scoată toate glumele nesărate din cap. 

Zărnescu sare din culcușul de cartoane, cu pătura zbu- 
rând de pe el cât colo. Un efect dinadins folosit, testat în 
atâtea rânduri de Ion, care a făcut de fiecare dată ca sân- 
gele boschetarilor impertinenţi să se transforme în cristale 
de gheață. Numai că acum nu e nimeni care să se fi spe- 
riat. E numai el. Se gândește că a visat cu ochii deschişi. 
N-ar fi prima dată. Pe urmă aude și simte cum ceva îi râ- 
câie botul bocancilor scâlciați. Își mijește ochii şi în întu- 
nericul păstos distinge forma unduitoare a unui șobolan. 
Un nenorocit de ghirlan, mare cât toate zilele. Dintr-o 

singură lovitură de bocanc, Ion îl proiectează cât colo. Şi 
nu e chiar de neglijat, pentru că toată isprava l-a cam lăsat 
pe gânduri. Ca şi cum ar fi lovit o minge de fotbal. Nu și-a 
mai pus el prea des mintea la contribuţie, dar asta, la 
drept vorbind, înseamnă o grămadă de carne și oase. E 
beznă. N-a putut să-l observe pe de-a-ntregul și acum 
trudeşte să răzbată prin întunericul mâzgos. Are ochii 
mijiți. Nu vede mare lucru, dar poate să audă. Mai multe 
lăbuţe râcâind betonul sau fierul unei țevi de căldură. 
Cam la asta s-ar rezuma ansamblul de sunete. 

Când trăiești prin canale, nu-i ca şi cum lucrurile astea 
te iau prin surprindere. Nici vorbă, nu-i prima dată când 
Ion Zărnescu are de-a face cu jigodiile astea păroase. Au 
un nărav..., de te scot din sărite. Îţi adulmecă mâncarea și 
imediat sunt peste tine. Trebuie să-i sperii, să-i baţi cu 
vreo coadă de mătură ruptă sau ceva. Să-ţi marchezi teri- 
toriul, să-i sperii, să știe că pe acolo nu se trece în prezenţa 
ta. Exact ca o cabană din pădure. Animalele dau de vreo 
câteva ori, accidental, nas în nas cu proprietarul. Indivi- 
dul le sperie cu vreo două bubuituri de pușcă și, după 
câteva episoade de genul ăsta, ele învaţă că locul trebuie 
ocolit. Problema e că a crezut că a rezolvat toată treaba 
asta cu granițele cu șobolanii. Însă, după toate aparențele, 
nu prea pare să se fi rezolvat. 

Bărbatul are urechile ciulite și scrâșnetele gheruțelor 
persistă, ici şi colo, ca și cum i-ar da târcoale. Are un băț 
pe undeva pe aici, exact pentru scene de genul ăsta. L-a 
mai folosit el și cu alte ocazii. Bastarzilor, mai vedem noi 
care pe care! Pipăie peretele dinapoia unei țevi și, ne- 

greșit, bucata de lemn e la locul ei, pregătită să-l ajute. De 
data asta are să se facă înţeles. Chiar bine. Și deși moti- 
vaţia deranjului este evidentă, cumva, ca și cum dihaniile 
ar mirosi primejdia, continuă să-i dea roată. De parcă ar 
aștepta momentul oportun să atace. 

Ion se gândește că scenariul e de la prea mult vin. Sau 
poate că e o coincidenţă. E foarte posibil ca o pisică să se 
fi aciuat prin canale, punând ghiorlanii pe jar, şi imagi- 
nația lui zburdalnică face restul. Le atribuie însușiri ca 
unei haite de lupi. Șobolanii nu sunt așa. Şi totuși, unul 
își face simțită prezenţa. O umbră umblătoare printre alte 
umbre mai adânci. Un animal de-a dreptul uriaș, poate 
chiar cel pe care l-a lovit el. 

— Hai, jegosule! Vino să-ţi explic eu cum stau lucru- 
rile, răsună vocea lui Zărnescu în liniştea mată. 

Numai că guzganul nu pare impresionat de specta- 
colul lui Ion. Cuvintele par mai curând sunete obișnuite, 
cu care animalul s-a mai întâlnit în atâtea rânduri şi care 
nu-l impresionează în mod deosebit. Zgomotele atât de 
banale ale unor cioburi sau cutii de conservă lovind ci- 
mentul, poate că asta însemnă cuvintele lui pentru șobo- 
lanul ăsta. 

Bărbatul ridică băţul, imitând un gest amenințător. 
Chițcanul scutură din mustăți. Sau cel puţin așa îi pare 
lui Ion. Poate că sunt numai închipuiri, în vreme ce forma 
animalului gras nu face altceva decât să se holbeze. Nu 
se consideră un expert în zoologie sau ceva în sensul ăsta, 
dar să fie al naibii dacă el a mai văzut vreun blănos din 
ăsta comportându-se așa. Toate animalele reacționează la 

stimuli externi. Și totuși, tentativa lui lon de a-l izgoni e 
o încercare fără succes. Un şobolan care să te sfideze? 
Cum naiba poți să-ți explici una ca asta? 

A venit să-și redobândească terenul sau vrea un soi de 
armistițiu? Evident că presupunerea e o glumă lunatică 
și singuratică în mintea bărbatului. În același timp, se 
gândește că n-ar fi stricat dacă ar mai fi fost cineva acum 
cu el. Tot timpul se găseşte câte unul care să te bată la cap 
când ţi-e lumea mai dragă. Mai puţin atunci când ai cu 
adevărat nevoie. 

Şi exact în acel moment, silueta se multiplică. Nu mai 
e doar un șobolan care se uită la el, sunt mai mulţi — o 
duzină. Ba chiar mai mulți de-atât. Toţi, la fel de grași, la 
fel de statici și siguri pe ei. Ceva din toată treaba asta pute, 
se gândeşte bărbatul. Pute al dracului de tare şi face un 
pas îndărăt. Pentru prima dată, în atâtea rânduri când a 
avut de-a face cu guzganii, bățul pare inutil. Un alt pas 
îndărăt, teren câștigat irevocabil de șobolanii grași. 

Adevăratul necaz stă în faptul că ieșirea e dinapoia șo- 
bolanilor și paşii defensivi sunt limitați. Încă doi sau trei 
și pe urmă nu va mai fi loc de manevre. Doar ţevile fier- 
binţi lipite de hainele slinoase. Atunci va fi cu adevărat o 
problemă. Detaliu care nu-i lasă decât o singură oportu- 
nitate: va trebui să atace. Să lovească unul sau doi cu 
băţul și imediat să profite de ocazie şi să fugă. 

Pare ciudat, până și pentru el, dar ceva din atitudinea 
asta bățoasă a blănoșilor îl sperie destul de serios. Ridică 
din nou băţul. 

— Huuu! urlă. Marş de-aci, sărăciilor! 

Face câțiva pași mărunți în față și începe să lovească 
aerul în gol, cam la nivelul șoldului, cu vârful bățului 
țintind pardoseala. Umbrele sunt tot acolo, fixe. Și-a ales 
ținta, dar pentru o clipă Zărnescu își pierde din elan. Re- 
vine, totuși, la timp. Flutură lemnul prin aer și atinge un 
capăt retezat de țeavă, însă nu-şi pierde imboldul. Lo- 
vește. Se chinuie să amplifice forța loviturii în ultima se- 
cundă. Plesnește un șobolan fix peste coaste. Pare ca și 
cum ar izbi o traistă plină cu făină. Scena proximă e ira- 
țională pentru felul în care şi-a calculat Ion şansele de 
izbândă. Restul animalelor dimprejurul celui lovit, în loc 
să fugă, sar pe el. I se cațără pe hainele scorțoase cu miş- 
cări rapide. Ion ştie că unele specii arboricole au o dexte- 
ritate uimitoare în mișcări. Ar putea însă niște șobolani 
să fie atât de abili? E un gând de spaimă, ca un fulger. 
Bărbatul scapă băţul și se apucă să scuture cu frenezie din 
picioare și din mâini. Guzganii i se tot urcă pe cracii pan- 
talonului, pe urmă cad când sunt scuturați. Revin imediat 
asupra victimei disperate. Și par tot mai mulți. Prea mulți 
pentru ca el să mai poată să-şi menţină calmul. Sunt zeci. 
Zărnescu e o furtună de gesturi involuntare de apărare. 
Unul reuşeşte să i se strecoare pe sub geacă, altul pe sub 
cracul drept al pantalonului. Durerea muşcăturilor apare 
aproape simultan. Calcă efectiv pe șobolani, atât de mulți 
sunt. Simte formele grase cum se zbat sub tălpile lui. Ca 
și cum tot ghinionul nu ar fi îndeajuns, picioarele i se 
înnoadă și cade. Bestiile îmblănite se năpustesc asupra 
lui. ÎL mușcă de obraji, de nas, de urechi. lon încearcă să 
strige după ajutor şi un șobolan i se strecoară în gură și-l 

înhaţă de limbă. Într-un atac de spaimă nebunească, abia 
izbutește să apuce trupul viguros și să-l tragă afară, să-l 
arunce cât colo. Gura i se umple cu sânge. Nenorocitul i-a 
ciupit limba cu perechea aia de colţi ca nişte ace. Dar mai 
vin și alții, care continuă să-l muște. Încearcă să se ridice 
în capul oaselor. De fiecare dată e nevoit să se apere de 
numeroasele mușcături şi atunci cade din nou. 

Nu poate să înțeleagă de unde tot apar. E mai mult ca 
sigur că, în toată nebunia momentului, abia pricepe, e un 
fel de boală care îi determină să se poarte așa. Turbare 
sau ce-o fi. Și oricum, dacă printr-o minune are să scape 
pe moment, o să-i vină boala de hac. Va fi unul în plus, 
pe lângă zecile de trupuri inerte de vagabonzi morți. 

Numai că scăparea lui e o iluzie. Are o sumedenie de 
mușcături și tot apar altele. I s-au urcat pe spinare, şobo- 
lanii mari și slinoși. Unul i s-a încâlcit în păr, simte pe 
altul cu i se zbate pe sub haină. Cumva, reușește să se 
ridice și calcă pe trupurile grase. Aude oase pocnind, chi- 
țăituri pline de nefericire și durere și simte spasmele 
mușchilor luptând să scape de sub presiunea încălțărilor. 
Reacţia animalelor este pe măsură. Atacuri și mai vio- 
lente, mușcături și mai multe, tot mai profunde. Instinc- 
tual, bărbatul caută disperat ieșirea. Bezna îl dezorien- 
tează, durerile mușcăturilor îl face şi mai confuz. Se lo- 
veşte de ziduri și de ţevi, aidoma unei păpuşi dezarticu- 
late, cu tot mai mulți șobolani cățărați pe el. Dă din mâini 
și din picioare. Ion are un mers lăbărțat, ca mersul unui 
măscărici trudind împotriva unor dușmani imaginari în 
lumina reflectoarelor. 

O nebunie, ca un joc prea greu de scenă. Și totuși, în 
toată foiala haotică, Zărnescu se izbeşte de ceva dur şi, 
inițial, imprecis ca formă. Un gând salvator îi scânteiază 
în minte: scara gurii de canal. Pipăind cu mișcări lacome 
fierul striat ca să-i priceapă rostul, se luminează și ime- 
diat urcă folosindu-se de mişcări sacadate, aproape robo- 
tice. Vreo doi șobolani pierd lupta. Ghearele le scapătă și 
cad în gol, pe ciment. Când ajunge la nivelul capacului 
gurii de canal, Ion lasă bărbia în frunte şi izbeşte cât poate 
de violent. Resimte puternic presiunea izbiturii în ceafă, 
dar adrenalina îi face mintea şi trupul să fiarbă. Bucata 
de fier greu se cască puțin, dar cade înapoi. Un nou efort, 
o nouă bușitură. Reușește să împingă capacul, puțin, într-o 
parte. Își vâră degetele tremurânde prin fanta aia și îm- 
pinge. O dată. Şi încă o dată. Încetul cu încetul, e loc su- 
ficient. Trece razant printre buza canalizării şi capac. În 
felul ăsta scapă și de puţinii guzgani care mai sunt agățați 
de el — unul sau poate doi? Nu-i ca și cum ar mai conta 
prea mult, se gândește Ion. Important e că a reușit să fugă. 
Se uită pierdut și panicat în lungul străzii, tot lovindu-se 
peste haine, și vede perechea de faruri mari și lucitoare 
care se repede înspre el. Pe urmă e zgomotul. Atât de em- 
blematic, uşor recognoscibil. Timpul se dilată dinaintea 
dezastrului — sunetul strident al cauciucurilor de mașină 
scrâșnind pe asfalt. 

central. Odată ieșit în stradă, pe lângă faptul că 

prezintă un grad ridicat de complexitate, situa- 
ţia pare cu mult mai gravă decât i s-a părut privită de din- 
colo de fereastră. Printre bucăţile de animale moarte, 
sfâşiate, clădiri sfărâmate și cadavre de militari, zigza- 
ghează un soldat. Comandantului îi trebuie un timp ca 
să priceapă, dar pe urmă se lămurește: e Răzvan Cojocea. 
MAC-ul trimis să-l caute pe doctor. 

Ajunge în fața lui și are nevoie de o secundă, două să 
își recapete suflul. Pe urmă îi spune, chiar în timp ce dă 
descumpănit din cap: 

— S-a dus pe copcă, domnule comandant! Parterul in- 
firmeriei e un morman de dărâmături. 

Infermeria e o ruină. N-ar trebui să-i confirme cineva. 
Poate să vadă de unul singur. În fond, clădirea e la capă- 
tul opus al aleii. Măican simte nevoia să se ducă până 
acolo, iar MAC-ul simte nevoia să-i explice dezastrul cu 
de-amănuntul. Comandantul îi face soldatului un semn 
din mână și acesta din urmă îl urmează precum un do- 
berman credincios. Au nevoie de un timp bunicel ca să 
depășească toate obstacolele, în principal din cauza lui 
Gheorghe Măican. N-a mai alergat măcar un amărât de 
metru de mai bine de cinci ani. Meciurile amicale de fot- 
bal din tinereţe au fost înlocuite cu seratele lungi și plic- 

tisitoare, pe canapeaua din sufragerie, în fața televizoru- 
lui. Nu mai e de ani la rând militarul care a fost odată. 
Dar, ca să fie cinstit, detaliul nu prea l-a deranjat. Sarcina 
lui e să ordone, nu să execute. Consideră că-și face datoria. 
Regulat spicuiește din cărțile noi de strategie militară. E, 
într-un fel, la curent cu toate noutăţile. Chiar dacă la un ni- 
vel practic întâmpină ceva dificultăți, teoretic, e în grafic. 

Ajung în faţa mormanului de fragmente prăfuite şi 
rămân locului, privind amestecul de materiale de con- 
strucții și bucăți de vaci sfârtecate. Dincolo de grotescul 
momentului, a fost o lovitură serioasă încasată de inamic. 
Îşi dorește să strângă mâna echipei de tanchiști. Desigur, 
dacă va mai apuca ziua. 

Pe lângă zgomotele îndepărtate, în mod straniu, parcă 
se mai aude ceva. Comandantul își ciulește urechile. 
Aproape că-și ține răsuflarea secunde bune la rând, nu- 
mai ca să priceapă dacă e o plăsmuire fantasmagorică sau 
strigătul vine, cu adevărat, de după muntele de dărâmă- 
turi. Măican se uită înspre soldat. 

— Auzi şi tu? 

Răzvan Cojocea scutură din cap, neîncrezător, dar nu 
pe deplin convins. 

— Parcă s-ar auzi ceva, domnule comandant. 

Amândoi sunt acum cocoțaţi pe materialul surpat din 
clădire, în genunchi și cu palmele prinse de bucățile mari 
și colțuroase, cu urechile cât pâlniile. Şi le este mai mult 
decât limpede: cineva strigă după ajutor. 

— Să fiu al naibii! Răzvan e un amestec de expresii. 
Chiar strigă cineva. Ce facem? 

Fără să ezite o clipă, comandantul spune: 

— Săpăm, băiete! Săpăm ca niște nenorocite de cârtițe. 

Și se pun pe treabă. E totuşi bine că amenințarea bo- 
vină nu mai e prin preajmă. Au parte de un răgaz. Zgomo- 
tele par tot mai îndepărtate. În foiala lor, cei doi nu-i aud 
pe ceilalți. Sunt grupuri mici de soldați care apar de după 
colțurile clădirilor sau dovedesc să iasă cu forțe proprii 
de sub dărâmături. Îi văd abia atunci când li se alătură şi 
îi ajută să îndepărteze bucățile grele de perete zdrobit. 

Douăzeci de oameni au nevoie de puţin peste un sfert 
de oră ca să facă o gaură în muntele de cărămizi și ten- 
cuială, una care să le permită să-l scoată la lumină pe sani- 
tarul Marian. În afară de o duzină de julituri și echimoze 
şi praf, omul pare să fie întreg. E drept, pe lângă toți cei 
care-l înconjoară, e clădit ca un uriaș. Dar asta nu-i nea- 
părat un avantaj deosebit, atunci când un sfert de cireadă 
zboară printr-un zid și te ia cu totul, de te zvârle cât colo. 
Fapt pentru care salvatorii continuă să-l privească fix ca 
pe mărturia unui miracol dumnezeiesc. 

De după clădiri, pe alei, ocolind lucruri și cadavre, mai 
apar şi alți soldaţi. Se aude și un huruit de șenilate. 

— Ai avut un noroc chior, băiete, îl asigură comandan- 
tul pe sanitar. 

Sanitarul ridică din umeri, fără să zică nimic. 

— Ce știi? Unde-i doctorul ? 

Marian arată înspre zidurile surpate și-i povesteşte 
totul, cu lux de amănunte. 

— Bine. Adică... Nu-i bine. 

Măican îşi freacă bărbia. E neliniștit. Ar vrea să-și as- 
cundă emoţiile. Dacă toate chestiile astea emoționale ar 


100 


FURIA FIARELOR Florin Purluca 


fi atât de simplu de moderat. Să vrei și totul să se întâm- 
ple, în consecinţă, așa cum crezi tu că-i firesc. Dacă... 

Mânat de un impuls neașteptat de încredere oarbă în 
șansă, se scutură de toată îndoiala momentului și zice: 

— Trebuie să ajungem la sediul DSV. Dacă cineva 
poate să ne expună o teorie despre ce se întâmplă, ei bine, 
oamenii de acolo sunt cei mai în măsură. 

Un tanc TR-85M1 începe să-și facă simțită prezenţa. 
Iese de după clădirea popotei, dar zgomotul motorului 
se aude de la o poștă. Mai întâi apare țeava tunului, pe 
urmă începe să se legene, un urs puturos din metal, căl- 
când plictisit peste resturile de beton. Trece pe lângă tan- 
cul avariat, fără prea mult resentiment vizavi de fârtatul 
întors pe o parte. Ajunge în dreptul mulțimii. Turela sare 
în lături cu ilustrul troncănit de fier dur lovind altă bucată 
de fier, la fel de dur. Un tanchist scoate capul, arborând o 
figură gravă, și salută ferm: 

— Să trăiţi, domnule comandant! 

Are obrajii mânjiți de unsoare. 

Gheorghe Măican ține la ordine şi disciplină, numai că 
acum e o cu totul altă socoteală la mijloc. Se mai dă el în 
vânt și după discursurile siropoase, de genul celor difu- 
zate de canalele de televiziune. Dacă, în mod normal, și-ar 
fi aranjat cuvintele cu precauție și maxim interes, acum 
spune doar: 

— Unde mama naibii sunt restul de tancuri? 

— În garaj, să trăiţi? 

Comandantul se întoarce către mulțime. 

— Care sunteți tanchiști? 

Vreo patru ridică mâinile. 

— Porniţi cu toții pe urmele vacilor astea nebune. Bu- 
buiţi-le până nu mai scapă una. Ne-am înţeles? 

— 'Nteles, domnule comandant! 

În timp ce tanchiștii se separă de grup și se cocoață pe 
tanc, Măican continuă să împartă ordine în stânga și în 
dreapta: 

— Tu ai să vii cu mine, întinde un deget înspre Răzvan 
Cojocea. Du-te și caută un Humvee, un Aro sau ceva cu 
roți care să ne repeadă cururile până la sediul DSV-ului. 
Cojocea scutură viguros din cap și o ia la fugă în lungul 
unei alei, evitând cu pricepere obstacolele ce-i stau în 
cale. Restul, explică bărbatul, împărțiți-vă în două gru- 
puri și păziți ca pe ochii din cap magazia de alimente și 
pe cea de muniţie. 

Pe urmă se uită la namila scoasă de sub dărâmături. 

— Tu... Ce faci? Cum te simți? 

Sanitarul dă din umeri, fără să-i spună nimic. Măican 
îl trece din cap până-n picioare cu privirea. Nu pare să 
aibă vreo mână, picior sau ceva rupt prin el. S-ar fi văitat. 
Dar chiar şi-aşa, ce mama dracului?, monologhează co- 
mandantul pe muțește. A scăpat de o lovitură de tanc. 
Norocos sau ba, cum altfel ar putea să arate, decât ca și 
cum ar fi cinat cu moartea însăși. Șocul o să-l țină pe amă- 
rât ancorat în amintirea momentului în care zidul s-a sur- 
pat peste el. Vreme de ore bune nu va mai fi bun de nimic. 
O să facă totul pe de-a-ndoaselea. E numai bun de gardă 
de corp, dar decât să facă cine știe ce prostii, mai bine 
lasă-l aici. 

— Bine. Du-te cu ei şi păzeşte magaziile. 

În mod normal, ordinele nu se împart chiar la modul 
ăsta. Nu trimiți pur și simplu tancurile să bată șoselele. 
Așa ceva nu se face. În mod normal, ai nevoie de aprobări 
și tot tacâmul. Măican ştie prea bine cum funcționează 
treburile astea. Dar acum e mai mult decât limpede că 
normalitatea s-a redus la dimensiunea unei gâște ciufu- 
lite, care e snopită în bătaie cu un ciomag de un puștan 
obraznic și neastâmpărat, de-i sar fulgii în toate direcțiile. 
Numele lui e Destin. E cam impertinent de fel și glumele 
pe care le face sunt puţin cam nesărate. Ba, mai degrabă, 
vorbim despre niște miștouri de doi lei. 

În toată istoria modernă a omenirii, în momentul în 
care tancurile au început să cutreire străzile orașelor, lu- 
cruri întunecate au început să se întâmple. Pe unde trec, 
de regulă, blindatele astea ale morţii lasă în urmă numai 
suferinţă și ruină. Problema e că nici vitele turbate nu 
promit elefanți roz. Deşi ştie că e o decizie riscantă, mi- 
zează pe tancuri. A văzut cu ochii lui furia animalică. Știe 
de ce atrocități este capabilă şi mai știe că are să tot 
crească, progresiv. Nu i-a spus nimeni, cine ar putea să 
facă treaba asta? Doar că are el un sentiment straniu de 
déjá-vu. Poate că-i doar un efect inconștient de la prea 
mult timp petrecut în fața televizorului, se gândește. 
Oricum ar fi, lucrurile nu se rezolvă niciodată de la sine. 
Trebuie să iei decizii, chiar dacă unele atârnă de sufletul 
tău ca o lespede. Nu aștepta, nu da șansa ghinionului 
să-și replieze armata. Lovește puternic și fără milă. 
Motto-ul personal. 

Principalul motiv pentru care un comandant evită să-şi 
trimită cavaleria în zonele intens populate este distru- 
gerea colaterală. Oricum, dacă n-au să strice șenilatele 
drumurile publice, cu siguranţă au s-o facă vitele. Din 
perspectiva asta se gândește că merită tot riscul. Fără să 
mai pună la socoteală zecile de mii de vieți aflate în peri- 
col. Oamenii s-au ascuns prin case sau blocuri, nu se în- 
doieşte de treaba asta. Instinctul de apărare e viguros 
înţelenit în inima românului. Numai că întotdeauna se 
vor găsi câțiva căscați care să se avânte în amonte. 

Farurile Aro-ului 24 îi rănesc pupilele îngustate de griji 
și-și pune mâna deasupra sprâncenelor, încercând să se 
apere de lumina orbitoare. Comandantul continuă să se 
holbeze în lumina farurilor. Răzvan Cojocea e pe jumătate 
ieșit prin spaţiul geamului complet lăsat al portierei. 

— Haideţi, domnule comandant! 

Din mai multe mișcări tărăgănate, Măican e în mașină. 
Cauciucurile scrâșnesc pe cimentul crăpat şi părăsesc uni- 
tatea militară în trombă. Bulevardul București e într-o 
stare avansată de neorganizare. Cum era de aşteptat, 
Măican zărește o ceată de zevzeci care aleargă dezorga- 
nizat pe asfalt. După ce mama mă-sii or mai umbla și 
civilii ăștia, printre zecile de mașini abandonate la întâm- 
plare, numai ei pot să știe. Spre frica celor doi, totul în- 
cepe să se așeze spre firescul haos dintr-un film postapo- 
caliptic. 

Autoturismul Aro jalonează cu viteză de croazieră 
printre mașinile înțepenite, lăsate de izbeliște. Răzvan 
încearcă să întrețină atmosfera, care nu e prea roză. 

— Strada arată exact ca-n filmul ăla cu zombie, care 
era la modă acum vreun an. 

Faţa comandantului pare o fațadă netencuită. 

— Care? Ăla cu morți și cu polițistul de se trezeşte în 
spital și nu mai e nimeni? 

— Da, ăla. L-aţi urmărit, domnule comandant? 

— Când și când. 

Răzvan ocolește cu pricepere, în ultima clipă, un Opel 
Vectra înfipt într-un stâlp de iluminat public. Ușa șofe- 
rului e deschisă în lături. La fel, portbagajul. Un scaun de 
mașină pentru copii e căzut pe asfalt. 

— Credeţi că o să se ajungă ca-n film? 

— Nu cred, minte Gheorghe Măican. O să găsim o 
soluţie la tot balamucul ăsta. 

— Da? 

— Da! Fii sigur că da. 

Cojocea se uită lung la superiorul său. Ceva din privi- 
rea bărbatului ăsta îl face să nu creadă ce spune. Se tot 
holbează. I-ar zice, dar nu îndrăznește. Măican îl face 
atent. Tânărul se uită în direcția indicată şi, din nou, trece 
razant pe lângă o altă mașină. De data asta e o dubă Iveco. 
E genul ăla supradimensionat, închis cu prelată. Pe pânza 
impermeabilă e imprimată o sticlă cu apă cristalină și 
scrisul e mare, stilizat: Izvorul Minunilor. 

— Stai! 

Răzvan apasă violent pe pedală și Aro-ul se târșâie 
câțiva metri buni pe asfalt. Fără să scoată un cuvânt, su- 
periorul coboară. Din semne, soldatul pricepe că trebuie 
să-l urmeze. Măican începe să tragă de un colț al prelatei, 

care se încăpățânează să cedeze. Cojocea ar vrea să-l în- 
trebe ce-i atât de important, dar comandantul i-o ia pe di- 
nainte: 

— N-ai un cuțit prin trusa de scule? Sau ceva cu care 
să pot să tai prelata asta? 

Băiatul scutură din cap. Nu-i mașina lui, dar a mers de 
mai multe ori cu șoferul de drept al mașinii ca să știe că 
are unul. Deschide ușa și începe să scotocească prin trusă. 
Chei, şuruburi, șurubelnițe, piulițe, cuie. Toate prostiile. 
Tot ce vrei și ce nu vrei. Aha! Uite-l. Lama nu pare să aibă 
prestanţa unui brici, dar vârful promite. I-l întinde co- 
mandantului. 

Bucata din pânză cedează de la prima lovitură. Pârâie 
sonor atunci când Măican trage cu putere și face o gaură 
cât să poți să intri fără probleme. Se pare că în momentul 
accidentului mașina nu era plină cu marfă. Baxurile de 
apă sunt vraişte, unul peste altul. Vreo două sticle sunt 
sparte. Apa scursă din ele a creat bălți late și lucitoare de 
umezeală pe pardoseala scorojită. Răzvan Cojocea nu 
prea pricepe gestul comandantului. Măican zâmbește, 
subalternul ridică neputincios din umeri, a neștiință. 

— Dacă va fi să fie ca-n filmul ăsta al tău, îi spune gra- 
datului, atunci apa va fi la mare căutare. Hai, pune mâna 
pe baxuri! 

Soldatul execută ordinul. Și, spre surprinderea lui, 
Măican îl ajută. S-ar fi așteptat ca unul de talia lui să aş- 
tepte ca el să termine de așezat sticlele în portbagaj, cu 
mâinile în sân. Eventual să-i mai arunce și câțiva sfinți în 
spinare, pentru că nu se mișcă destul de artistic. Dar, după 

toate aparențele, are de gând să tragă umăr la umăr cu 
el. Superiorii ăștia săritori sunt specii rare, își zice. 

Îngrămădesc vreo zece baxuri, pe lângă trusa de scule 
și tot felul de cutii de lemn mânjite de ulei. Se urcă din 
nou în cabină și, înainte să plece, comandantul îi spune: 

— Cred c-ar fi mai bine să o iei pe trotuar. N-o să se 
supere nimeni. 

Băiatul se gândește că nu-i o idee rea. Strada, deși nu 
e chiar atât de plină cu autoturisme abandonate, tot sunt 
destule obstacole care să te facă să tragi aproape continuu 
de volan. Și, nu de alta, dar dacă rabla asta ar fi avut până 
și cea mai primitivă versiune de servo-direcție, tot ar fi 
fost ceva. Așa, e nevoit să conducă destul de încet. Res- 
pectând gravitatea momentului, moșcăindu-se în felul 
ăsta, pierd o grămadă de timp în mod inutil. 

Măican cuplează centura de siguranță. Soldatul zâm- 
beşte şi trage cu putere de volan. Autoturismul e numai- 
decât călare pe trotuar. Accelerează și dalele vibrează sub 
presiunea monstrului metalic ancestral. Trec de Sala Spor- 
turilor. Cercurile olimpice, cu perfecțiunea lor știrbită pe 
alocuri de indolenţa anilor trecuți, fixate pe fațada impu- 
nătoare a clădirii, zac drept mărturie zilelor de glorie de- 
mult apuse. Uralele neostoite ale susținătorilor înfocaţi, 
din tribune, sunt doar o amintire aromată, ca gemul de 
caise. Ajung imediat în preajma complexului Big, care 
acum poartă haina modernă a unui supermarket. Haine 
noi, același profil. Mai apoi, mașina taie pe din două Piaţa 
Unirii. Nici ţipenie de om. Luna luceşte solitară, ca o măr- 
gică, în marmura platoului pieței. Băncile sunt goale, lu- 

minile mistuite. Nu e nimeni din cauza faptului că oa- 
menii se tem să apară în spaţii mult prea deschise, se 
gândeşte Măican. E numai o haită rebelă de câini vaga- 
bonzi, care se învârte prin jurul fântânilor arteziene şi 
care, imediat ce zăresc mașina, se angajează într-o urmă- 
rire iluzorie. În tot timpul cât sunt vizibili, amândoi îi 
urmăresc în oglinda retrovizoare. Limbile javrelor se lea- 
gănă dintr-o parte în alta, trudesc din toate puterile să 
prindă Aro-ul din urmă. 

Amurgul umple cerul, e un negustor calic ce unelteşte 
cu întunericul. Abia dacă mai lasă să scape spre lume 
ceva mai mult de un sfert din lumina soarelui. Cu toate 
astea, Răzvan izbutește să vadă la timp cum forma statică 
a capacului de canalizare începe să joace. În secunda ur- 
mătoare, bucata de fontă se mișcă într-o parte și jumă- 
tatea unui om iese, bătând frenetic din mâini. Soldatul 
trage cu forță de volan. Roţile transmit un impuls violent 
autoturismului, care începe să joace haotic. Aro-ul se 
bâţâie dintr-o parte în alta, e o balerină grasă, alcoolică. 
Trece peste o bucată de bordură colțuroasă și botul pătrat 
mușcă hulpav dintr-un stâlp. Comandantul simte șocul 
tăios al centurii strânsă peste coșul pieptului și abdomen. 
Cojocea iese prin parbriz, cu milioane de cioburi jucându-i 
dinaintea ochilor. N-are cască, numai o șapcă din pâslă. 
Craniul îi pocnește în mai multe locuri, atunci când se 
lipeşte de cimentul dur al stâlpului. În primă fază, corpul 
inert se prăbușește pe tabla capotei — un zgomot înfundat, 
ca o saltea scăpată de la înălțime direct pe pământ. După 
care se trage în lături, cu o mișcare circulară și imposibil 

de lentă. Cadavrul dispare dincolo de linia dreptunghiu- 
lară a botului. 

Comandantul respiră în reprize. Șocul izbiturii l-a scu- 
turat zdravăn. Acum s-a lăsat pe o parte, într-o rână. De 
sub capotă ies fire lungi, groase, șerpuitoare, de fum albi- 
cios. Încearcă să se ridice, cu mișcări stângace. O durere 
ascuțită loveşte violent în articulația umărului drept. Atât 
de tare și vie este suferința, încât pare împunsătura unei 
suliți. Bărbatul se lasă înapoi în scaun, învins. Dacă stă 
nemișcat, presiunea chinuitoare din umărul suferind mai 
scade. Motiv pentru care acum e țeapăn ca o scândură. 
Dar nu poate să rămână așa la nesfârşit. Încearcă din nou. 
Luptă cu durerea. Are dinţii încleștați și broboane de su- 
doare îi apar pe frunte. Izbutește să-și înfigă degetul în 
butonul care eliberează centura de siguranţă. Care acum 
s-a blocat. Se uită în oglinda retrovizoare şi imaginea 
inversată a omului de acolo începe să fileze. 

Măicane, la dracu’, vino-ţi în fire! Doar n-ai să mai și 
plângi ca o muiere? își spune țâfnos, de parcă s-ar mai şi 
crede. 

Umbra din oglindă continuă să bată aiurea din mâni. 
Pare ca şi cum s-ar lupta cu o dihanie invizibilă, dar se 
luptă, în mod inexplicabil, în tăcere și taină. Sau poate că 
nu pot să aud eu ce mormăie, se mai gândeşte Măican. 
Din spate, peste muţenia prefăcută a lumii, se ridică lătră- 
turi guturale. Sunt câinii vagabonzi. Urletele se înfig în 
țesătura de liniște a amurgului aproape trecut de parcă 
ar fi săbii. Sunt tot mai aproape. Umbre lungi şi zburlite, 
tăind forme indistincte din inutilitățile arhitecturale ale 
lumii moderne. 

Clipa în care întreaga haită de javre e grămadă peste 
silueta ieșită din canal, rămâne gravată pentru eternitate 
în sufletul militarului. Şi exact în acel moment precis se 
ridică înspre cer urletele de groază. Comandantul aproape 
că poate să vadă cum câinii rup hălci pline de carne sân- 
gerândă din picioarele, mâinile sau burta omului picat în 
blestem. Comparativ, durerea lui din umăr poate să fie, 
la fel de bine, alintul palmei unei iubite. Semnalul de 
alarmă îi urlă în minte. După ce termină cu sărmanul ăla, 
sunt următorul la rând. Nu au cum să mă rateze. Câinii 
au un miros extrem de fin. Și, poate să jure, miroase a 
frică de la o poștă. Îşi mișcă din nou umărul. Durerea e 
tot acolo, la datorie, ca o nenorocită de santinelă. ÎI înjun- 
ghie violent. Trece prin os și prin carne. N-o să poată să 
plece, e sigur de asta, însă măcar de-ar izbuti să tragă pis- 
tolul din teacă. Dar mai întâi de toate, încearcă centura. 
Cu stânga, trage. Smucește de vreo două ori. Căcat! Neno- 
rocita asta chiar că s-a blocat. Mama mă-sii...! 

Cât să fii tu de ghinionist, bătrâne? 

Dar cine să-i răspundă? E numai durerea, dansând în 
jurul lui de bucurie, ca o muiere nebună. Tot cu mâna 
stângă, destul de răbdător și determinat până-n măduva 
oaselor, Măican reușește să-și tragă pistolul din teacă. 

Şi dintr-odată lumea din jurul mașinii băltește într-o 
linişte care nu-i place. O peliculă de muțenie învăluie răul 
din jur într-o bucată de mătase neagră, lucitoare. Îi mai 
lipsește o ditamai funda roșie și tabloul e complet. Răul 
apoteotic. Apoi sunt sunetele guturale, un soi de poezie 
macabră scuipată printre colţi năclăiți în salivă şi sânge. 


110 


FURIA FIARELOR Florin Purluca 


Se aud primele mișcări, dulăii încep să dea roată ma- 
şinii. Încă nu s-au prins, nu au habar de parbrizul spart, 
dar o vor face ei în cele din urmă, negreșit. N-a tras în 
viaţa lui un foc de armă folosindu-și mâna stângă. Dar 
uite c-ar fi trebuit să exerseze şi asta. Cine ar fi crezut c-o 
să fie nevoit s-o facă vreodată? Mai ales într-o situație ca 
asta. Liderii n-ar trebui să moară așa. Unde-i măreţia? 
Unde-i fala? Unde sunt campaniile imperiale? Finalul e 
abominabil, neiertător, demn de viața unui pungaș. O să 
fie rupt de niște potăi. 

Primul animal își încearcă norocul. Sare pe capota ma- 
șinii și labele-i alunecă într-o manieră stângace. Cade, cu 
ghearele scrijelind tabla, trudind zadarnic să-şi mențină 
echilibrul. La câteva secunde distanţă încearcă din nou. 
Același rezultat. Pistolul tremură în mâna lui Măican. 
Mai sunt șase cartuşe din șapte şi se gândește că ar trebui 
să-i fie de ajuns. Asta dacă nu cumva ratează. Dar câinii 
nu par să fie foarte mulți. N-a putut și nici n-a avut cum 
să-i numere, prin întuneric, însă dacă ar fi fost mai mulți 
i-ar fi auzit. Cumva, ar fi făcut mai multă gălăgie. 

Un salt neașteptat și o altă javră e din nou pe capotă. 
Aceeaşi sau alta, nici n-are importanţă. A reușit să-şi fixe- 
ze labele într-o încrețitură din capotă și aproape că e în 
picioare, cum se cuvine. E gata să atace. Ochi care ard și 
tremură, o blană de zici că-i petec rupt din mantaua morții. 
De la distanţa asta, chiar şi cu mâna stângă, Măican nici 
nu gândeşte că are cum să rateze. Rictusul dulăului lu- 
ceşte în mod inexplicabil, ca și cum nu mai există niciun 
fel de graniţe între lumea muritorilor și cea a demonilor. 
Bărbatul ținteşte şi trage. 

Poc! 

Câinele e proiectat cât colo. Măican nu poate să știe 
unde l-a pocnit glontele. Cert este că fața i s-a umplut de 
sânge şi de păr şi de bucăți mici de carne. Ar vrea să se 
șteargă. Își simte buzele lipicioase, dar nu are curajul să 
lase pistolul jos. Își trece numai mâneca tremurândă peste 
chip. Reușește, întrucâtva, să curețe grosul. 

E speriat — speriat de-a binelea — dar tot nu pricepe de 
ce tremură ca un puştan. O parte din el, totuși, ştie care-i 
sunt șansele. Legat acolo, în scaun, fără mâncare. Oare 
cât ar putea să reziste? Desigur că are să încerce să iasă 
pe sub centura blocată. Însă care va fi cu adevărat clima- 
xul lui psihic? 

Un alt câine sare pe capotă. La fel ca primul, se luptă 
să-și menţină echilibrul. Şi reușește. Comandantul îl 
fixează imediat în cătare. Încă unul, gândește răzbunător. 
Al doilea. Aproape că poate să simtă momentul în care 
animalul se pregătește să săgeteze aerul, să-i rupă bere- 
gata. Câinele calcă strâmb și alunecă. Inerţia, de data asta, 
e un dușman neiertător pentru Gheorghe Măican. Trage 
și glontele trece pe lângă blana zburlită la centimetri buni. 
Trupul zvârcolitor, însă teafăr, alunecă și dispare dincolo 
de botul mașinii. Imediat răsună un sunet metalic în 
noapte. Cartușul a lovit o carcasă de mașină sau ceva din 
tablă. Câinele e din nou pe capotă. Și nu e singur. Sunt 
doi. Se opintesc unul în celălalt, cu mișcări stângace. Stân- 
gace, mișcările astea, dar la dracu’, sunt aproape la două 
palme de nasul bărbatului. Panicat, omul trage. Poc! O 
dată. O javră scheaună şi lunecă pe tabla mașinii. Poc! Al 

doilea cartuș pleacă rachetă pe țeavă. De fapt, e al patru- 
lea, dar cine să mai stea să numere plumbii? Poc! Pentru 
a cincea oară, în mod inutil, pentru că ambii câini au 
căzut. Măican nu-i mai vede, dar îi aude cum scheaună. 
Și mai sunt o grămadă de lătrături și mârâituri furioase. 
Dumnezeule mare, își plânge gradatul de milă, ce fel de 
câini nenorociți mai sunt și ăștia? De ce nu renunță? De 
ce nu se sperie? Pe vremuri îi alungai cu un amărât de par. 
Acum a doborât patru din ei şi tot vor să-l omoare. Să-l 
facă bucăţi, să-i rupă carnea de pe oase. Ăștia nu-s câini, 
ăștia-s diavoli în toată regula. 

Şi-n felul ăsta a descoperit limita. E speriat. Nu! E de-a 
dreptul căcat pe el de frică. Negreșit, urmează decadenţa. 
Până și gândurile-i sunt monosilabice din pricina spaimei. 

Din nou, alt câine e pregătit să-și riște suflul pentru 
carnea omului. E cocoțat pe capotă. Mai sare unul. De 
unde tot mai apar? se întreabă omul, terminat de frică. 
Țintește și e ultimul foc. Pe ăsta nu trebuie să-l rateze, fie 
ce-o fi. Nici n-are cum, ar fi imposibil. Simte împunsătura 
vârfului metalic. Căldura discretă dogorind pe tâmpla-i 
moale. Câinii avansează în mod stângaci, chinuindu-se 
să nu alunece pe tablă. Tremură blana pe ei de furie, o fu- 
rie pură. Trăgaciul scoate un clic scurt și totul se termină 
cu o zdruncinătură și întuneric. Un lac desecat în care se 
acumulează bezna. Care se amplifică. Și tot crește. Și se 
tot adună. Sute, mii, zeci de mii de fuioare de întuneric 
păstos, lucitor. Capul gradatului cade pe o parte, inert. 

ocşaniul începe să arate ca un oraș fantomă. Au 

| ES numai până în fața infirmeriei și pe urmă au 

făcut cale-ntoarsă. Alin a venit cu ideea, Ionuț l-a 
susținut. Dan s-a uitat la Iulia, care a spus: 

— Hai să ne cărăm de-aici! Las-o naibii de muniţie. 

Cum ar fi putut să spună altceva? Imaginea tancului 
avariat a rezonat în minţile lor, ale tuturor, nu doar în 
mintea ei. Ceea ce a putut să pună cu botul pe labe un blin- 
dat nu are cum să întâmpine nici cea mai mică problemă 
ca să răstoarne un Humvee. Deci, prima opțiune a fost 
plecarea. Oricum, unitatea militară aduce cu o ruină. 
Toate cele împrăștiate, o mulțime de clădiri avariate. Nici 
țipenie de om, cât au putut să vadă și s-au plimbat pe alei. 

E drept că nici n-au insitat prea mult. După multe stan- 
darde, s-ar fi dovedit o căutare chiar superficială. Însă nu 
toți militarii pot fi suflete nobile, așa cum sunt alţii. Evla- 
vioși, unii gradați mai de soi, aproape că nici nu suportă 
gândul că în mintea unui soldat de rând ar putea să ger- 
mineze sămânța ideii de autoconservare. 

Acum sunt iarăși pe drum şi după un timp opresc în 
benzinăria Lukoil din centrul orașului. În timp ce Alin 
umple rezervorul și două canistre suplimentare cu moto- 
rină, ceilalți trei profită de faptul că în punctul de vânzare 
nu e decât un bărbat rătăcit și solitar — probabil un vaga- 
bond -— care se bucură de haos. Umblă printre rafturi și, 

atunci când Dan îl urmărește cu privirea, bărbatul lasă 
totul baltă și o ia la fugă. Imediat ce individul e numai o 
formă vagă care gonește prin noapte, se apucă să-și facă 
rezerve. Chio Chips, cornuri 7Days şi bidoane de Coca- 
Cola. Un bolid furios trece cu viteză pe bulevardul Inde- 
pendenţei. Taie bezna cu o așa rapiditate încât roțile scâr- 
ţâie violent atunci când ajunge în sensul giratoriu. Alin 
urmărește manevrele cu interes. Chiar și dispărut, din- 
colo de blocurile turn din centru, motorul continuă să 
răsune. Când o să ajungă pe bulevardul Bucureşti va tre- 
bui să se oprească. Nu va fi suficientă o încetinire. Mași- 
nile sunt buluc acolo. 

A terminat de alimentat și acum așteaptă cu motorul 
pornit. Deși luminile din interiorul micuţei stații sunt 
aproape oarbe, tot poate să-i vadă pe Dan și pe Iulia cum 
scotocesc prin rafturi. Pentru ăștia doi, lumea nu pare că-i 
pe sfârşite. Ba, uneori, după cum îi vede hlizindu-se unul 
la altul, pare mai curând că abia a început. Poate că și el 
ar trebui să vadă lucrurile la fel. Poate că ar trebui să se 
gândească la Ana, soția lui. E de una singură, acasă. Îl 
așteapă, înecată într-o mie de întrebări fără răspuns. Ca 
să nu mai spună despre griji. lar el umblă de nebun pe 
drumuri, pentru că o mare sculă de basculă a decis că cel 
mai important lucru în momentul de față îl reprezintă pa- 
trulele în gol. Și, până la urmă, ideea asta cu strânsul 
proviziilor nu pare chiar atât de rea. N-ar strica să vadă 
totul din punctul ăsta de vedere. Poate că lumea chiar se 
sfârşeşte și el aşteaptă te miri ce promisiune guverna- 
mentală. Când vreodată s-a întâmplat asta? Ar trebui să 

plece, așa cum a decis. Unitatea era goală. Unde puteau 
să fie cu toţii? Greu de crezut că erau în misiune. In ulti- 
mele două ore n-au mai întâlnit nici măcar o patrulă. Ra- 
diourile sunt moarte, telefoanele mobile la fel. Ar fi tre- 
buit să plece chiar mai din timp. N-a găsit momentul 
prielnic, dar e sigur că au făcut-o alţii. Nu e primul care 
fuge, nu o să fie nici ultimul. Și nu vede în asta neapărat 
o părăsire a îndatoririlor militare, o modalitate de a se 
sustrage de la îndeplinirea lor, ci mai curând un moment 
în care îndatoririle familiale primează. 

Continuă să se uite la porumbei. Incredibil, dar ăștia 
doi se giugiulesc. De undeva, de printre rafturile din spate, 
mai apare o siluetă — Ionuț. Încep să discute. Alin se tot 
gândeşte, destul de indecis. E unica lui șansă. Alta n-o să 
mai prindă prea curând. Cei trei pornesc înspre ieșire. 
Ușile din sticlă, odinioară automate, sunt reduse la di- 
mensiunile insignifiante a două grămăjoare de cioburi. 
Dan, Iulia şi Ionut trec dincolo de rama goală. Iulia cară 
o cutie mare din carton, Dan trudește la două baxuri de 
suc. Ionuț duce un morman de ambalaje colorate, prinse 
între piept şi mâinile larg desfăcute. Unica lui șansă, gân- 
dește Alin. Dar e aproape pe deplin irosită, dacă nu se 
mișcă urgent, pentru că ăștia trei sunt acum la nici un 
metru de mașină. Pivotează pe călcâie, urcă, trânteşte ușa 
cu forță și apasă cu sete pe pedala accelerației. Cauciu- 
curile scârțâie pe dale. Îi vede în retrovizoare cum rămân 
locului fără să mai miște un deget. Un timp, nu fac altceva 
decât să privească în gol. După care unul dintre ei - Dan, 
dar nu e prea sigur de asta, din cauza întunericului — 
strigă în urma lui și mișcă energic din mâini. 

Poate că a făcut o prostie că a plecat. Sau poate că nu. 
Poate că au să-l ducă în fața curții marţiale. Sau poate că 
nu. Era unica lui șansă să facă rost de un Humvee. Să o 
ia pe Ana şi să se facă amândoi nevăzuțţi. Undeva, nu ştie 
exact unde, dar o să vadă el. Are să se mai gândească în 
privinţa asta. Evident, după ce în prealabil va burduși 
mașina cu provizii. E un Carrefour chiar în apropierea 
blocului lor. Un punct de aprovizionare numai bun. 

În timp ce se îndreaptă vertiginos înspre Piaţa Moldo- 
vei, pune în balanţă din nou faptul că va fi acuzat că a 
dezertat. De data asta gândeşte totul ceva mai profund. 
Va trebui să găsească o scuză pentru treaba asta. Va fi 
nevoit să mintă. Sau nu. După felul în care stau lucrurile, 
s-ar putea să nu mai fie nevoit să dea socoteală nimănui. 
Nu trebuie să fii general de brigadă ca să pricepi când 
totul s-a dus pe copcă. Destinul nu pare să alinieze astrele 
în mod favorabil. 

Roţile fac mașina să tremure. După un viraj forțat a 
ajuns în fața magazinului ţintit și, spre surprinderea lui, 
nu e gol. Mai sunt și alţii care au gândit treaba strategic, 
așa cum a făcut-o el. Mai mulți civili sunt în magazin și 
îndeasă tot felul de alimente și băuturi în saci sau 
papornițe din rafie. Pentru un moment imaginea im- 
pozantă a monstrului pe roți pare să-i sperie, dar când 
văd că Alin le urmează exemplul, fără să le ceară so- 
coteală vizavi de geamurile sfărâmate, fiecare continuă 
să facă ce făcea, își văd de treburile lor. Ca și cum ar fi 
cursanţi într-o competiție, oamenii jalonează printre raf- 
turi după alimente. 

Alin are o raniță, pe care o umple până la refuz, și pe 
urmă o deșartă în portbagajul mașinii. Face mai multe 
drumuri la mașină. Spre deosebire de ceilalți, el e selectiv. 
Alege alimente care au să reziste cu adevărat mai mult. 
Conserve de carne și legume. Alune și nuci în pungi vidate. 
Cutii întregi de pâine uscată, fructe confiate. Fără finețuri, 
care putrezesc numaidecât. Fără lucruri inutile. 

Chiar în timp ce alege, un moș se apropie de el, vizibil 
afectat de prezenţa uniformei militare. Alin se opreşte din 
scotocit rafturi și se uită la el. Ambii aşteaptă, fără sacri- 
ficiul unui cuvânt, până când curiosul îndrăznește să 
rupă zidul de tensiune: 

— Rușii sunt de vină, așa-i? 

Alin e oarecum luat prin surprindere de conţinut. Are 
o pungă de alune în mână, pe care o scapă. Babacul o 
ridică de jos şi i-o întinde. 

— Sau sunt teroriști? 

— Sincer să fiu, n-am nicio idee. 

Omul zâmbește. 

— Bine, bine. N-am văzut eu multe, dar asta pot s-o pri- 
cep: secret de stat. Așa-i? 

Detașat, dar mai mult mulțumit de faptul că nu există 
posibilitatea unui conflict iminent, Alin îi zice pe un ton 
searbăd: 

— Da. Secret de stat. 

— Puteam să bag mâna-n foc că-i aşa. 

Continuă să-i întindă punga cu alune. Militarul o ia și-și 
continuă selecția de alimente. Bătrânul a rămas locului 
și-l urmăreşte cu o privire fixă, care nu spune prea multe 
despre ceea ce simte. 

Când mașina e arhiplină, Alin urcă la volan și o con- 
duce cam la o sută de metri mai încolo. Practic, vizavi de 
magazin, dacă nu e să ia în calcul cele două alei pietonale 
și fâșia de spaţii verzi. Parcarea e în umbra profundă a 
unui arc de cerc format din blocuri turn. Parchează într-un 
loc ferit, asigură mașina și urcă scările până la etajul şase 
dintr-o suflare. Bătăile repetate în ușă o sperie pe Ana. 
Alin nu-i lasă niciun răgaz: 

— Hai! Trebuie să plecăm. 

Femeia oscilează între a-şi urma soțul și a lua ceva la 
repezeală de prin casă. Genul acela de moment în care in- 
decizia te face să-ți simți inima ca o minge de biliard. 

— Nu luăm nimic cu noi? 

— Nu. Hai! 

— Dar ai spus că trebuie să fiu pregătită... 

— Păi așa ar fi trebuit, dar las-o baltă. 

Atât de simplu. Bărbatul o apucă de o mână și o trage 
după el pe scări. În amândoi vibrează o energie. Deși apa- 
rent nu e confortabilă, totuși e foarte constructivă: frica. 
Îi ține alerți. Previne sinele să capoteze în situații de criză. 
Şi, fără nicio exagerare, acum chiar e una din alea în care 
poți să-ți pierzi minţile. Sentimentul de spaimă le ampli- 
fică simţurile. Paşii lor, tropăind repeziți pe treptele din 
ciment, au amploarea unor seisme de magnitudine joasă. 
Ajung în parcarea întunecoasă și urcă în Humvee. les 
dintre blocuri și pot să vadă cum dinaintea magazinului 
s-a iscat un conflict. Mai mulți oameni se ceartă și trag 
repeziți de nişte cutii cu alimente. Vocile lor sunt aburi 
de sulf prin noapte. 

— Unde mergem? îl surprinde Ana cu întrebarea. 

Alin trage de volan, virează dreapta imediat ce a ieșit 
din parcare. Conduce mașina pe strada cu sens unic a 
Pieței Moldovei. Sunt pe contrasens, dar mai contează în 
vreun fel? 

— Nu știu. Vedem. 

— Am putea să megem la ai mei, la țară. 

Ideea femeii e instinctuală şi la un anumit nivel e de 
înţeles, se gândește Alin. Doar că nu știe cum să-i explice. 
După tot ce a văzut la unitate, şansele ca cei din zonele 
rurale să fi scăpat teferi și nevătămaţi sunt destul de mici. 
Bună parte din ei sunt oameni în vârstă. Peste şaizeci de 
ani. În mediul rural, mai toate gospodăriile sunt pline cu 
animale. Alin conduce cu viteză redusă și se uită nervos 
la soția sa. Cum să-i spună? Chiar așa, să-i spună? Hum- 
veeul ajunge în capătul străzii, în intersecţia din faţa fos- 
tului restaurant Zimbru. Deşi, pe cât poate el să vadă, 
strada e pustie, tot se oprește să se asigure. Oricum, nu 
prea știe încotro s-o apuce. Ar putea să facă dreapta și să 
ajungă în centru. Dar asta ar însemna să treacă pe lângă 
benzinăria Lukoil, chiar acolo de unde a fugit cu ceva 
minute în urmă. Refuză să meargă mai departe cu scena- 
riul. Motiv pentru care trage de volan şi porneşte încet la 
stânga. Farurile mătură clădirea restaurantului, cele câ- 
teva spaţii comerciale mărunte din vecinătatea Zimbrului 
și pe urmă trec peste o mulțime de forme indistincte, în- 
grămădite una peste alta. Frânează brusc și în zăpăceala 
momentului caută să prelucreze informaţiile care îi nă- 
vălesc efectiv în minte. Sunt zeci — ba nu, sute! — de ani- 

male care stau înghesuite unele în altele. Evident că cele 
mai impozante sunt vitele, dar sunt și o mulțime de alte 
specii care mișună printre picioarele bovinelor. Tot felul 
de rase de câini și pisici. 

Peste imaginea lunii, sparte de mănunchiul uriaș de an- 
tene parabolice fixate pe acoperișul clădirii fostului Rom- 
telecom, roiește în stoluri cu aspect fractalic un batalion 
de păsări. Între Humvee şi adunătura de animale dacă 
sunt o sută de metri. După felul cum sunt așezate, con- 
verg în jurul capătului opus al clădirii Romtelecomului. 

Detaliile se așează metodic în mintea lui Alin, cu viteza 
unui taifun. Pentru o fracțiune de secundă simte cum ori- 
zontul mnezic i se luminează. Ca şi cum un fascicol de 
lumină cade peste rațiunea lui. Adevărul, livrat aidoma 
unei felii dintr-un tort mare. Lipsa semnalului stațiilor 
radio militare, linia de telefonie mobilă prăbușită, piuitul 
acela straniu, când a încercat să-și apeleze soția. Și acum, 
turma asta de animale care tinde spre un centru comun. 
Toate astea nu pot fi o întâmplare. Nu au cum să fie o în- 
tâmplare. 

Una dintre vite se întoarce și priveşte idiot înspre lu- 
mina farurilor. Motorul încă toarce la relanti. Bărbatul 
pricepe că din momentul ăsta poate să numere pe degete 
secundele care i-au mai rămas să acționeze. Cinci... 

Ana, parcă anticipând primejdia ce va să vină, devine 
o bucată de material organic fără suflet. A înțepenit în 
scaun și privește pierdută, scotocind în minte după expli- 
cații care refuză să apară. 

Patru... 

Alin trage violent de volan și talpa i se înfundă în po- 
dul pedalier. Motorul rage în noapte și provoacă un val 
de mișcări uniforme în masa de animale. 

Trei... 

Pneurile scrijelesc asfaltul și împing mașina cu forță. 

Doi... 

Agitaţia din spatele Humveeului persistă, dar numai 
pentru o perioadă scurtă de timp. 

Unu... 

Câteva animale se lansează într-o urmărire rebelă, dar 
care e abandonată după nici douăzeci de metri. Se întorc 
din drum, Alin poate să vadă bovinele în retrovizoare. A 
fost cât pe ce!, îşi zice, în timp ce răsuflă ușurat. Mașina 
taie într-o goană nebună intersecția de la Ceasul Rău, mo- 
torul continuând să zbiere gutural în lungul bulevardului 
Gării. Depășeşte Cuptorul de aur, apoi multiplele restau- 
rante și terase, înșirate pe o parte și cealaltă a drumului, 
ca niște pseudo-giuvaere ale economiei locale ce absorb 
economiile cetățenilor. Dincolo de rotonda din apropierea 
sediului BancPost se vede nevoit să încetinească. Aproape 
că frânează brusc. Acolo, aproape că nu pot să creadă ce 
le văd ochii. 

comparaţie cu restul soldaților. Stă rezemat de un 

butoi din tablă, plin ochi cu ulei ars, în apropierea 
garajului. E tot numai praf, din cap până-n picioare. Are 
și câteva bucheţele de julituri fine — şi astea parțial acope- 
rite de stratul fin de colb — dar prea puțin mai contează 
prezenţa lor. Se gândeşte că e o minune cerească să scapi 
numai cu atât. La naiba! Au tras cu tancul în el. Nu la pro- 
priu, dar oricum ar fi, tot e ceva să se prăvălească peste 
tine un zid. Prin minte îi fuge imaginea ștearsă a medicu- 
lui Botgros, decapitat în mod violent de taur. Corpul 
zvâcnind din cauza șocului loviturii, masa de materie 
scurgându-se moale și lent în josul peretelui. Și imediat 
după, privirea fixă a vitei, dorința nebună de răzbunare 
amestecată cu impurităţile furiei. Își zice că doar spaima 
ar fi putut să-l determine să vadă tot coşmarul ăla într-un 
mod atât de poetic. Când, de fapt, totul a fost un coșmar. 
O senzaţie de rău maximal, ca o apăsare grea peste reali- 
tatea cotidiană. Ca o bucată de grindă care îți apasă pe 
torace și te face să exali aerul din plămâni în mod forțat. 
Pe urmă, goana nebună a inimii când realizezi că apăsa- 
rea colosală nu mai permite plămânilor să soarbă aer 
proaspăt. Sentimentul de moarte iminentă conștientizat 
în momentul siguranţei post factum. A auzit asta pe undeva, 
probabil pe la televizor. Experții în victimologie spuneau 


S anitarul Marian Popescu e un munte de om prin 

că intervenţia psihologică este extrem de importantă în 
momentul ăsta. Un psiholog, da! Ia-l de unde nu-i. Va tre- 
bui să se ocupe singur de sesiunea de psihoterapie. Joac-o 
pe asta, băiete! 

Armata te pregătește pentru multe. Războaie de tot 
felul — nuclear, atomic, biologic, psihologic — atacuri tero- 
riste, spioni, trădători. Dar niciodată cum să lupţi cu o 
armată de vaci nebune. Cu siguranță evenimentul va 
ocupa un capitol important în paginile cărților de istorie. 
Asta dacă va mai fi o lume care să povestească lumii noi 
despre minunăţiile lumii de dinainte de atacul bovin. 

Şi când te gândești, atâtea zeci de scenarii inutile. Apo- 
calipsul, sosind în cele mai bizare moduri. De la extrate- 
reștri până la cutremure şi potop. Vaci nebune. Cine ar fi 
crezut una ca asta? 

Stă rezemat și continuă să se gândească la vrute și ne- 
vrute. Ca, de exemplu, ce se întâmplă în tot restul lumii? 
E la fel? Nenorocirile astea se întâmplă numai în Româ- 
nia? Sau poate numai în Focșani? 

Fără să-și explice, simte o nevoie acută să plece. Să facă 
ceva. Orice. Numai să nu mai stea pe loc. Statul pe loc îi 
provoacă turbioane de idei și presupuneri. Și pentru că 
nu are răspunsuri, situația nu e deloc constructivă. E timp 
pierdut fără rost. E convins că în unitate nu mai găsește 
niciun vehicul cu care să plece, dar bulevardul e o sursă 
bună de aprovizionare. N-are nevoie decât de o șurubel- 
niţă și de un cuțit. 

Scotocește după ele prin niște cutii din tablă ruginită. 
Şi le vâră în buzunar și pleacă spre ieşire. Strada, într-ade- 

văr, e o comoară. O mulțime de maşini lăsate de izbeliște. 
Multe din ele cu ușile deschise în lături. Ca totul să fie 
simplu și eficient, are nevoie să găsească un model mai 
vechi de mașină. Astea noi sunt destul de dificil de pornit 
fără cheie. Găseşte un bătrân și morocănos Audi 80. Anii 
par să fi trecut cu delicateţe peste carcasa lui. Deşi mode- 
lul a ieşit pe poarta uzinei din Ingolstadt în anul 1996, tot 
prezintă mai multă garanţie decât un Logan. Ușa e des- 
chisă în lături. Interiorul nu e chiar atât de bine întreținut. 
Tot felul de pete și julituri. Tapiseria e ciupită în mai 
multe locuri și se poate observa galbenul buretelui. Ma- 
rian tresare și găsește analiza detaliilor inutilă. Pune totul 
pe seama pasiunii sale: mecanica. Urcă la bord și reglează 
scaunul. Ceea ce înseamnă că, la cei un metru şi nouăzeci 
de centimetri ai săi, e nevoit să împingă scaunul pe şină 
în poziția maximă. Așa cum face de fiecare dată când urcă 
la volanul altei mașini decât cea proprietate personală. 
Mecanismul de reglare clănțăne până când scaunul ajunge 
în poziția corespunzătoare. Înfige vârful şurubelniței în 
butuc. O singură lovitură cu podul palmei în măciulia 
șurubelniței e suficientă. Tija se înțepenește în fanta con- 
tactului. Învârte cu putere în sensul acelor de ceasornic 
și butucul culisează cu un pocnet sec. Scoate şurubelnița 
și desface tacticos șuruburile care fixează masca de la 
baza volanului. Patru şuruburi desfăcute cu răbdare și 
bucăţile de plastic sunt înlăturate. Firele sunt acum la 
vedere. Le alege pe cele patru necesare manevrei și, cu 
grijă, le taie. Face legăturile şi motorul porneşte. Sună 
chiar bine. 

Vechiul Audi trece nepăsător printre surate cu zeci de 
ani mai tinere, care așteaptă țepene o cheie care să le tre- 
zească la viață. Lucru care, în opinia sanitarului, nu pare 
că se va întâmpla prea curând. Și chiar așa, unde a fugit 
toată lumea? Sunt cu toții în case? Ascunși după frigidere 
sau îngropați printre haine, în dulapuri? Dar oare țânţarii 
cum reacționează? Cum stau treburile într-o grădină zoo- 
logică? 

Sunt o mulțime de întrebări care-i baleiază mintea și 
nu încetează să-l lase în pace. 

Plantele? Sunt afectate în vreun fel? Ne afectează ele 
existența? 

Își întoarce privirea și caută un copac. Zâmbește. Frun- 
zele copacului se leagănă agale în vântul ușor, de noapte. 
Pare imposibil ca plantele să prezinte o amenințare. Cu 
toate astea, cu o zi în urmă, nici vacile nu prevesteau sfâr- 
șitul lumii. 

Marian continuă să conducă printre vehicule abando- 
nate, cu tot felul de scenarii puse la cale. E nevoit să frâ- 
neze. O altă mașină îi taie calea cu o viteză relativă, care 
îi permite șoferului să jaloneze printre autoturismele 
abandonate. Uite că până la urmă mai sunt și alții care 
luptă împotriva amenințării. Fiecare în felul lui, se gân- 
dește el. Până ajunge în dreptul Pieței Unirii, încearcă să 
închege câteva scenarii despre viitor. Acolo, o mașină îi 
atrage atenția în mod special. E un Humvee. Are botul 
înfipt într-un stâlp de iluminat public. Ajunge în dreptul 
vehicolului de armată și pune schimbătorul pe liber. Trage 
frâna de mână. Cârâitul metalic vibrează în liniștea dim- 


126 


FURIA FIARELOR Florin Purluca 


prejur. Dar nu coboară. Mai întâi se asigură. Se uită în 
stânga, în dreapta, după posibile ameninţări. Nu e nimic 
care să-i atragă atenţia. Cu toate astea, așteaptă. A fost la 
un pas să nu mai fie. În noaptea asta, răbdarea lui e tăiată 
în diamant. 

Farurile emit fascicule de lumină chioare şi deşi poziția 
lor e numai bună, mare lucru nu poate să vadă. Își face 
curaj, într-un târziu, și coboară. La nici doi metri de fun- 
dul mașinii e un cadavru. Din câte poate să vadă, poartă 
haine civile. Face câțiva pași în direcția mortului, ca să 
distingă detalii. Nu sunt prea multe de văzut. Un corp 
inert. Un morman de carne şi haine rupte, bucăţălite. De 
la ambele mâini lipsesc două, respectiv trei degete. Faţa, 
întoarsă pe o parte, în direcţia lui, e o pată neagră. Mai 
multe nuanţe de umbră, un amestec de contururi burlești. 
Cine sau ce ar fi putut să facă asta? Marian merge mai de- 
parte. Ocoleşte Humveeul prin dreapta şi ajunge pe par- 
tea pasagerului. Acolo, fixat în centura de siguranță — 
probabil blocată, apreciază el — e un soldat. Poate să-şi 
dea seama după uniformă. Dar, ca și în cazul primului 
mort, mai mult de atât nu poate să priceapă. Chipul e 
desfigurat, ca și cum cineva sau ceva ar fi rupt bucăţi de 
carne mânat de o dorinţă sinistră. Pe alocuri poate să 
distingă albul oaselor craniului, în special dantura, pen- 
tru că buzele i-au fost smulse în întregime. Pe faţă i s-a 
înțepenit un zâmbet etern, grotesc. 

Merge până în dreptul stâlpului. La baza lui, îngrămă- 
dit chiar sub botul maşinii, mai e un cadavru. Tot militar, 
la fel de profanat. Mutilat în mod nefiresc. Dar care e 

limita firescului într-o astfel de situaţie? În ce împrejurări 
s-au adunat un civil și doi militari? Întrebările încep să 
prindă din nou cheag în mintea lui. Oricum ar fi, nu mai 
e nimic de făcut pentru niciunul dintre ei. Se urcă la volan 
și conduce cu o viteză constantă, cu fotografia chipurilor 
sluțite plutindu-i prin minte. 

E cuprins de un sentiment straniu. Vinovăţie și bucu- 
rie. Atât de multă distrugere și durere într-o singură zi. 
Cum poate să fie posibil? Aproape ca într-un film. Scene 
extrem de grafice îi aleargă prin minte. Gândul că cei ne- 
ajutoraţi au pierit prin ascunzători îl înfioară. Se uită în- 
spre formele blocurilor înghiţite de zeama nopții și-și 
imaginează zeci, sute, chiar mii de morți. Contorsionaţi, 
căzuți în poziții nefirești. Toată panica, familii luptându-se 
să-și salveze copiii. Tot felul de animale atacându-și stă- 
pânii. Lipsa ajutorului. Autoritățile ridicând din umeri, o 
parte din angajaţii serviciilor de urgență dând bir cu 
fugiţii. Copii, bătrâni, bolnavi privaţi de sprijin. 

În alte împrejurări ai fi putut să spui că era vorba des- 
pre un complot. Toată Europa, America, Rusia sau China 
conlucrând la un plan diabolic prin care să pună stăpâ- 
nire pe România. Numai că mascarada din capul său, in- 
voluntară, ce-i drept, nu e decât un soi de articol dintr-un 
ziar ieftin. Sau o postare din aia de doi lei de pe Facebook, 
în al cărei conținut un nu ştiu care zevzec localizează lea- 
gănul civilizației, al vieţii în general, în inima munților 
Carpaţi, descriind metodic un scenariu conspiraționist. E 
drept că sunt o mulțime de lucruri numai bune de furat 
dintr-o ţară. Lemn, aur, cărbune și tot felul de alte resurse 

naturale. La naiba! Până şi-n Niger, Republica Centrală 
Africană sau Malawi, cele mai oropsite state de pe mapa- 
mond, poţi găsi ceva numai bun de furat. La nivel națio- 
nal, evident. Deci e clar că România are potenţial în di- 
recţia asta, pentru un posibil atac. 

Surâde, în timp ce conduce. Se simte ca și cum ar fi o 
babă din aia care bârfeşte pe toată lumea. Numai idei 
tâmpite despre subminare de stat. El are o educaţie care 
e situată la un nivel acceptabil. Mediu, ca să fie mai precis. 
Din câte își mai amintește, România era pe penultimul 
loc în Europa la rata de școlarizare. Ceea ce înseamnă că, 
în majoritatea minţilor slab şcolarizate sau analfabete 
funcţional, înfloresc scenarii similare. Rezistența raționa- 
lului tinzând fulgerător către... zero. Banal de tragi-comic. 
E drept, un lucru care tinde spre zero nu poate să se miște 
cu viteza unui fulger, pentru că reprezintă o nulitate. Asta 
e numai o expresie și, începi din nou, prietene, să te pierzi 
în detalii inutile, își spune cu o oarecare urmă de me- 
fiență. O suspiciune aproape de patologic, o aşteptare 
anxioasă a răului. Se ocărăște ca și cum, mai devreme sau 
mai târziu, pierdutul acesta în tot felul de impresii are să-l 
coste. 

Ocolește un Logan al Poliţiei, lăsat de izbelişte în apro- 
pierea cinematografului Balada. Marian Popescu nu e un 
statistician, dar poate să-și facă o idee: în momentul de 
față, pierderile sunt mari. Foarte mari. Poate chiar colo- 
sale, raportate la puterea economică a orașului. Nici în 
vremurile bune Focșaniul n-a avut o infrastructură solidă. 
Blocuri cu aspect pestriț. Câteva mai răsărite, în zonele 

centrale. Restul, adunate în mănunchiuri din ce în ce mai 
neîngrijite sau genul acela de renovări vărgate. Nici dru- 
murile nu excelau. Artera principală, mai multe străzi 
adiacente și câteva lăturalnice turnate așa cum se cuvine 
și întreținute periodic. Restul, excursii pe planeta Marte. 
O mare de cratere. De ce să te zbaţi ca să fii parte din elo- 
giatul program Mars One, când poți să vii să te dai o tură 
cu mașina pe străzile din Focşani. Mai simplu, mai eco- 
nomic. 

E ireverențios, o ştie şi el, dar nu se poate abține. O 
scuză tâmpită, de altfel, general vorbind. Incompetenţa 
la un nivel ridicat a rodit. Acum, elita societăţii vrâncene 
nu mai trage sfori, ci trage cu vârf și îndesat ponoasele 
acțiunilor cu o puternică influență politică. Și poate, la un 
nivel prea puțin deziderat, dar totuși imperios, lucrurile 
au să capete un sens. O logică profundă a adevărului ba- 
zată pe teroare. Existenţa cotidiană e reflexia acțiunilor 
noastre. Nu atât individual, cât la nivel de grup social. 
Dacă tu vrei să duci o existență letargică, e strict pro- 
blema ta că te complaci în inepţie. Detaliul ăsta n-ar inte- 
resa pe nimeni, atâta timp cât inconștiența ta nu vine 
dintr-o funcție publică. 

E drept că Marian a văzut dintotdeauna societatea 
românească aidoma unui organism bolnav. O vietate 
contaminată de un virus al cărui principal simptom e sin- 
dromul febril. O febră care o face să cadă victimă unui 
episod psihotic acut organic și nu poate să mai judece 
firesc. Nu-i tocmai definiția nebuniei, dar nici prea de- 
parte de graniţa ei. Sau, în termeni ceva mai populari, 
România a fost dintotdeauna cu un picior în groapă. 


130 


FURIA FIARELOR Florin Purluca 


Tot solilocvând a ajuns, aproape fără să ştie când, la 
numai câțiva zeci de metri de intersecţia centrală a ora- 
șului. Aude huruitul feroce — un diesel, mai mult ca sigur 
- motorul unui vehicul lovind violent în liniștea nopții, 
ca multiple lovituri de baros într-un zid. Piciorul zvâc- 
nește instinctiv şi apasă precaut pe frână. Un Humvee 
taie sensul giratoriu pe de-a dreptul, în goana lui nebună 
înspre bulevardul Gării. Lasă în urma lui o dâră de sunet 
gutural, care persistă pentru un timp, apoi îşi pierde pro- 
gresiv din amplitudine. 

balaje colorate, lucitoare în lumina fadă a lunii. 

Chipsuri, biscuiţi, ciocolățele. Iulia îl bate pe un 
umăr, încearcă să-l consoleze. Nu-l cunoșteai chiar atât 
de bine pe Alin, îi zice fata. Nu aveai cum să anticipezi 
fuga, îi tot repetă ea. Cu toate astea, Dan nu-și iartă ne- 
glijenţa. Ştie unde locuieşte. Nu apartamentul, exact, doar 
numărul blocului. I-a trecut prin cap să le spună să se 
ducă acolo și să-și încerce norocul, dar ceva din sine i-a 
spus că avea să fie un drum inutil. Și-a luat soţia și e pe 
fugă, sunt deja la zeci de kilometri distanță (Încotro, 
oare?). Au să se ascundă undeva și au să aștepte (Ce?). 
Nu are nici cea mai vagă idee. Întrebările se suprapun, în 
pofida raționamentului care luptă să câștige teren. Rezul- 
tatul e un melanj de îndoieli colorate care-l disturbă. Îl 
face să-și piardă concentrarea. Poate că au să se roage, la 
fel ca toți ceilalți, ca totul să fie bine, să revină la normal. 
Dar asta, într-un fel, ar fi o treabă cel puţin stranie. Dacă 
situația are să se îndrepte, pe Alin îl paşte Curtea Marţială. 
Ceea ce, inevitabil, îl face să creadă că logic ar fi ca fu- 
garul să militeze pentru haos. Lucru care, la fel, e totuna 
cu cealaltă variantă. Haosul afectează totul, e o chestiune 
generală, nu iartă pe nimeni. E ca și cum s-ar fi rugat pen- 
tru propria-i moarte. Însă, până la urmă, motivaţia finală 
rămâne tot frica. Ca în multe alte cazuri. 


L a picioarele lui Dan sunt înșirate o mulțime de am- 

Sunt numai idei, păreri, presupuneri. Gânduri care nu-l 
ajută cu nimic. Nenorocitul a fugit și cu asta, basta! Atât 
de simplu. Acum vor trebui să hotărască tustrei ce-i de 
făcut. De multe ori, în trecutul lui, Dan s-a bucurat că are 
un loc de muncă stabil, un salariu acceptabil. Evident că 
au fost cazuri în care n-a fost tocmai lapte şi miere, mo- 
mente în care a urât că era militar. Ei bine, episodul de 
față le întrece pe toate. Dacă în momentul de față ar fi fost 
civil, ar fi stat în casă. Totul ar fi fost mult mai simplu. În 
schimb, acum e într-o mare dilemă. Unitatea lui e pe chi- 
tuci, iar el, ce ar trebui să facă? Poate că până la urmă ne- 
bunia lui Alin n-a fost chiar atât de josnică. 

Ca și cum nu e îndeajuns de bulversat, Ionuț îi spune: 

— Acum ce facem? 

Dan ridică din umeri. Totul e un mare semn de între- 
bare. 

— N-am nici cea mai vagă idee. 

— Nu vă instruiesc ce să faceți în situații de genul ăsta? 

Şi pe o parte militarul se gândește că Ionuț are dreptate. 
A văzut și el — sau a citit pe undeva, nu-și mai amintește 
cu exactitate — că armata americană are inclus în progra- 
mul de instrucție tot felul de scenarii dubioase. Cum ar 
fi, de exemplu, un atac extraterestru. E drept că pare o 
mare tâmpenie, dar uite că până la urmă nu-i o inițiativă 
chiar atât de idioată. Oare la un scenariu de genul ăsta s-au 
gândit americanii? Animalele răzbunându-se în mod fio- 
ros pe oameni. Care ar fi strategia corectă? Există planul 
perfect? Oricum, chiar de le-ar trimite planul, n-ar avea 
nicio utilitate. Dotările armatei române nu s-ar mula pe 
strategia respectivă. 

Dan e sincer: 

— Nu prea ne-au instruit pentru situații din astea. Pe 
voi? 

Ionuț ridică și el din umeri, la fel de neputincios. 

— Avem un plan alb, dar e genul acela de inițiativă fă- 
cută să dea bine pe hârtie. Ştii tu... Tot felul de directive. 
X e subordonat lui Y. Y dă cu subsemnatul faţă de Z. Totul 
ca să existe cineva care să fie, în cele din urmă, tras la răs- 
pundere. 

Ştie. Armata nu diferă prea mult de Sănătate. Îndepli- 
nesc sarcini conexe și au un grad ridicat de formalități de 
tip birotic. Pe morți îi îngropi cu pământ, pe vii cu hârtii. 

Orașul e paralizat, asta e cert, dar cum stau lucrurile 
dincolo de graniţele lui? Toţi trei ar vrea să ştie, dar sunt 
conștienți că dorința e una eidetică. Așa că se hotărăsc, 
mai mult la insistenţele lui Dan, să pună la cap un plan 
care să-i ducă undeva. Dacă nu găsesc idei geniale, măcar 
să le țină minţile ocupate cu tot felul de scenarii salva- 
toare, gândeşte militarul. Lipsa unui scop nu aduce nimic 
bun. 

Înainte de toate, Dan spune: 

— Hai să mai stăm un timp în benzinărie. Să ne decidem 
încotro s-o apucăm. Și ar fi bine să ne punem burţile la 
cale cu ce găsim pe-aici. 

— Nu-i o idee rea, aprobă Iulia. 

Intră din nou în clădirea de lângă pompele de combus- 
tibil şi încep să scotocească prin policioarele vitrinelor. 
Ionuț desface un ambalaj de 7Days, fata se pune pe ron- 
țăit conţinutul unei pungi mari de Lays. Dan înfulecă mai 

multe pachete de biscuiţi Tuc's. La urmă desfac o sticlă 
de Coca-Cola și una de Nesteá. Cu burțile pline, noaptea 
parcă începe să se transforme, progresiv, dintr-o pătură 
scorțoasă, neagră, într-o bucată mare de mohair. În urmă- 
toarea oră, pe undeva, printre multele lor discuţii lungi 
și bănuitoare, pare că s-ar lega un plan. E cusut cu aţă 
albă, dar bine că totuși e ceva. 

Dragostea de patrie e o virtute, Dan nu se îndoiește o 
clipă, însă de data asta s-a hotărât să spună pas. A auzit 
povești despre militari japonezi care au rămas ascunși în 
junglă vreme de zeci de ani, pentru că n-au știut că răz- 
boiul lor s-a terminat. Loiali până la următorul ordin. 
Până la moarte şi chiar dincolo de ea. Problema e că trea- 
ba asta sună mai mult a propagandă, nicidecum a fapte 
verosimile. În momentul de față, cazul lui Alin nu e sin- 
gular. România e plină de dezertori, poate să-și pună su- 
fletul gaj pentru verosimilitatea unei supoziții de genul 
ăsta. 

Au ajuns de acord că cel mai indicat ar fi, cel puțin 
pentru un timp, să caute un magazin de colț de bloc și să 
rămână pe loc o perioadă de timp. Vor supravieţui cu mi- 
cile rezerve de alimente pe care le vor descoperi acolo. 
Clădirea benzinăriei este și ea o variantă. Totuși, nu la fel 
de sigură. Principala problemă: e prea expusă. Au nevoie 
să găsească un loc mai ferit. Frica se întinde precum bu- 
ruienile și oamenii, mânaţi de interesul ei parșiv, pot să 
facă lucruri nesăbuite. Ca să nu mai ia în calcul animalele. 
E mai bine să fii precaut. Chiar dacă viitorul oricum nu 
promite roze, măcar au încercat. 


135 


FURIA FIARELOR Florin Purluca 


— Nu fi chiar atât de dramatic, îl apostrofează Iulia pe 
Dan, după ce bărbatul expune câteva scenarii amare. E o 
chestiune de timp până când mai marii noștri se vor du- 
miri și vor pune primejdia cu botul pe labe. 

Ionuţ însă a luat spusele lui Dan în serios. De o oră 
ronţăie întruna tot ce apucă, în timp ce ascultă conștiin- 
cios supozițiile militarului. 

— Mă faci să râd, se amuză Dan. Iulia, din momentul 
de faţă, deși poate pare că nu-i deloc așa, fiecare e pe cont 
propriu. Vezi bine, forțele statului au început să se des- 
trame. Mișelia dezertorilor va dizolva complet noțiunea 
de autoritate statală. Dar noi o să fim puternici — își trece 
mâna prin părul fetei și apoi îi sărută protector fruntea. 
Ea se ascunde în braţele lui. 

Deși asta nu e o noutate absolută, gândește Ionuț - iu- 
birea triumfă chiar și în cele mai stranii momente — tot nu 
poate să nu se mire de felul în care cei doi se rup episodic 
din tabloul realității crude. Atunci când se privesc, chipu- 
rile li se topesc în speranţă și încredere. Ca şi cum ziua 
de azi e doar un coșmar ce urmează să fie deturnat de 
ziua de mâine. Câtă îngâmfare copilărească să crezi că 
dragostea învinge totul. Va putea, oare, să triumfe în fața 
unor coarne de vită sau a unor colți de câini înfometați? 
Greu de crezut. Și totuși, ei par să creadă că, dincolo de 
ceasul încercării, lumea va reuși să descopere calea. Poate 
că, până la urmă, ca să-și învingă inamicii, soldaţii nu au 
nevoie de ordine urlate de generali. Îmbrăţișarea iubitei 
sau a soției, exact în clipa dinaintea luptei, ar putea să facă 
minuni. lubiţi-vă şi-apoi purtaţi războaie. Și câștigați-le. 
Ca să aveți ce iubi. 

A auzit asta pe undeva? A citit pe undeva? Sau e doar 
o undă de aroganță boemă ce-i răscolește mintea. Nu își 
aminteşte să-și fi dorit vreodată să scrie o carte sau vreo 
poezie. 

— Trebuie să existe o explicație pentru toată nebunia 
asta, le spune Iulia într-o manieră comică, tot mai mult 
cuibărită în brațele lui Dan. Are gura plină cu chipsuri. 
Mestecă cu repeziciune, de-ai putea să zici că-i un șoarece. 

Ambii bărbaţi scutură din umeri. Explicații sunt pen- 
tru toate cele lumești, doar că oamenii nu sunt capabili 
să descopere complet detaliile. Ionuț știe, la fel de bine 
ştie și Dan. Experienţa — sau, mă rog, bună parte din expe- 
rienţa lumii — e dobândită în urma greşelilor. Greutatea 
lor finală, a greșelilor, va fi monumentul salvării. Soclul 
pe care va fi reconstruită societatea. Sunt conștienți că 
previziunile lor sună bombastic. Psihicul uman e struc- 
turat în așa fel încât să facă tot timpul conexiuni și, une- 
ori, nu se supune rațiunii. Primează teama. De aici tot 
soiul de scenarii apocaliptice care le saltă prin minte ca 
nişte iezi neastâmpărați. Şi totuși, ar fi un fel de apostazie 
să crezi cu tărie contrariul. Să crezi că totul se va fi rezol- 
vat de pe o zi pe alta. Să crezi, convins, că totul va fi bine. 

Un sunet greu, de motor turat cu insistenţă, îi decon- 
centrează și-i determină să privească simultan înspre 
stradă. Imaginea vehiculului gonind drăcește prin noapte 
nu e limpede, dar forma lui colțuroasă, robustă-e incon- 
fundabilă. Mai ales pentru Dan. Ar recunoaște modelul 
dintr-o mie: ca o cutie de chibrituri prea mare — un Humvee. 
E sigur pe el, încordat, ca în timpul unui test psihologic 

pentru măsurarea concentrării şi atenției. Un timp, liniștea 
plutește deasupra lor ca un nor întunecat. Dan e cel care 
rupe amorțeala. Planurile lor complexe nu mai valorează 
nici doi lei. Devin un castel de nisip în fața valurilor mării. 

— Cred că ar trebui să mergem în direcţia în care a 
gonit Humveeul. 

Ar vrea să le mai spună că ar putea să fie Alin cel care 
a trecut în grabă prin fața lor, dar nu e prea sigur de asta. 
Așa că mai bine tace și așteaptă. Toate la timpul lor, își 
zice în sine. Nu e bine să vinzi speranțe. La nici două mi- 
nute după, în urma Humveeului, trece în mare grabă o 
altă maşină. Una mai mică. Un model vechi, civil. În min- 
tea lui Dan nu mai e dram de îndoială: negreșit, vor pleca 
înspre gară. 

ihai Dumitrescu a iubit dintotdeauna anima- 

lele. Când era țânc, nu era zi dată de la Dum- 

nezeu, cum obișnuia să sublinieze bunică-sa 
atunci când intenționa să aducă gravitate unor vorbe, să 
nu oblojească vreo orătanie de prin ogradă. Găini, rațe, 
purcei, pisici sau câini. Toate fuseseră doftoricite de 
Mihai. 

Mai târziu, interesul salvator a căzut într-un con de 
umbră vreme de ani buni. Dar n-a sucombat niciodată. A 
subzistat acolo, tot timpul, într-o formă latentă, până 
când frunzele adolescenţei au început să capete o tentă 
gălbuie, tomnatică. Decizia de a urma cursurile Facultății 
de Medicină Veterinară din lași a fost, pentru toți cei 
apropiaţi, un soi de surpriză. Însă el a ştiut dintotdeauna 
că se va întoarce pe drumul şi simțurile copilăriei. 

Imediat după absolvirea facultăţii n-a vrut să devină 
un nume obscur, pierdut într-o comună prea rar mențio- 
nată prin vreo gazetă locală. Fapt pentru care ţinta lui a 
fost un post de inspector în cadrul Direcţiei Sanitar-Vete- 
rinare Vrancea. 

Acum stă dinaintea biroului, trage cu sete dintr-o țiga- 
retă Kent și (încă) nu regretă că acum aproape douăzeci 
de ani a decis să devină medic veterinar. Sunt trei în cabi- 
net și ard tutun cu determinarea unor dependenţi ma- 
niaci: subinspectorul Florian Tache, inspectorul-șef ad- 

junct Cătălin Gruia și el, Mihai Dumitrescu, inspector-șef. 
Norii de tutun s-au adunat deasupra capetelor lor și for- 
mează o pătură zdrenţuroasă de fum cenușiu. Tustrei 
sunt incapabili să guste bucuria promovării de tip do- 
mino, după dispariția inopinată a fostului inspector-șef, 
Haralambie Puiu. În nebunia din ultimele douăsprezece 
ore n-a existat nicio confirmare din partea autorităților 
competente, care să-i înștiințeze că fostul șef al DSV-ului 
era mort. Dar cum ar fi putut să fie? Pe puțin jumătate 
din prietenii sau membrii familiilor celor trei decedaseră 
sau dispăruseră fără urmă din cauza unor incidente deo- 
sebit de stranii care implicau animale. Din punctul de 
vedere oficial al DSV-ului, Focșaniul era în alertă de gra- 
dul unu. La un nivel mai personal și foarte onest, erau cu 
toţii într-un mare rahat, care le depăşea nivelul clavicu- 
lelor. 

Deși încearcă din răsputeri să nu pară, Mihai e profund 
tulburat de amploarea evenimentului. A dat directivă ca 
toți oamenii disponibili să fie mobilizați şi să investigheze 
situația. Trebuia să găsească soluții și avea nevoie de de- 
talii. Altele decât mărturiile supraviețuitorilor atacurilor, 
care bălteau în misticism. Chiar de la primele semnale se- 
rioase ale dezastrului, trimisese patru subinspectori să 
recolteze probe de laborator. Din patru se întorsese nu- 
mai unul și ăsta mânjit din cap până-n picioare de sânge. 
S-a simţit aidoma unui dictator care-și trimite supușii la 
moarte sigură pentru un capriciu personal. Evident că 
acolo nu fusese vorba despre extravaganțe personale, dar 
spune-i asta inimii. Atunci a fost momentul în care Mihai 

a simţit presiunea funcției de conducere — ca o bucată 
mare de ciment, informă, pe umerii lui, din cauza lipsei 
de experienţă. 

Are nevoie de o pistă, de indicii concrete. 

Desigur că prima supoziție logică a fost meningoence- 
falita difuză. Rabia. Problema era că se găseau în fața unei 
imposibilităţi ştiinţifice. Perioada de timp de la contrac- 
tarea bolii și apariţia simptomelor este, de obicei, de la 
una la trei luni. Această perioadă variază totuși de la mai 
puțin de o săptămână la peste un an. Depinde totuși și de 
distanța pe care o are de parcurs virusul până la sistemul 
nervos central, dar media este undeva la treizeci sau pa- 
truzeci de zile. Ceea ce nu se lega sub niciun fel cu teoria. 
Trebuia să existe o arhitectură epidemiologică: cazul 
pilot, infectarea progresivă, evoluţia în timp. Ar fi fost 
necesare luni, chiar ani de zile. Însă aici nu era cazul. Totul 
a fost spontan, ca o dinamitare organică a întregului regn 
animal. Dintr-odată primiseră informații despre atacuri 
provocate de albine, câini, pisici, păsări, bovine, cabaline, 
porcine, ovine și tot restul de orătănii. Asta s-a întâmplat 
pentru o scurtă perioadă de timp. Pe urmă reţelele de co- 
municare au căzut și s-a produs dezastrul. Legăturile din- 
tre autoritățile române s-au dovedit la fel de utile ca un 
mănunchi de gumilastice uitate în soare. La cel mai mic 
stimul extern au cedat. 

E imperios să găsească o explicaţie. 

Manualele de diagnoză veterinară sunt înșirate peste 
tot prin cabinet, dar ceea ce-l intrigă cu adevărat — și nu 
doar pe Mihai, ci pe toți trei — este mobilul deciziilor de 

turmă. Cunoştea detalii despre geometria efectului de 
turmă. Teoria lui W. D. Hamilton susține că fiecare indi- 
vid încearcă să reducă riscul individual prin intenţia de 
a fi cât mai aproape de centrul turmei. Astfel, efectivul 
apare ca o unitate în mișcare, dar funcţia sa rezultă din 
comportamentul necoordonat al indivizilor. Totuși, s-a 
observat agregarea asimetrică a animalelor în condiţii de 
panică la mai multe specii. Modelele teoretice au demon- 
strat simetrii de rupere similare cu observaţiile din studiile 
empirice. De exemplu, atunci când animalele panicate gă- 
sesc două soluții de scăpare egale şi echidistante, majori- 
tatea va favoriza una, în timp ce minoritatea o va favoriza 
pe cealaltă. Dar aici, din cele câteva informații primite, e 
vorba despre atacuri deliberate, nu de lovituri accidentale 
în timpul manevrelor de scăpare. Pare mai mult o formă 
de răzbunare, decât instinct de supraviețuire. Animalele 
nu încearcă să fugă, ci îi urmăresc pe oameni ca pe niște 
ținte umblătoare. 

Acum, Mihai e aplecat deasupra unei hărţi a orașului 
Focşani, pe care au fost trasate, cu marker roșu, mai multe 
X-uri. Fiecare reprezintă câte un punct fierbinte: ferme, 
abatoare și, în mod evident, adăposturile animalelor fără 
stăpân. Priveşte încordat la însemnările de pe hartă și în- 
tâmpină o rezistență îndrăcită din partea logicii. Ca un 
inamic nevăzut care te duce câte un pas mai aproape de 
prăpastie. Nu există niciun cârlig de care să se agaţe, care 
să-l ridice la un nivel de observator și să beneficieze de o 
imagine de ansamblu, care să aibă drept rezultat o deduc- 
ţie pertinentă. 

Subinspectorul Florian Tache scotoceşte printr-un du- 
lap și vine cu o propunere: o sticlă de coniac Mioriţa. Vrea 
să mai îndulcească neputința. Primește acceptul colegilor, 
cu mai multe scuturături discrete din cap. Caută și niște 
pahare din plastic, din alea de unică folosință, și toarnă 
în trei. Pline, până la buza plasticului firav, sunt golite 
rapid și cu fermitate. 

— Nu găsesc nicio logică, spune Mihai, în timp ce lupta 
cu arsura licorii ce-i irită laringele i se citește pe chip. 

E convins că dezastrul s-a produs în urma unui factor 
imposibil de combătut în primă instanţă: ghinionul, în 
cea mai pură formă a lui. Însă unda de propagare, efectul 
secundar, o pune pe seama incompetenţei. Poliția e dez- 
organizată, nepregătită pentru lupta cu situații limită. Ar- 
mata nu face excepție, în niciun caz. Sistemul sanitar, la 
fel de incapabil, cu resurse umane și materiale insufici- 
ente. Și acum, ei, inspectorii aflați la conducerea DSV-ului, 
care ar fi trebuit să vină cu răspunsuri și soluţii, sunt la 
un pas să închidă ciclul incompetenţei. Asta înseamnă că 
vina e comună. Din punct de vedere legal, e o portiță per- 
fectă pentru exonerarea individuală: incompetenţă la 
nivel național. N-au să înfunde pușcăria niciunul. Însă 
asta nu îmbunătățește cu nimic situația de moment, care 
alunecă la vale. 

— Cum spuneam, poate să fie o tulpină nouă de rabie, 
zice Florian Tache. 

Subinspectorul își umple din nou paharul, dar nu-l 
bea. Pune sticla pe un colț al mesei. Lichidul rămas în 
sticlă bâltâcâie, o mare de caramel captivă, în miniatură. 

Inspectorul Gruia îi face un semn din mână. Tache ia sti- 
cla și-i toarnă și lui. 

Deși puţin probabil, ar putea să fie şi asta, o tulpină de 
rabie diferită. Au luat în calcul ideea. Însă ce fel de muta- 
ţie trebuia să se producă, ca să determine o schimbare 
atât de virulentă a elementului patogen? O reacție puter- 
nică, explozivă. Incubaţia să aibă un ciclu scurt, asemă- 
nător răcelii comune - de la una până la maximum trei 
zile. Sau, mult mai rău de atât, o perioadă de câteva ore, 
care tinde mai curând spre minute. Asta e imposibil! o 
spun cu toții. 

Chiar și admițând o teorie nebună, nu pot să înțeleagă 
capacitatea de răspândire. Efectul a fost simultan. 

Mihai continuă să analizeze harta, dar privirea trece 
prin foaia de hârtie, dincolo de blatul din pal al biroului. 
E într-un loc ascuns, numai de el știut. O cămăruță 
obscură din mintea lui, în care s-a retras de fiecare dată 
când a simţit că pierde controlul. Când s-a lovit acciden- 
tal sau când l-a lovit altcineva. Când a trebuit să susțină 
un examen dificil sau atunci când l-a părăsit una din iubi- 
tele din trecutul adolescentin sau din studenţie. Când 
Dana, soţia lui, a încetat să mai fie. Tot timpul, când a fost 
în căutare de soluții, a fugit în camera lui obscură. 

— Ce facem? îi spune șeful-adjunct. 

Mihai se uită la el și citeşte în privirea bărbatului un 
amestec de frică și deznădejde. Puţina lui încredere care 
mai exista se datora, în mare parte, încă de la începutul 
dezastrului, ambiţiei colective. Care ambiţie, acum, pri- 
vindu-i pe cei doi subalterni direcți, e nimic mai mult 
decât un zid aflat în bătaia tunului. 

De afară, prin fanta geamului întredeschis, răzbate o 
huruială enigmatică. Tustrei pornesc repeziți înspre geam. 
Rămân cu gurile căscate. 

frânei. Strada e complet blocată și nu sunt orice 

fel de mașini, cele care blochează trecerea. Sunt 
vehicule militare. Bărbatul simte o răceală prin tot corpul. 
Ca și cum ar exista o conexiune organică supranaturală, 
Ana, soţia lui, e la fel de afectată. 

Scenariile încep să se cristalizeze în mintea militarului. 
Teoretic, el e un dezertor. Nu poate să creadă cât a putut 
să fie de nătâng. A riscat enorm, fugind, abandonându-și 
colegii. Însă cine n-ar fi făcut la fel? Toate distrugerile astea, 
prin tot orașul. Unitatea militară, pusă pe chituci. S-a gân- 
dit că peste tot lucrurile stau la fel și că deznodământul e 
unul prozaic: pierzania. Nu i-a trecut nicio clipă prin 
minte că una din celelalte unități militare ar fi putut să 
managerieze dezastrul, cu un plan mult mai eficient decât 
o făcuse unitatea lui. 

Şi iată-l dinaintea faptului împlinit. 

Nu trebuie să se panicheze, n-au de unde să știe ei tot 
substratul. Îi zâmbeşte Anei. Un zâmbet cald, prefăcut. 
Cât poate el de calculat. Soţia lui nu știe nimic despre 
fugă și lucrurile trebuie să rămână în felul ăsta. Poate să 
vadă clar, pe chipul femeii începe să înflorească o privire 
întrebătoare. Fapt pentru care în mintea lui începe să 
caute o soluţie pentru a evita situația unui răspuns bă- 
nuitor. 


A lin stă un timp cu talpa înțepenită pe pedala 

— Hai să vedem despre ce-i vorba aici, spune Alin. 

Fără să mai aștepte, deschide ușa și coboară. Ana are 
nevoie de mai bine de un minut în care să-și găsească 
tăria să-și urmeze bărbatul. Și, în cele din urmă, când se 
decide să coboare, pare ca și cum ieşirea ei din maşină e 
un soi de repetiție teatrală. Sunt gesturi calculate, femi- 
nine, dar cu mișcări ce par incomode, oarecum stângace. 

Patru tancuri, parcate de-a curmezișul bulevardului 
Gării, şi mai multe autoturisme. Un Aro 25, două Hum- 
veeuri și o furgonetă Iveco vopsită cu un model de camu- 
flaj militar, scorojit pe alocuri. Dintr-un Humvee iese un 
soldat și-i întâmpină. Îi întinde mâna lui Alin: 

— Salut! De la ce unitate? 

— 1270. Tu? 

— 1240. 

— Care-i situația? 

— Am primit ordin s-aducem câțiva ofițeri la DSV. Cum 
stă treaba la 70? Am auzit că-i destul de rău. 

— Nasol. E o ruină. 

Conversaţia se oprește brusc, se instalează tăcerea. Mili- 
tarul aruncă mai multe priviri femeii tăcute, care se vor 
discrete şi indiferente. Alin gândește: nu e militar care să 
nu vrea să plece mâncând pământul. Să lase toată milită- 
ria baltă. Cu toate astea, n-au încotro. Așa cum nici el nu 
mai poate să o facă acum. Să găsească un motiv întemeiat 
pentru a face cale-ntoarsă? Nu prea. Să spună colegului... 
Ce? Că are un ordin? Care? Ce ordin implică prezenţa 
unui civil? E și așa destul de stranie situaţia, dar mizează 
pe confuzia generală și pe elementul surpriză. 

Alin se gândește că nu ar strica un paravan. O eschivă. 
Ce bine ar fi să se şi priceapă să facă treaba asta. 

— Ce-o să facem mai departe? 

Întrebare a cărei unică utilitate e aceea de a evidenția 
existența cuvântului facem. De a evidenția falsa lui dispo- 
nibilitate. Implicare, credință față de haina și datoria 
militară. Atât de simplu? Oare să se fi făcut înțeles? 

— Habar n-am, îi spune soldatul. Cred că va trebui să 
așteptăm noi ordine. 

Conversaţia le este frântă din nou, de data asta, două 
fascicule de lumină joacă în lungul bulevardului și adân- 
cesc și mai mult umbrele deja existente. Alin se întoarce 
și vede că se apropie un autoturism civil. Din el coboară 
un soldat înalt, solid. Poartă o uniformă cu aspect neîn- 
grijit şi-i pare o figură foarte cunoscută. 

— Marian Popescu, sanitar în cadrul UM 1270. 

Acum totul e limpede. L-a văzut de atât de multe ori. 
De fiecare dată când a trebuit să ajungă în cabinetul doc- 
torului Botgros, individul era acolo. Alin simte o presiune 
pe umeri, care i se lasă în stomac și apoi cade cu un zăn- 
gănit fictiv în bocanci. Ce-ar putea individul ăsta să cu- 
noască despre el? Despre ce a făcut el? Se simte panicat, 
ca și cum ar fi căzut accidental în apa mării, dar pe urmă 
realizează că poartă vesta de salvare. Trage de funia de- 
clanșatoare şi presupunerile că tipul ăsta nu poate să 
bănuiască nimic ce l-ar putea pune în pericol încep să-l 
țină la suprafață, oferindu-i un oarecare sentiment de 
confort. Trebuie cu tot dinadinsul să se liniștească. Toată 
grija asta începe să arate a paranoia. Şi nu e ca și cum l-ar 

ajuta în mod deosebit. Trage aer în piept și se gândește 
cu fermitate că singura modalitate prin care ar putea să 
fie prins cu mâţa în sac ar fi dacă cei pe care i-a abandonat 
l-ar da în gât. Avantajul e că i-a lăsat în benzinărie, în 
plină noapte. În noaptea asta neagră, mustindă de ame- 
nințări la tot pasul. Și, într-un fel, se gândește că dacă ar 
fi crăpat naibii tustrei, ar fi fost o mare ușurare. Nicide- 
cum n-are să se simtă el vinovat că s-a gândit la asta. La 
câți s-au dus, trei în plus nu schimbă cu nimic situația. 

Întinde mâna. 

— Alin. Plutonier în cadrul UM 1270. 

În ochii bărbatului înalt sclipesc stele de surprindere, 
dar e o surprindere cu arii pozitive, ca şi cum ai fi revăzut 
un prieten vechi. Alin adaugă, simțind oarecum nevoia 
să se justifice defensiv. Ca şi cum ar anticipa un set de 
întrebări incomode: 

— Ea este soția mea, Ana. După ce ne-a... 

Privirea primului soldat pe care l-a întâlnit, cel coborât 
din Humveeul care face parte din blocajul stradal, devine 
deconcentrată. Urmărește ceva. Caută cu insistență să 
vadă dincolo de umerii lui. Instinctiv, Alin se suceşte pe 
călcâie. Sunt forme indistincte care aleargă prin noapte. 
La început poate să vadă doar atât: sunt trei. Fără alte de- 
talii. Pe urmă are vaga impresie că ar fi — ferească Dum- 
nezeu! — niște figuri cunoscute. Cât de ghinionist să fii? 
își zice în derâdere. Secundele cad precum pietrele într-un 
castron din tablă și bănuiala devine treptat certitudine. 
De ambele părți. Cei trei nu s-ar fi așteptat să-l găsească 
pe Alin acolo nici într-o mie de ani. El a sperat că ei aveau 

să moară. Un schimb de dorinţe şi păreri la un nivel tacit, 
către divinitate, care nu e altceva decât un cumul inutil 
de idealuri ciobite. 

Surprinderea din priviri se transformă în platitudine. 
Nu e nicio urmă de sensibilitate în privirile lor. Cei doi 
soldați asistă fără să scoată un cuvânt la întâlnirea asta 
dubioasă. E atât de multă presiune și trupurile sunt atât 
de încordate, încât, din punctul lor de vedere, de obser- 
vatori arbitrari, ar fi imposibil ca în spatele măștilor astea 
de ură crasă să nu existe o poveste. E genul acela de ură 
îndreptată către viață. Timp pierdut, prieteni care nu mai 
sunt, iubite sau soții care au plecat. 

itise undeva că în astfel de situaţii e bine să spui 

și să faci cât mai puține lucruri. Să nu dai curs 

discuțiilor, să nu instigi. Altfel, rişti să pierzi con- 
trolul și lucrurile intră pe un făgaș greşit. Asta era teoria. 
În practică, Alin simte o presiune enormă, care nu-i apăsa 
carnea, ci sufletul. Privirile celor trei sunt o dimineață 
crudă de Februarie. Nu se îndoiește o clipă că la mijloc a 
fost vorba de o cantitate incomensurabilă de ghinion, ca 
ei să apară tocmai acum. Ar fi fost atât de multe posibili- 
tăți să dispară de pe fața pământului. Și totuși, iată-i aici. 
Tocmai aici! În oricare alt loc ar fi îndrăznit să facă ceva 
mai mult decât să spere că nu va fi raportat drept dezer- 
tor. Cu vârful degetelor, Alin atinge lemnul ros al PM-ului. 
Abia după un crâmpei de timp realizează că impresia e 
falsă. A lăsat arma în Humvee. Ceea ce atinge el acum e 
centura. Un moment sudat în realitate, ca o baliză pe 
uscat. Dacă ar fi avut arma... Nimic mai mult decât o ne- 
norocire, să fi încercat să scape de ei folosind-o. Mai bine 
că n-o are. 

Situaţia e o chestiune între bine și rău. Între ei și el. 
Treaba e ambiguă. Cine poate să decidă cu adevărat ce e 
bine și ce e rău? El a acționat pentru binele propriu. Nimeni 
nu face ceva spre răul propriu. Doar cei duși cu pluta. 

Alin se simte încolțit, hăituit de privirile celor trei. Ura 
lor pare să conţină un ingredient secret, care dilată tim- 

pul. Sau, mai rău de atât, care opreşte timpul. Dacă cineva 
s-ar sinchisi acum să pornească un casetofon în surdină, 
Alin s-ar simţi exact ca într-un film din ăla de categoria 
B. Un cadru în mișcare, care focalizează actorii, menit să 
creeze tensiune. Și, la naiba, că tensiune chiar e. Cu vârf 
și-ndesat. 

Ce o să se întâmple? Ce pedeapsă primesc dezertorii 
la noi în țară? E pe bune treaba aia că pe timp de război 
totul se pedepseşte cu moartea? Dar ăsta nu e un război. 
Chiar îl vor raporta? Ce o să se aleagă de Ana, rătăcind 
de una singură prin oraș, căutând adăpost? Ei nu se gân- 
desc la repercusiunile unei astfel de decizii? Dacă pe ei 
nu-i interesează, ce va trebui să facă el? Cum să treacă 
peste asta? 

Își doreşte ca întâlnirea lor să se fi petrecut în alt loc. 
Gândul îi tot fuge la nenorocitul ăla de pistol mitralieră. 
Dar chiar ai ajuns să fii așa? se macină în sine. Atmosfera 
e încărcată, plină de o necesitate impetuoasă de a depăși 
cumva momentul. Urăște faptul că a hotărât să conducă 
pe Bulevardul Gării. Totodată, n-a avut altă alternativă. 
Toate animalele alea, strânse grămadă, ca o hoardă de 
ucigași atipici. Au fost în stare să oprească un tanc. Hum- 
veeul s-ar fi dovedit un soi de desert. Și apoi, blocajul ăsta 
nenorocit. De ce a trebuit să ajungă el tocmai aici? Să 
ajungă în situaţia asta, care să-l facă să se simtă de doi 
bani. Ce căutau gradațţii ăștia în clădirea DSV-ului? So- 
luţii, indubitabil, dar au să descopere ei ceva cu adevărat 
folositor? Totul pare o debandadă generală și, pe lângă 
toată dezordinea asta socială, posibilitatea unei soluții e 
aproape de zero. O luptă inutilă cu morile de vânt. 

Ostilitatea ajunge la cote maxime, le împunge sufletele 
ca nişte suliți. Alin se gândeşte că e o chestiune de timp 
până când unul dintre ei are să cedeze. Împins de furia 
oarbă a răzbunării, va rosti cuvintele veninoase: omul 
acesta este un dezertor. Şi aerul dimprejur se va umple 
de un miros care repugnă. Se vor uita la el ca la un șobo- 
lan. Şobolanii au suflet? Poate că au. Și, la fel de bine, 
șobolanii mai au ceva: un instinct de supraviețuire dat 
dracului de dezvoltat. O să mizeze pe elementul surpriză, 
la fel cum a făcut și-atunci când a fugit, și spune: 

— Pe mine vă rog să mă scuzaţi. Am o treabă urgentă 
de rezolvat. 

Şi cu asta, basta! 

Toţi cinci se uită cu stupoare cum își apucă soția de un 
braţ, care e la fel de uluită. Merge mai mult târâtă decât 
de bună voie. Se urcă în mașină. De fapt, o urcă mai întâi 
pe ea, pe urmă se urcă și el. Porneşte motorul și după o 
jumătate de viraj lent, opreşte în dreptul soldatului de la 
UM 1240. 

— Nu ştiu dacă are vreun sens ascuns treaba asta, dar 
sunt o mulțime de animale adunate în faţa clădirii fostu- 
lui Romtelecom. Exagerat de multe. Ar fi bine să spuneți 
cuiva detaliul ăsta. Poate să însemne ceva. 

Zâmbind, le face un semn din mână ăstora trei, care, 
poate să jure, se pregăteau să-l toarne dintr-o clipă în alta. 
Da, e un dezertor, dar atâta timp cât șmecheria asta îl ține 
în viață, poate să treacă multe cu vederea. Și oricum, din 
obedienţă tâmpă, a câștigat cineva vreodată ceva? Cu si- 
guranță, nu se-așteaptă să i se intoneze imnuri ce preaslă- 

vesc dăruirea. Statuile și alte prostii de genul ăsta sunt 
numai scornirile minţilor avare după decorații și medalii. 
Indivizi care văd în slujbă o epifanie, un altar al preamări- 
tului zeu al recunoașterii supreme. Pentru el, lucrurile 
stau destul de simplu: el vrea să nu moară. O motivaţie 
de bun simț. Lumească, cum s-ar spune. Atât de simplu. 

ă vezi o mulțime de tancuri și tot felul de alte 

mașini militare bulucindu-se în faţa scărilor DSV- 

ului, nu-i tocmai o priveliște obișnuită. Ideea e că 
nici atacurile animalelor nu-s chiar flori de tei în luna lui 
iunie. Fapt pentru care doctorul Mihai Dumitrescu e nu- 
mai pe jumătate surprins. Cumva, în sinea lui, se aștepta 
ca armata să vină, să-i caute și să le ceară răspunsuri. 
Doar că ideea rămăsese undeva, într-un colț al minţii lui 
dezorientate, gândindu-se că încă n-a sosit momentul. 
Niciodată nu-i momentul potrivit pentru un eveniment 
care nu-ți place, pe care nu știi cum să-l gestionezi. Şi 
totuși, întotdeauna vine, mai devreme sau mai târziu. Stai 
așa! Cum era? De ce ţi-e frică, nu scapi niciodată. Necazul 
e că în momentul de față asta-i cea mai mică frică pe care 
o are. Mai sunt ele altele, mult mai grele, bulucite dinain- 
tea uşii biroului rațiunii. Destul de multe, nici nu-ndrăz- 
nește să mai detalieze. 

E numai o ciocănitură formală în ușă și cohorta de mili- 
tari dă buzna în birou. Oamenii ăștia nu sunt obișnuiți să 
aștepte un răspuns? 

Unul dintre soldați — cel mai în vârstă, imaginea tipică 
a liderului absolut — îi analizează pe inspectori cu o pri- 
vire specifică tipului care a văzut multe la viața lui. Nu are 
nevoie decât de două-trei secunde ca să priceapă cu cine 
trebuie să discute. Se întoarce către Mihai Dumitrescu. 

— Nu intenţionez să mă pierd în detalii inutile. Care-i 
situaţia, domnule doctor? Cu ce ne confruntăm? 

Ce bine ar fi fost să ştie, se gândește proaspătul șef. Îi 
face un semn lui Florin. Sub-inspectorul se ridică în pi- 
cioare. 

— Luaţi un loc, vă rog, domnule... 

Ce grad poate să aibă omul ăsta? meditează Mihai. 

Se uită instinctiv după embleme și alte însemne milită- 
rești, apoi realizează că o face în mod absolut inutil. Cu- 
noșştinţele lui despre ierarhia militară sunt egale cu zero. 
De fapt, ştie el câteva grade. Știe că generalul e un soi de 
director executiv. Capo di tutti capi. Şi mai ştie el că sunt 
colonei, maiori, plutonieri, căpitani, dar habar n-are în ce 
ordine vin gradele astea. 

— General de brigadă Anton Bărbulescu. 

Asta chiar e o surpriză, gândește Mihai, în timp ce în- 
tinde mâna, la rândul lui. 

— Mihai Dumitrescu, director interimar DSV. 

— Aşadar, domnule director interimar, cu ce amenin- 
tare ne confruntăm? 

Vorbele repezite şi directe ale generalului aproape că 
par un asediu. Nu-i oferă lui Mihai niciun răgaz de gân- 
dire. Habar n-avem, e adevărul suprem. Însă adevărul 
poate fi livrat sub forme diferite. Ca de exemplu, în doze 
mici, mascat sub forma unui pseudo-vaccin: toleranța la 
minciună. 

— Domnule general, ne-ați prins în plină dezbatere. 

Privirea doctorului pleacă înspre colțul mesei, acolo 
unde, în mod normal, ar trebui să fie filonul situaţiilor 

scăpate de sub control: sticla de băutură. Dar nu mai e. 
Mihai răsuflă ușurat. Probabil că s-a îngrijit unul din ei, 
Florian sau Gruia, s-o facă nevăzută. Apoi continuă să 
livreze adevăr în doze mici - poate să fie arestat pentru 
faptul că nu ştie? Chiar așa, unde-i Poliția în toată treaba 
asta? E subordonată armatei, ca în filmele pe care le-a 
văzut la televizor? 

Îi expune generalului teoria turbării, dar şi nedumeri- 
rile lor din punct de vedere teoretic. În tot timpul cât vor- 
bește, militarul îl privește intens, cu sprâncenele încor- 
date, ca două virgule absurde deasupra rădăcinii nasului. 
Lui Mihai îi miroase a dezavuare. 

— Deci, animalele sunt turbate? 

Exact cum nu se aștepta mai rău. De ce toți vor răspun- 
suri precise în timpul unor situații incerte? Ca și cum ei 
ar fi vreun fel de magicieni. Un joc de prestidigitație și, 
voilă!, iepurașul e tras de urechi afară din joben. Ce bine 
ar fi fost ca totul să fie atât de simplu. Ca mulți alţii, mili- 
tarii ăștia vor fi nevoiți să înveţe — chiar pe pielea lor — că 
știința, deși pare, nu e un domeniu exact. E o bombă cu 
ceas. Oamenii de știință sunt geniști. 

— V-am spus, e puţin mai complicat. 

— Putem să vedem şi noi că este complicat, îi spune ge- 
neralul. 

Pauzele lungi din timpul conversaţiei celor doi, îi fac 
pe ceilalți aflați în birou să se foiască de colo-colo, cu ges- 
turi care trădează incomoditatea. Din varii motive, dar 
evidente. Principalul fiind eterna teamă de necunoscut a 
omului. 

— Nu putem să fim siguri, pentru că ne aflăm în fața 
unei imposibilități: lipsa informaţiilor concrete. Pentru a 
veni cu o concluzie corectă, avem nevoie de detalii care 
să lămurească anumite aspecte. 

— Ca de exemplu? 

Mihai stă o clipă pe gânduri. Se pregătește să calce pe 
un teren minat. Prin ceea ce urmează să spună, pentru cei 
care se pricep să miroasă subtilul, e ca și cum ar admite 
în gura mare că nu are nici cea mai vagă idee care este 
motivul pentru care animalele au un comportament anor- 
mal. Generalul pare tipul care se pricepe la treaba asta de 
minune. 

— Nu știm dacă virusul poate infecta oamenii. Din in- 
formațiile noastre — care, de fapt, sunt egale cu zero barat, 
pentru că tot ce-au ajuns la urechile lor n-au fost altceva 
decât zvonuri — nu există răniți, ca să ne putem da seama 
dacă pot fi infectați. Toţi cei atacați au fost vânaţi până la 
moarte. Ceea ce ne face să credem că ar putea să fie o tul- 
pină modificată a rabiei sau un organism patogen nou. 

— Există un tratament? 

— Pentru oameni sau pentru animale? 

Surprinderea e numai o scânteie în ochii generalului, 
care se estompează suficient de repede cât să nu lase locul 
unei pierderi majore de echilibru. 

— Pentru ambele cazuri, spune militarul. 

— În cazul în care totuşi un om este infectat, există pro- 
tocolul Milwaukee. Ca să evite alte întrebări, continuă să 
sumarizeze: un set de tratamente cu medicamente antivi- 
rale. O procedură ceva mai complicată. 

Pe care, oricum, Mihai nu are de gând să o explice. 
Pentru simplul fapt că oricum nu există resursele nece- 
sare ca tratamentul să fie pus în practică, toată povestea 
cu explicatul s-ar dovedi o pierdere inutilă de timp. 

— Dar pentru animale? 

— Nu există tratament post infecție. Virusul atacă sis- 
temul nervos central. Asta duce la deteriorarea țesutului 
cerebral și colapsarea funcţiei cognitive. Instinctul de 
autoconservare este anulat. Aflat în incapacitatea de a se 
mai susține, organismul va funcționa până la epuizare. 

Generalul se ridică de pe scaun. Cu un gest simplu dar 
precis din mână, cere escortei care-l însoțește să pără- 
sească biroul. Soldaţii pleacă în liniște. În urma ieșirii lor, 
ușa rămâne întredeschisă. Anton Bărbulescu îl priveşte 
fix pe Mihai. Acesta din urmă ştie ce i se cere. Cuvintele 
ar fi de prisos. 

— Florian, Gruia! Lăsaţi-mă un minut cu domnul ge- 
neral. 

Oarecum surprinși, trădați enorm de lipsa deprinde- 
rilor cazone, se ridică leneș de pe scaune şi ies. Ușa e în- 
chisă de sub-inspectorul Florian. 

Generalul se așează din nou pe scaun. De data asta 
există un sentiment de ușurare trupească. Cumva, mili- 
tarul pare mai relaxat. Mihai pricepe că discuţia care va 
urma va fi una bazată pe principii camaraderești. Genul 
acela de conversaţie. Urmează să i se spună verde în față, 
iar el respectă și apreciază faptul că generalul nu a dorit 
să facă asta în fața tuturor. Să-i submineze autoritatea. 
Chiar înainte ca militarul să-i spună ceva, şeful DSV îşi 

pleacă fruntea. I se lasă și umerii de la greutatea nepu- 
tinţei. 

— Nu aveți nici cea mai vagă idee cu ce vă luptaţi, aşa-i? 

Mihai își mișcă încet capul dintr-o parte în alta. 

— Nu, n-avem. Și nu e neapărat vorba despre incom- 
petenţă. Am trimis zece oameni să investigheze problema 
pe teren - la naiba, a trimis numai patru, e doar o min- 
ciună inofensivă menită să mai salveze ceva din orgoliul 
lui de lider; de unde ar putea generalul să afle ce și cum? 
Dar nu s-a întors niciunul. Tot ce avem până acum sunt 
numai zvonuri. Cu zvonuri nu poți să formulezi concluzii 
științifice, domnule general. 

— Nu sunt aici ca să te condamn sau să te judec, doc- 
tore. Vreau soluții practice, dacă pricepi ce vreau să-ți 
spun. 

La naiba, că nu înțelege deloc unde vrea militarul să 
ajungă. Soluţii practice, cum ar fi, de exemplu? Mihai 
ridică din umeri, exprimându-și în mod convingător ne- 
priceperea. Anton continuă: 

— Trebuie să intervenim. Să facem ceva. Trebuie să 
eliminăm ameninţarea şi nu putem să facem asta cu tu- 
nurile. Riscăm să distrugem întreg orașul. Zeci de mii de 
alte nume au să sporească listele morţilor dacă acționăm 
în felul ăsta. 

Ceea ce înseamnă că i se cer soluții urgente, dar şi că e 
pus într-o imposibilitate fără margini. Chiar în calitatea 
de nou director al DSV, tot ceea ce are e informaţia. Roti- 
tele încep să se miște. Acum înțelege ce i se solicită: o so- 
luţie. La propriu. O combinaţie de substanțe chimice 

otrăvitoare pe care ei să o folosească pentru ca să poată fi 
eliminată amenințarea. Dar cum ar fi putut el să fie de 
acord cu așa ceva? 

Reacţia generalului e una normală. Instinctul de supra- 
vieţuire vibrează în orice ființă. Însă efectele unei astfel 
de decizii sunt nimic altceva decât o condamnare la moarte 
domoală. Nu la fel de spectaculoasă, așa cum e episodul 
de nebunie animală, dar la fel de sigură. Numai gândul 
la o lume fără regnul animal pare cutremurător. Impro- 
babil. De fapt, imposibil. Și când se gândește la asta, nu 
trece nici măcar pentru o secundă în sumar latura senti- 
mentală. Nicidecum. Mihai analizează intenția mai întâi 
ca medic veterinar și pe urmă privește totul ca un om cu 
ceva mai multă materie cenușie decât media. Un gaz 
otrăvitor poate fi uşor scăpat de sub control. Mai ales că 
ar fi necesară o cantitate considerabilă de substanţă vo- 
latilă. Ar trebui numai o pală de vânt rebel și dezastrul s-ar 
amplifica la un nivel apocaliptic. S-ar produce un dez- 
echilibru funcțional irecuperabil. 

O lume fără animale? 

Fără gândul că ar putea fi considerat un lunatic visător, 
îi expune generalului întreaga lui teorie despre efectele 
unei tentative nesăbuite. Evident, sumarizată. Timpul le 
suflă în ceafă, ca un criminal în serie. Vorbele au greutatea 
plumbului. Are încredere în instinctele militarului și aștep- 
tările nu-i sunt înșelate. Bărbatul porneşte încet spre ușă. 

— Presupun că ai dreptate, doctore. Nu putem să fo- 
losim gaz otrăvitor. Cu toate astea, nu putem nici să stăm 
cu mâinile în sân. Sunt atâtea vieţi în joc. Clepsidra a fost 
întoarsă. 

Mihai începe să conştietizeze cu adevărat implicaţiile 
dezastrului. Sunt în prima fază. Într-un fel, partea cea mai 
ușoară. Mânaţi de adrenalina care încă li se scurge prin 
vene, oamenii caută soluții sau ascunzători de moment. 
Însă pericolul nu e nicidecum pe o pantă abruptă, descen- 
dentă. Are să se întindă și să agaţe speranțele lumii ca o 
caracatiță uriașă. La început a fost spaima, care i-a pus pe 
toți pe fugă. I-a determinat să fugă care încotro a putut. 
Pe urmă vor veni repercusiunile bolii misterioase. Ca un 
lanţ domino. De departe, cea mai îngrijorătoare problemă 
o să fie lipsa hranei, provocată de dezechilibrul organiza- 
toric al statului român. După ce hrana la conserve se va 
termina, alimentele de provenienţă animală nu mai pot 
fi consumate, din moment ce sunt infestate. La fel, apa 
îmbuteliată, o vreme, va fi unica sursă sigură de apă pota- 
bilă. Râurile, lacurile. Cadavrele vor pluti prin ele ca 
muștele într-un bol cu ciorbă abandonat într-o bucătă- 
rioară de vară. Multe animale își vor găsi sfârşitul în apele 
tulburi. Leșurile vor pluti, apoi se vor descompune. Noi 
și noi focare de infecție. 

Planul diabolic al destinului i se cristalizează doctoru- 
lui în minte, cu precizia arhitecturală a unui fractal. 

— Domnule general, cred totuşi că aș putea să vă fiu 
de ajutor, îi spune Mihai. 

Anton se opreşte chiar înainte să apuce mânerul ușii. 
Rămâne cu degetele suspendate în aer, ca și cum marele 
arhitect al lumii ar fi apăsat butonul de pauză. 

— Dar pentru asta, continuă Mihai, ar trebui să captu- 
rați un animal. 

lin conduce cu o viteză calculată, ocolind mași- 
nile abandonate la întâmplare. Prima reacţie a 
Anei, atunci când el a decis să plece din fața 
DSV-ului, lăsând adunătura de militari în spate, urmărin- 
du-i cum dispar în noapte cu priviri tâmpe întipărite pe 
mutră, a fost să-l întrebe: de ce ai făcut asta? Femeia era 
ferm convinsă că aveau să fie cu mult mai în siguranță 
alături de armată, decât hoinărind pe la periferia orașului. 
Însă el nu merge, pur și simplu, fără un scop anume. 
Caută un loc sigur unde să se adăpostească. În centrul 
orașului, dacă ar fi rămas, nu erau în siguranţă. Se vor fi 
strâns tot mai mulți oameni speriați, disperaţi. Greul cel 
mare abia acum avea să urmeze. Nu mai există niciun loc 
cu adevărat sigur, dar poate să caute unul mai sigur decât 
altele. Să încerce să supraviețuiască o vreme în noua lor 
ascunzătoare, până ce lucrurile au să se mai limpezească. 
Oricum, nu crede că se va termina prea curând toată ne- 
bunia asta. Speră, totuși, că ceva se va întâmpla. În cel mai 
rău caz, cei mai puternici se vor adapta. Și asta e tot un 
fel de schimbare. Cel puțin, asta a fost varianta pe care a 
livrat-o femeii. Nu e complet adevărată, însă nici complet 
falsă. E, cum s-ar spune, comsi comsa. 
Evident că principalul motiv pentru care a plecat a fost 
faptul că dezertase şi nu găsise tăria să recunoască asta 
în fața soţiei. Ce ar fi crezut despre el? L-ar fi considerat 

un laș? Sau poate că s-ar fi gândit că ar fi fost dispus să o 
lase oricând baltă și pe ea? Desigur că toate erau supoziţii 
absurde. N-ar fi lăsat-o niciodată pe Ana. Ea a fost mobi- 
lul deciziei lui de a fugi. Dar e mai bine să nu-i spună ei 
toate astea. E mai bine să fie preventiv, să nu riște. E mai 
bine ca ea să nu știe chiar totul. 

La un alt nivel, unul personal, nu are remușcări. Până 
acum a lucrat pentru că avea nevoie de un loc de muncă, 
de o bucată de pâine. Acum, fiindcă siguranţa se clatină, 
a dezertat pentru că principiul obedienței fără tăgadă i 
s-a părut dintotdeauna o tâmpenie. Mai ales în armata 
română, care nu promitea niciun fel de siguranţă a zilei 
de mâine în cazul unui dezastru. Era sătul până peste cap 
de momentele în care civilii stătuseră cu mâinile în sân și 
așteptaseră ca armata să facă minuni. Incendii, inundaţii, 
înzăpeziri. Tot timpul să vină alţii să-l scape. Asta e cul- 
tura românului. Ei bine, de data asta nu are de gând să 
mai scape pe nimeni. Nu are să-și mai riște viața pentru 
o adunătură de necunoscuți. Instinctul îi spune că lucru- 
rile sunt pe un drum dezastruos și că dacă nu face ceva, 
atât cât încă mai are timp, o să urmeze zile de-a dreptul 
amare. 

Fapt pentru care este determinat să găsească o ascun- 
zătoare bună și să adune cât mai multe provizii. Periferia 
orașului e un loc numai bun pentru asta. Prea puţini vor 
fi cei care vor umbla pe la marginile orașului, sperând că 
vor găsi ceva de mâncare sau apă. Adevăratele ținte vor 
fi, în cele din urmă, magazinele mari. Vor trebui să stea 
cât mai departe de ele. Însă nu în momentul de față. Acum 

e nevoit să-și sporească proviziile. Au câteva în mașină, 
dar nu sunt suficiente. 

Opreşte. Parcarea hipermarketului Carrefour e pe ju- 
mătate plină. Mai sunt și alții care urmăresc o strategie 
similară? Tot ce-i probabil. 

— Ce facem acum? vrea Ana să știe. 

— Mergem să ne facem provizii. Cât mai multe provizii. 

Humveeul coboară pe de-a dreptul în lungul pantei 
învelită de un covoraș moale de iarbă proaspăt tunsă. 
Peluza încă arată bine. Întregul complex comercial se 
prezintă într-o manieră rezonabilă. Alin se întreabă cum 
va fi locul peste o lună. Iarba, crescută dezorganizat. Ici- 
colo, lujeri fragezi de bălării, mijiţi prin spaţiile dintre 
dalele pavajului. Dar peste un an de haos absolut? Mașini 
amorțite, fiare sub straturi consistente de praf. Buruieni 
crescute până la brâul unui om. Natura recâștigând înce- 
tul cu încetul terenul pierdut. Ce se va alege de ei după un 
an de agonie? Ce se va fi ales de lume? Chiar așa, își spune, 
o fi căzut păcatul peste tot prin lume? Probabil că da. Alt- 
fel, celelalte națiuni ar fi intervenit. S-ar fi implicat, nu 
neapărat din compasiune față de suferința lor, ci din ra- 
țiuni diplomatice. Există tot soiul de tratate internaționale 
care obligă la acţiuni de salvare între statele membre. Din 
moment ce nu a intervenit nimeni, e clar că problema este 
generală. 

Însă, pentru moment, el e unicul ce poate orchestra 
planul de salvare al familiei. Nimeni altcineva nu are 
timp să se gândească la aproapele său. Cel puţin nu în 
sensul în care limita trece de rudele de gradul unu. Restul, 
sunt existente ostile. Poate chiar pericol iminent. 

Intrarea nordică a complexului i se pare a fi în regulă, 
în sensul că dincolo de ușile de sticlă nu e nici măcar o 
mișcare vizibilă. Chiar nu e nimeni? Detaliul îl miră. Se 
aștepta să mai fie și alții. Face un pas mai aproape de uși. 
Sticlele culisează. Încă mai funcţionează. Acumulatori 
auxiliari. Asta e bine, gândeşte el. Întoarce Humveeul și-l 
aduce încet, foarte încet, cu spatele în apropierea ușii. Ar 
putea să treacă pur şi simplu cu mașina prin uşile din 
sticlă, prin toată structura metalică. Autovehiculul e ro- 
bust, făcut să reziste la o doză serioasă de avarii, dar Alin 
nu vrea să facă zgomot. Nu în mod inutil. Zarva ar putea 
să atragă musafiri nepoftiți. Nu-și doreşte asta nici în rup- 
tul capului. A văzut ce poate să facă o adunătură de vaci 
nebune unui tanc. Şi mai sunt și oamenii, la fel de sălba- 
tici, în situații extreme. 

Ca și cum neliniștea femeii ar emana un parfum dis- 
cret, Alin se întoarce înspre ea: 

— O să fie bine. O să ne descurcăm. Ai să vezi. Am arma 
- bate ușor cu palma peste patul de lemn al puștii. Avem 
maşina. O să găsim o soluţie. 

Femeia înclină din cap, deși e numai parțial convinsă 
de soțul ei. Dar ce poate să facă? Are încredere în judecata 
lui. Întotdeauna a avut. E un suflet bun. Ea, mai mult ca 
oricare, poate să știe asta. E un om săritor, care nu te-ar 
lăsa niciodată la nevoie. Şi-ar lăsa viața în mâinile lui fără 
să stea o clipă pe gânduri. 

E încordat. Înţelege asta. Cine n-ar fi? Ea una abia dacă 
mai poate să-și stăpânească frica. Inima îi bate ca un to- 
boșar nebun, acum că au trecut dincolo de ușile hiper- 

marketului, înaintând cu pași repezi prin holul uriaş. Îi e 
frică de animale. A ajuns să-i fie teamă și de oameni. 
Speră să nu fie nimeni. 

— O să avem nevoie de câte un căruţ, îi spune Alin. O 
să ne ușureze munca. 

Apucă fiecare câte unul. Înainte să depăşească linia 
caselor, se privesc reciproc. Fac o echipă bună, niciunul 
nu se îndoiește de asta. Pornesc către rafturile doldora de 
ambalaje colorate, roțile căruțurilor troncănind înfundat. 
Alin își amintește că a citit undeva că exista în lume o 
companie care studia strategii de marketing absurde. Par- 
doseala trebuia să fie placată cu plăci de dimensiuni re- 
duse. Rosturile să fie de o anumită profunzime, formând 
canale minuscule, care să facă roțile căruţurilor să tron- 
căne. Ideea din spate? Clienţii vor fi nevoiți să meargă 
mult mai încet, pentru a evita zgomotul, rezultând astfel 
un interval mult mai mare de expunere a produselor. Pri- 
vind mai mult înspre ambalajele colorate, există șanse 
considerabil mai ridicate ca profiturile să crească. Alin își 
imaginase atunci un astfel de loc de muncă. Unul unde 
angajaţii nu fac altceva decât să plimbe toată ziua căruțuri 
de colo-colo, printre rafturile unui laborator de cercetare 
construit sub forma unui hipermarket. 

În timp ce colectează și așează cu tact alimente și con- 
serve în căruț, fiecare pe câte o parte a culoarului care 
desparte rafturile, Alin se gândește că timpul este priel- 
nic. Dar va veni iarna și se va răci. Cumva, deși în mod 
totalmente inexplicabil, detaliul i-a scăpat. Da, iarna este 
o piesă importantă din puzzelul supraviețuirii. Asta în- 

seamnă că va trebui să se îndepărteze mai mult de oraș. 
Mult mai mult decât estimase iniţial. Va trebui să se gân- 
dească la un loc, undeva, lângă un petec de pădure, unde 
lemnele pentru foc să nu fie o problemă. 

Adună nuci și alune vidate, pentru că vor rezista mult 
mai mult decât alte alimente, și se gândește la un loc po- 
trivit pentru refugiu. la o conservă de ciuperci și contem- 
plă la mottoul fabricantului: Ciuperci din dumbrava minu- 
nată! Zâmbeşte. Pune cutia înapoi pe raft, la locul ei, ca 
și cum ar mai conta în vreun fel ordinea și disciplina. 
Dumbrăviţa. Acolo vor merge. O fâșie de pădure la nici 
treizeci de kilometri de oraș. Funcţionează acolo un local, 
chiar și o benzinărie. Mulţi oameni, cu iarna bătându-le 
ostentativ în uşi, vor da buzna înspre zonele de munte. 
Vidra, Soveja și tot mai sus. Zone cu păduri dese. Pentru 
un timp, crede că la Dumbrăviţa vor fi în siguranţă. Deși 
nici acolo nu poate să fie pe deplin sigur de asta. Sunt 
câteva sate prin apropiere şi oamenii probabil că se vor 
aventura până acolo după lemne. Vor trebui să riște. Să 
aleagă primejdia cea mai mică dintre multe alte primejdii 
mai mari. Ar putea să se refugieze în benzinărie, într-o 
magazie sau ceva de genul ăsta. Să improvizeze acolo un 
dormitor. Vor avea nevoie și de o sobă portabilă. La fina- 
lul cumpărăturilor vor face un ocol. Dedemanul e la o arun- 
cătură de băț de Carrefour. 

Ana scapă o conservă. Cutia alunecă în lungul par- 
doselii cu un zăngănit metalic, care pentru Alin e dureros 
de puternic. Nu pentru urechi, ci pentru suflet. Respira- 
ţiile amândurora se reduc până aproape de inexistenţă. 

El se uită la ea. Au fețele ca niște tablouri căzute de pe 
perete. Dintr-o clipă în alta se aşteaptă să se întâmple o 
nenorocire. Dar nu se întâmplă nimic. Conserva se lo- 
vește de baza unui raft şi rămâne locului, nemișcată. 
Liniştea oarbă sigilează din nou încăperea. Nimic. Nici 
măcar un alt sunet. Puțin neîncrezători, își reiau cumpără- 
turile. După alte câteva minute de adunat alimente căru- 
ţurile sunt aproape pline. N-ar mai fi mult de umblat prin 
magazin, se gândește Alin. Mai multă apă. Da, asta ar fi 
o idee bună. Caută stivele cu baxuri înfoliate. În timp ce 
le rânduieşte în căruț, se gândeşte că nu ar fi o idee rea 
să se întoarcă și să care de mai multe ori. Poate, cu puțin 
noroc, la benzinăria de la Dumbrăviţa va găsi suficient 
carburant pentru mai multe manevre de genul ăsta. 

Alin îi face un semn Anei: Hai! 

Roţile căruțurilor încep să zăngăne, dar nu foarte sonor. 
Fiind încărcate până la refuz, îmbinările roților sunt în 
tensiune și nu există niciun fel de joc metalic. Femeia face 
eforturi mari să menţină căruţul pe o traiectorie rectilinie. 
Ieșirea e la cincizeci de metri de ei. Alin își amintește, ca 
printr-o minune. Ar fi fost un sacrilegiu să uite. Și-a pro- 
pus să ia țigări și sticle cu băutură. Nu neapărat pentru 
consum propriu, ci din cauza unor presupuneri, care nu 
sunt doar păreri aiurite și întâmplătoare, ci deducții ba- 
zate pe fapte concrete. În trecut, pe durata războaielor, 
alimentele și apa, dar mai ales tutunul și alcoolul, au de- 
venit monede de schimb. Nu e exclus să se întâmple asta 
din nou. Unde mai pui, băuturile spirtoase pot fi folosite 
ca dezinfectant. Nu poți să știi niciodată când se va ivi 

ocazia. Şi ocazii au să tot fie. Destinul nu promite lapte și 
miere. 

Imersiunea într-un viitor incert, dar în care el se zbate 
să supraviețuiască bazându-se exclusiv pe puterea lui de 
a se concentra pe concret, îl face să rămână un timp în loc. 
Ana se opreşte și ea și analizează nedumerită chipul ca 
de drogat al soțului ei. 

— Ce faci? La ce te gândești? 

Alin tresare, în clipa în care palma moale a femeii îi 
atinge umărul. 

— Aşteaptă-mă aici. Am uitat să iau ceva. Vrea să plece 
din loc, dar se întoarce înspre Ana în ultima clipă: sau 
mai bine mergi la maşină şi încarcă ce poți tu din astea. 
Vin în două minute. 

— Ce-ai uitat? 

— Numai două minute și vin. O să vezi. 

Ana se apucă să tragă de căruţ, se mai întoarce când și 
când, se uită întrebătoare după soțul ei, care, după ce a 
alergat până în dreptul caselor de marcat şi și-a umplut 
buzunarele cu pachete de țigări — de când s-a apucat de 
fumat? — dispare printre rafturi. Împinge de zor la căruţ, 
tot luptându-se cu direcția inconsecventă a roților, până 
ajunge în faţa ușilor. Sticla culisează și lumea de dincolo 
de uși se cutremură sub imperiul mai multor umbre un- 
duitoare, care s-au oprit din ceea ce fac. Chiar așa, se în- 
treabă, ce sunt şi ce fac? Apoi imaginea se limpezește — o 
haită de câini care adulmecă împrejurimile. 

neralul de brigadă, și sunt întâmpinați de mai mulți 
soldați care converg în jurul unui alt soldat. 

— Domnule general, spune una din gărzile conducă- 
torului militar. Avem informaţia că mai multe animale 
s-au strâns în zona fostului Romtelecom. 

Generalul ridică dintr-o sprânceană, remarcând pre- 
zenţa unei tinere civile în mulțime. 

— Din ce sursă? 

Soldatul face o pauză scurtă, ca și cum ar fi nesigur de 
ceea ce urmează să spună. 

— De la un... Xăă... De la un dezertor, domnule general. 

Luat prin surprindere, generalul rămâne pe gânduri. 
Ce ar trebui să facă? Ce ar trebui să spună? În mod cert, 
într-o astfel de situație delicată, litera legii trebuie ridicată 
pe postamente de aur. Dar oare toate deciziile pot fi tăiate 
la unghi drept, aproape de perfecțiune? Mobilizarea re- 
surselor pentru prinderea unui dezertor n-ar fi, de fapt, 
o diluare inutilă a și aşa destul de puţinelor forțe exis- 
tente? Mai mult ca sigur. Fiecare ordin, fiecare decizie 
sunt greutăţi fine pe talgere. Prea mult zel într-o singură 
direcție și echilibrul se destramă. 

— Întocmeşte o listă cu dezertori, caporal. Va fi respon- 
sabilitatea ta să ţii evidenţa. Sunt sigur că vor mai fi şi 
alții. Ne vom ocupa de ei mai târziu. Deocamdată avem 


È din birou, directorul interimar al DSV-ului și ge- 

treburi mult mai importante. Trebuie să luptăm pentru 
vieți care contează cu adevărat. 

— Da, domnule general. Am să întocmesc imediat o 
listă. 

Caporalul se întoarce către un alt soldat din mulțime, 
cel care i-a adus la cunoștință faptul. 

— Cum se numește dezertorul? 

Notează cu conștiinciozitate informaţia primită. Ge- 
neralul se adresează în mod oficial, tuturor: 

— Trebuie să ne mobilizăm. Avem nevoie de indicii 
care să ne ajute să luptăm împotriva dezastrului, iar 
echipa domnului director este cea care ni le poate oferi. 
Pentru asta este necesar un cobai, pe care noi o să i-l pu- 
nem la dispoziţie. Trebuie să capturăm un animal. Viu și 
nevătămat. 

Generalul trece în revistă efectivul prezent și întâlneşte 
privirea fetei civil, care îl răscolește. Are, la rândul lui, o 
fiică acasă, cam de aceeași vârstă. Și o soție. Evident că 
sunt în siguranță. S-a ocupat personal de asta. A numit 
personal un soldat care să le păzească fără întrerupere în 
casa lor de vacanţă. A cerut în mod insistent și repetat ca 
tânărul militar să-și aducă şi el soția la cabană. N-a fost 
doar o chestiune de bun simţ din partea generalului. De- 
taliul a sporit inimaginabil gradul de devotament al sol- 
datului, din motive evidente. Cu toate cele puse la punct, 
despărțirea de familie tot pare o prăpastie fără fund. 

Deciziile sunt capricioase. În vreme ce ei sunt în prima 
linie, cu populaţie cu tot, unde sunt politicienii? Dema- 
gogii cu suflete cât niște basculante. Se vor fi ascuns în 

dulapuri sau pivnițe, cu trâmbiţele lor cu glasuri reci, ca 
de cioară, strânse cu putere la piept? Ar vrea să vadă vreo 
doi, să se uite în ochii lor. Deloc limpezi, deloc sinceri. 
Unde sunt eroii politici? Cei ce-şi sfâșiau cu sete cămășile 
scumpe în încâlceala de legi perfide, elogiind interesele 
sociale? 

Sunt. Cu siguranţă, pe undeva, există și ei. În confortul 
unor vile ca niște castele. În camere obscure, tânjind după 
lumina soarelui. Dar oare de cât timp vor avea nevoie ser- 
vitorii ca să-și limpezească minţile? O săptămână? O lună? 
Băltind în promisiuni deșarte de realizări post apocalip- 
tice din partea stăpânilor, continuu să fie supuși, ca niște 
animale de companie. Puterea promisiunii deșarte, a 
unui loc sigur la frâiele țării. Gândul că după supunere 
oarbă vine răsplata. 

Oare s-au stabilit întâlniri de nivel politic pentru com- 
pararea observaţiilor teoretice? Cum se desfășoară lucru- 
rile la București? Înainte de căderea liniilor telefonice 
comandamentul central a cerut generalilor din țară să 
menţină ordinea şi disciplina până la noi directive. Care 
de ore și ore la rând n-au mai venit. Situaţia a început să 
fie identică cu o oală sub presiune. Populaţia s-a panicat, 
oamenii încep să-și abandoneze îndatoririle, să dezerteze. 
Lucrurile au luat-o razna și el a trebuit să facă ceva. E sigur 
că peste tot în țară tabloul a fost identic. Toţi așteaptă răs- 
punsuri, care, în opinia lui, n-or să vină ele prea curând. 

Generalul se gândește la toate comodităţile de care oa- 
menii sunt lipsiți. La ce ar fi dispuși să facă pentru a le re- 
căpăta sau a le păstra. Majoritatea va fi pregătită să mintă, 

mulți vor acționa în moduri parșive. Și va mai fi un nu- 
măr restrâns, fără scrupule, pregătit să ucidă chiar şi pen- 
tru o sticlă de apă. Întrebarea primordială: când se va 
declanșa nevoia supremă de a supravieţui, care va înge- 
nunchia umanitatea? Dacă lucrurile nu se vor îndrepta, 
nu peste mult timp se va produce declicul. 

Generalul mai stă o clipă pe gânduri, după care spune: 

— Faceţi două patrule şi porniţi în căutarea unui animal. 

Mihai îi face un semn generalului: 

— Domnule general, cred că oamenii dumneavoastră 
vor avea nevoie de astea. 

ÎI duce către ușa unei magazii. Deschide și-i arată. 
Înăuntru, mai multe cuşti metalice și laţuri. Nu sunt în 
cea mai bună formă, dar par utilizabile. 

— Nu sunt materiale de primă mână, explică doctorul. 
Au fost declarate neconforme și confiscate de la firmele 
de specialitate. Urmează să fie casate, dar până una-alta, 
sunt sigur că le vor fi utile. 

— E perfect, doctore. 

Mai mulți soldaţi vin și examinează cuștile și lațurile. 
Aleg unele mai zdravene și le încarcă repede în două 
Humyveeuri. 

După alte treizeci de minute de pregătiri, cele două pa- 
trule pornesc la drum. Planul e simplu. O patrulă merge 
către clădirea fostului Romtelecom, cealaltă va porni pe 
o rută separată, în lungul bulevardului Independenţei, cu 
razii sporadice pe străzile adiacente. Imediat ce captu- 
rează un animal, se întorc la DSV, care după toate apa- 
rențele, în opinia generalului, va deveni un soi de bază 

temporară. Pe durata cercetărilor, personalul civil va avea 
nevoie de pază. În plus, clădirea are potenţial strategic. 
Gara e la numai câteva sute de metri. La fel, centrul ora- 
şului. Şi e şi destul de încăpătoare. Patru nivele, numai 
săli și birouri spaţioase care pot căpăta cu ușurință alte 
destinaţii. Magazii, dormitoare provizorii, camere de 
consfătuiri strategice sau camere pentru disecții. 

Dan stă în dreapta șoferului. Humveeul merge către clă- 
direa Romtelecomului. În spate mai sunt doi soldaţi. Par- 
curg, străzile pustii în tăcere, înaintează constant, cu o 
viteză de nici treizeci de kilometri pe oră. Doar zgomotul 
metalic al cuștilor zăngănind în spatele mașinii. Toţi, în 
afara șoferului, au armele la îndemână. Le strâng cu pu- 
tere mânerele și scrutează întunericul nopții mate, spart 
de lumina farurilor. Odată ajunși în intersecţia de la Cea- 
sul Rău, mașinile își continuă drumul, dar în direcții opuse. 

Sunt concentrați, pregătiți să găsească adunătura de 
animale îngrămădite, cum li s-a explicat. Concentrarea 
lor, lucrată în fier forjat; neliniștea, un glob de cristal. Odată 
ajunși în apropierea restaurantului Zimbru, noaptea dez- 
velită de farurile mașinii descrie o buluceală absolută. 
Sunt tot felul de trupuri adumbrite. Cai, vaci, oi, capre, 
câini, pisici și Dumnezeu mai ştie ce. 

Şoferul frânează, pur și simplu, fără să mai stea o clipă 
pe gânduri. Motorul se oprește şi sunetul se estompează 
în noapte. Fasciculele de lumină emanate de faruri conti- 
nuă să spele spinările dobitoacelor. Șoferul - Petru — 
strânge cu putere covrigul volanului. Dan înghite în sec. 
Din partea din spate a Humveeului se aude un clănțănit 

metalic — piedica unui PM e trasă. Trupurile animalelor 
de talie mare se leagănă într-un sincron aproape deplin. 
Patrupede mai mici — pisici sau câini - umblă cu pași 
leneși printre picioarele celor mari. 

— Cred c-ar fi bine să stingi farurile, spune unul dintre 
soldaţii de pe scaunele din spate. 

Şoferul se supune logicii conservării. Lumina farurilor 
moare. Adunătura de animale devine o masă compactă 
de umbre, aparent ţeapănă. Dan e un cumul de îndoieli: 

— Cum naiba o să putem noi să scoatem un animal de 
acolo? 

Toţi sunt un monument al tăcerii, al incertitudinii. 

Cumva, chiar și la un nivel minim, soldații găsiseră 
puterea să spere deodată cu presupunerea că, odată ce 
un animal va fi capturat, doctorii din cadrul DSV-ului au 
să descopere indicii care au să se concretizeze în soluţii 
de eradicare a fatalității. Puteau să vadă cum încrederea 
pulsa în lumina ochilor, de la unul la altul. Sclipiri mo- 
deste de speranţă în cristalinele obosite peste măsură. 
Fuseseră alese cele două patrule și noaptea promitea. Opt 
soldați, două patrule. Misiunea de a captura un animal 
rătăcit n-a părut o imposibilitate. Și iată-i în fața faptului 
împlinit. O masă de animale, într-un balans bizar, ca un 
organism complex, o conștiință multiplă. Încercarea lor a 
căpătat dintr-odată valenţe herculeene. 

toate spirtoase. Are buzunarele doldora de pa- 

chete de țigări. Merge repezit, pentru că în minte 
i s-a cristalzat un plan de-a dreptul beton. E foarte atent 
să nu scape sticlele. Patul armei i se tot lovește de șold, 
dar nu e nimic care să-l pună în dificultate. Poate acum, 
efortul de a aduna sticle cu băutură și pachete de țigări 
nu pare mai mult decât un moft. Însă are să vină și ziua 
în care toate bunurile astea vor valora mai mult decât s-ar 
gândi oricare. Oamenii sunt înnebuniți după nevoile pri- 
mare - mâncare şi apă potabilă — dar viciile, nu peste 
mult timp, au să-și spună și ele cuvântul. Dorinţa de con- 
sum a dependențţilor se va zvârcoli ca un vierme uriaș. 
Negreșit, va avea de câștigat de pe urma agoniselii lui. 
Când mâncarea va fi din ce în ce mai puţină, le va folosi 
pentru troc. Consumatorii de odinioară vor fi în stare de 
multe. Poate chiar să-şi ia mâncarea de la gură pentru 
drogul preferat. Nu se simte vinovat că vede lucrurile în 
felul ăsta. E un joc al supravieţuitorilor. Al celor care știu 
și care se pot adapta. N-ar strica și niște pungi de cafea 
vidată. Se va ocupa și de cafea, imediat ce va duce totul 
la mașină. Un zâmbet care promite multe i se lungeşte pe 
față. Totul o să fie bine. Nu perfect. Perfecțiunea e numai 
un vis în haosul ăsta. Oricum, mai bine pentru ei — pentru 
el şi pentru Ana - decât pentru alții. Și tot e ceva. 


A lin strânge la piept mai multe sticle cu băutură, 

Căruciorul lui a rămas într-o poziţie fixă, acolo unde 
l-a lăsat în grabă. Uşile hipermarketului sunt deschise la 
maxim. Căruțul Anei, abandonat într-o poziție oarecum 
nefirească, blochează cursa sticlei culisante. Mai multe 
zgomote răzbat din întuneric. Umbre peste umbre și 
mișcări sacadate. Una se rupe din învălmăşeala abstractă 
și țâșnește înspre el. E un câine, Alin poate să deslușească 
forma animalului angajat în atac. Vine săgeată înspre el. 
Dă drumul sticlelor de băutură, care pocnesc. Întocmai 
unor bombe atipice, împrăștie cioburi. O pată crescândă 
de lichide incolore şi chihlimbarii se lungește pe pardo- 
seală. Bărbatul se trage în lături, bâjbâind ca un bezmetic 
după cureaua pistolului mitralieră. Cioburile scrâșnesc 
sub talpa bocancilor. E speriat, luat prin surprindere, dar 
știe că trebuie să nu facă mișcări bruște. Dacă alunecă pe 
balta de lichid, o să cadă și, poate să priceapă limpede ca 
bună ziua, e ca şi mort. 

Animalul e la un pas de el. Calcă repezit cu labele în 
balta de băutură și cade într-o poziţie nefirească. Se duce 
târâş până în picioarele omului, de care se izbește. Alin 
face un efort, la rândul lui. E musai să nu alunece, să nu 
vină grămadă peste câine. Apucă PM-ul, dar nu reușește 
să armeze. N-are timp de asta, însă lovește cu putere, fo- 
losind patul de lemn dur. Contrar așteptărilor, a apucat 
să-l pocnească zdravăn. Pentru că javra scheună de la 
prima izbitură. A doua e cu mult mai violentă și osul cra- 
niului pârâie pe sub învelișul de blană și piele. Ochii ies 
din orbite, niște mingi minuscule de silicon. Pe pardo- 
seală şi pe patul puștii apar picuri mari de sânge cleios. 

Instant, holul se umple de lătrături furioase. Ceilalţi câini 
vin în fugă. Bărbatul armează și începe să tragă. Arma 
duduie, reverberând în lungul încăperii. Animalele cad 
răpuse, unul după altul. Sunt cinci, iar ultimul e atât de 
aproape de el, încât atunci când Alin trage glonţul fatal, 
țeava puștii se lipeşte de șira spatelui animalului. Glon- 
tele trece prin trupul încordat de furie, izbește placa de 
gresie și provoacă un val de schije din ceramică spartă. 
Spre norocul bărbatului, corpul zvârcolitor ţine locul unui 
scut făcut din mușchi tensionațţi și blană soioasă. Doar 
câteva schije scapă și-i scrijelesc obrazul drept. Linii fine, 
care se amplifică progresiv, brăzdează pielea feței bărba- 
tului. 

Fără să mai stea o clipă pe gânduri, pornește înspre 
mașină. Corpul înaintează cu mișcări automate. Gându- 
rile îi sunt vraiște. Confuz, începe să caute prin noapte, 
dimprejurul Humveeului. Ana! Unde-i Ana? Mintea func- 
ționează ca un ceas vechi, ruginit. Nu vede nimic și se 
gândește că poate a fost inspirată să se ascundă în mașină. 
Deschide ușa șoferului. Nimic. Verifică bancheta din 
spate. Gol. Portbagajul, la fel, sunt doar alimentele şi sti- 
clele adunate de el înainte să o ia şi pe ea. 

— Ana! Unde eşti? strigă în gol, prin noapte. 

Tremură tot. Aproape că nu se mai poate controla. 
Liniştea dimprejur îi solidifică teama, devine un perete 
dinaintea rațiunii. Ar fi putut să fugă, să se ascundă pe 
undeva. Ana ar fi putut să... 

Sunt mai multe gemete care îi atrag atenţia. Vin de un- 
deva din dreapta. Adulmecă sunetele înfundate, aşa cum 

un animal prinde urma unui miros fin. La început e nu- 
mai un ansamblu de umbre imprecis delimitate, pe urmă 
începe să prindă contur. Forma unui corp căzut pe dale. 
Lacrimile i se scurg fără niciun zgomot. Alunecă, pur și 
simplu, în lungul obrajilor pătați de firele de barbă nerasă, 
neîngrijită. Cade în genunchi. Își ridică soția și o așează 
pe poale. Capul e susţinut cu grijă de palmele lui mari. 
Chipul frumos al femeii. Tenul ei curat, fără cusur. Buzele 
pline. Ochii ca o băltoacă formată de apa unei ploi de 
primăvară - curați, lucitori, proaspeţi. Numai detalii stră- 
pungătoare, care acum sunt un buchet de amintiri fru- 
moase. Un buchet de trandafiri uscați, uitaţi luni la rând 
într-o vază. 

Falca soţiei lui stă căzută pe o parte. Bună parte din 
buza de jos lipseşte. Dinţii i se întrezăresc, sclipesc în 
lichidul de un negru lucitor. Limba încearcă fără succes 
să articuleze cuvinte. Sunt numai niște mormăieli indes- 
cifrabile. E desfigurată. Carnea feţei atârnă oribil. 

Alin plânge în hohote, nu se mai poate opri. A pierdut 
controlul. Vina apăsătoare produce un vârtej de idei și 
scenarii acuzatoare. Ai lăsat-o să moară. E numai vina ta. 
Eşti un prost. Un idiot. Ai lăsat-o să moară în chinuri, 
ruptă de o haită de javre turbate. 

E neputincios și nu poate să facă altceva decât să plângă 
ca un copil. Ana e încă vie, dar ochii — oh!, Dumnezeule 
mare, urlă ca un dement în prăpastia spiritului decadent 
- ochii ei nu mai au sclipirea specifică vieţii. Sunt ochi de 
pește pătați de sânge. Brațul femeii se ridică și-i atinge 
obrazul. Pare ca și cum mișcarea mâinii a fost posibilă în 

urma unui efort colosal. Exact ca într-un film din ăla prost 
regizat, mâna i se prăbușește. Scena morții pare un joc ac- 
toricesc jalnic. Capul desfigurat, căzut pe o parte. Braţele, 
lipsite de vlagă, sunt lungite pe dale. Urmează un geamăt 
prelung și carnea de pe genunchii bărbatului - trupul ei 
sluțit de animale — rămâne grea, inertă. Se prăbușește în 
neființă, acoperind picioarele lui exact în același fel în 
care o cortină ascunde scena. 

Putea să fie vorba despre reversul medaliei? Ținân- 
du-și soața decedată pe braţe, ideile negre i se sparg în 
gând ca valurile de țărm. Ar fi putut să fie o pedeapsă 
divină pentru că şi-a abandonat semenii? Toată durerea 
asta, care vine şi pleacă, cu precizia flux-reflux, ca de maree, 
e prea mult pentru el. Simte că nu mai poate și vrea să 
plece, să scape de suferință. Dar nu există altă cale de 
scăpare decât moartea. Sau, cum spunea Tyler în cartea 
lui preferată, primul pas spre nemurire este moartea. Dar 
înainte de toate are nevoie de un vinovat. De cineva care 
să fie pedepsit pentru tot răul pricinuit. Esenţa divină și 
fatalitatea sunt concepte care nu-l mulțumesc. Ziduri 
imuabile. El are nevoie de ceva muritor. De ceva care e 
capabil să simtă suferința răzbunării. Are nevoie să vadă 
sânge şi ochi înlăcrimaţi de durere. 

Animalele, dincolo de bruioanele divine, sunt princi- 
palul vinovat. Sunt asociații libere, aproape prosteşti, însă 
indispensabile organic. 

Lasă corpul neînsuflețit pe dalele reci. Merge la mașină 
și scotocește după ceva, printre provizii şi scule. Lopata 
de infanterie o să-l solicite maxim, până va reuși să sape 

o groapă satisfăcătoare. Mai bine nu, cântărește el. O să 
caute în interiorul magazinului. Un hârleţ și o lopată, așa 
e cel mai bine. Mormântul improvizat al soției lui. O cruce 
meşterită pe loc, din două bețe și un capăt de sârmă. Va 
fi una din ultimele sepulturi ale lumii. 

Îi sunt necesare două ore de muncă asiduă și jumătate 
de litru de vodcă. Groapa e destul de adâncă, pentru a nu 
stârni interesul animalelor. Izul de carne moartă ar putea 
să le determine să râcâie pământul și să încerce să dez- 
groape cadavrul. Oricum, își ia măsuri de precauție. O să 
ia câteva dale dintr-o stivă abandonată din colțul parcării. 
Le va înșira peste pământul reavăn, le va bate bine cu lo- 
pata. Rezultatul va fi un dreptunghi neregulat, cenușiu 
şi dur, care nu poate fi înlăturat cu lejeritate. 

Așează trupul femeii în groapă, la început stă într-o 
poziţie nefirească, pe urmă mâinile și picioarele sunt ali- 
niate corespunzător. Manevrează trupul țeapăn cu grijă 
sporită, ca pe niște piese de argintărie scumpă. În tot tim- 
pul cât se chinuie, vorbeşte cu ea. Își închipuie că, pe un- 
deva, prin preajmă, fantoma îndurerată a femeii priveşte 
cu neputinţă soțul credincios — adică pe el, se asigură de 
unul singur, solilocvând. Îi explică ce are de gând să facă: 

— Nu-mi e frică de moarte, iubito. O să ne vedem cât 
de curând, dar înainte de toate mai am puțină treabă — în 
mintea lui încețoșată, răspunsul vine sub forma unei ce- 
reri de răzbunare. Da, fii sigură, am să te răzbun. O să fie 
o baie de sânge. 

Din când în când își ridică privirea, ca și cum s-ar aş- 
tepta ca pe undeva, prin apropiere, să existe o siluetă din 

aburi. Imaginea fadă a Anei, privind cu tristețe. Dar, de 
fiecare dată când scrutează decorul, nu e nimic de văzut. 
Mai ia o gură de băutură. Dacă cineva trebuie musai să 
moară, atunci acel cineva e chiar el. E convins de asta și 
poate să jure că nu-i de la băutură. Peste mai multe ore, 
când va fi treaz, își va spune că e la fel de sigur. Va gândi 
la fel. Trebuie să plece, dar înainte de toate are de plătit 
lumii o poliţă. E ofuscat la un nivel profund. Mintea îi 
lucrează haotic, cu viteză redusă. Îşi ridică pistolul mitra- 
lieră. Cu lacrimi șiroindu-i triste pe obraji, cu patul dur 
și rece strâns la pieptul suferind, pleacă înspre mașină. E 
un serafim atipic. Slavă omului modern. Fierul și praful 
de pușcă, în cele din urmă, au să aducă liniște și dreptate. 
Pornește motorul și conduce în lungul parcării, cu mișcări 
ofidiene. Se simte puternic, motivat, ca și cum s-ar pregăti 
să scrie o odă. Înaintează prin noaptea obscură, e o salată 
de suferinţă și regrete. 

etru, șoferul patrulei, cuplează contactul. Moto- 
rul Humveeului începe să fomăie, devine aidoma 
unui bivol morocănos. 

— Ce faci? îi spune Dan, cu mărul lui Adam ajuns cam 
la nivelul bărbiei. 

Petru e marcat de un moment de ezitare, după care 
zice, cu o tonalitate la fel de slabă: 

— Ne întoarcem. Raportăm și pe urmă mai vedem. Nu 
putem să facem nimic acum. Nu vezi ce văd și eu? 

Dan scutură viguros din cap: da! 

Farurile sunt oprite. Negreala nopţii e o masă amorfă, 
care deși e căzută într-o amorțeală letargică, tot pare că 
răspunde la stimuli externi. Ar putea să fie numai o pre- 
supunere ce mustește în suc de paranoia. Cu toate astea, 
lui Dan i se pare că există mișcare. Gloata se mobilizează. 
Petru cuplează levierul schimbătorului în poziția marşa- 
rier. Cu calm, ba mai curând cu genul de grijă exagerată, 
se chinuie din răsputeri să miște monstrul din tablă și 
piuliţe cât mai silențios posibil. Însă un diesel rămâne tot 
un diesel, indiferent cât de mult te străduieşti să-l plimbi 
de colo până colo pe mutește. Toarce, nu tare, dar sonor, 
pentru că asta ştie el cel mai bine să facă: să toarcă. Merge 
cu spatele, cu viteza constantă, dar tulburător de lent. În- 
tunericul profund de pe stradă nu permite viteză sporită. 
Abia dacă poți să vezi pe unde mergi în bezna totală. În 

ritmul ăsta de melc imperial, gândeşte Petru, nu facem 
nicio brânză. Trebuie să aprind farurile, să întorc și să rup 
pedala de acceleraţie. 

Zis şi făcut. 

Aprinde luminile. Mănunchiul de raze lucitoare se 
izbeşte de luciul sticlos a sute de pupile cu irizări diabo- 
lice. O comoară fabuloasă, compusă din diamante ale 
răului. Între patrulă şi masa de animale nu există un mo- 
ment tampon. Nici măcar o linguriţă de secunde, care să 
sugereze incertitudinea sau elementul surpriză. Adună- 
tura de animale se aruncă, în mod sălbatic şi direct, asupra 
autoturismului. 

Petru trage cu putere de volan, turtind pedala accele- 
rației. Ar fi culmea ca tocmai acum, printr-o prostie, să 
înece motorul. E cea mai mare grijă, pe care o anticipează 
cu spaimă, dar a uitat complet că a cuplat marșarierul. 
Humveeul se aruncă îndărăt cu repeziciune. Urcă scările 
restaurantului Zimbru şi se izbește violent de un perete. 
Nicio tragedie, vehiculul e făcut să îndure unele cu mult 
mai rele. Soldaţii înjură cu patimă, ţipă și sparg geamurile 
laterale ale mașinii, folosindu-se de ţevile PM-urilor. 
Pușştile urlă ca niște pisici turbate. Câteva animale, aflate 
în prima linie, cad răpuse de gloanţe, apoi dispar sub ma- 
reea de vite, de cai şi de tot felul de alte dobitoace atinse 
de furie. Pentru o fracțiune de secundă pare că valul ata- 
cator își pierde din elan, dar viteza revine, imediat ce le- 
șurile împușcate rămân tot mai în urmă. Cadavrele sunt 
zdrobite sub presiunea avalanșei de copite. Dan, care e 
pe partea expusă, pe scaunul pasagerului, continuă să-și 

răpăie PM-ul cu o determinare drăcească. Începe să nu- 
mere secundele până la impact. Raza de lumină pe care 
o văzuseră cu toții cu nici jumătate de ceas mai înainte, 
atunci când generalul le vorbise despre soluţii, acum pare 
un morman uriaș de rahat. Dan a văzut la unitate ce poate 
să facă o hoardă de animale turbate. Trebuie să fii smintit 
să crezi că mai poți să scăpi fără să dai ortul popii dintr-o 
așa situație. 

Roţile mașinii scrâșnesc pe cimentul neregulat al scă- 
rilor, fumul spumegă sub linia pragurilor absurd de drepte. 
Întreg ansamblul troncăne și hurducăie de mama focului. 
Humveeul țâșnește ca o rachetă cu propulsie cu explozie 
întârziată, atunci când cauciucurile din față se lipesc de 
trotuar. În primă fază, maşina scapă de impactul total. 
Sunt numai două capete de bovine care izbesc razant fun- 
dul din tablă. Vehiculul se bălăngăne de vreo două ori. 
Dansează haotic din bombeul colțuros, ca o femeie uşu- 
ratică, cu creierii îmbibați cu alcool. Uşa portbagajului se 
deschide în lături și una din cuștile de fier sare cât colo. 
Zăngăne dintr-o parte în alta pe asfaltul crăpăcios și scoate 
câteva steluțe de scântei. Sticla stopului drept e sărită din 
locaș. Se leagănă chior dintr-o parte în alta. Pare un ochi 
ieșit din orbită, care atârnă încă de nervul optic. Petru 
trage violent de volan, încearcă să imprime mașinii o tra- 
iectorie rectilinie. O încercare ce nu prea-i reușește. 

Roţile din față lovesc muchia bordurii. Humveeul sare 
de bot în sus. Rade un semafor din apropiere cu greutatea 
lui și, la secunde după, se proptește în vitrina magazinu- 
lui Paco. Urmează o ploaie de pseudo-diamante — o cas- 


186 


FURIA FIARELOR Florin Purluca 


cadă de cioburi — care zăngăne alandala pe cupola din 
tablă. Dan și Petru au noroc, sunt prinși în centurile de 
siguranță. Soldaţii din spate, nesocotind importanţa cen- 
turii, își lipesc mutrele de spătarele scaunelor din față. 
Unul are nasul spart. Două firișoare rubinii i se preling 
peste buze, înspre bărbie. Celălalt se vaită de încheietura 
mâinii drepte. Bine, totuși, c-au scăpat cu viaţă, ar fi putut 
să-și frângă amândoi gâturile, gândeşte Dan. les repede 
din mașină, care cum se pricepe mai bine. Sunt pregătiți 
de un atac iminent. Au pușştile pregătite să scuipe foc. Și, 
totuși, asaltul întârzie să vină. 

Dan își ia inima în dinți și aruncă o privire furișată prin 
fanta dintre geamul spart și stâlpul mașinii. Ca și cum și-ar 
fi atins obiectivul, animalele se retrag. Încet, converg din 
nou în jurul clădirii fostului Romtelecom. Ca să nu faci 
conexiunea, ar trebui să fii de-a dreptul cretin, reflectă 
Dan. Chiar dacă nu poate să priceapă el pe de-a-ntregul 
ce se întâmplă, e limpede ca bună ziua că există ceva acolo, 
care determină dobitoacele astea să formeze un blocaj. 
Un soi de zid de apărare. Palisade din carne vie. Prote- 
jează ceva. Întrebarea este, în mod evident, ce anume? 

— Dane, hai! s-aude în surdină. Trebuie s-o-ntindem 
de aici, cât încă mai putem. 

Când se întoarce, ceilalți sunt deja în capătul opus al ma- 
gazinului. Au găsit un loc numai bun prin care-și pot or- 
chestra tentativa de retragere — rama unui geam spart. 

— Hai mai repede, îl pistonează Petru. 

Bocancii lui Dan calcă pe sutele de cioburi colțuroase, 
ascunse pe sub tot felul de ambalaje colorate. Pungile de 

chipsuri pocnesc, sticla croncăne. Într-un scenariu ceva 
mai optimist, s-ar fi oprit să adune câteva provizii. Cu mare 
regret, realizează că timpul pierdut, în alt scop decât pen- 
tru o retragere cât mai rapidă și mai eficientă, poate să 
capete forma unui balaur. Așa că lasă baltă orice altă apu- 
cătură de supraviețuire. Obiectivul principal: retragerea 
imediată! 
les grăbiţi prin rama ferestrei și ajung în stradă. Din 
partea opusă gloatei de animale răsună focuri răzlețe de 
armă. Şi, spre surprinderea lor, se aud acordurile unei 
melodii care nu are nici în clin, nici în mânecă cu gravi- 
tatea situației. Pentru câteva clipe încremenesc cu toții, 
gândindu-se că numai un diliu s-ar apuca să asculte mu- 
zică cu boxele la maxim. Ar putea să fie cealaltă patrulă? 
Un gând ca un fulger în mintea lui Petru: imposibil! Por- 
nește pe urmele celorlalți, care sunt la pași buni în fața 
lui. Doamne fereşte! Atât i-ar mai trebui, să rămână de 
unul singur. Numai un smintit s-ar apuca să asculte mu- 
zică în halul ăsta, continuă să-și spună. Cu paşi repezi, se 
chinuie să reducă din handicap. 
Versurile continuă să se suprapună, pe fundalul agita- 
tiei dobitoacelor. 
Dacă pleci, vreau să vin cu tine, 
Dacă pleci, ia-mă și pe mine, 
Dacă pleci, n-ai să poți trăi, 
Cu tot ce-a fost şi nu mai vrei să știi. 
Dan se opreşte, se uită peste umăr, în spate, înspre adu- 
nătura de animale. Un Humvee trece efectiv prin trupu- 
rile tensionate. Animalele de talie mare sunt aruncate în 

lături. Cele de talie mică aproape că zboară prin aer, la 
propriu. În lumina difuză a farurilor, sub vraja acordu- 
rilor melodice, scena pare ruptă dintr-un film. Un corp e 
aruncat cât colo. Dan poate să jure, nu-i corpul unui ani- 
mal. La naiba!, mai mult ca sigur că e șoferul mașinii. 
Aterizează la o distanță considerabilă de locul impactului 
și continuă să se târască în lungul străzii. Pentru numele 
lui Dumnezeu, se îngrozește Dan. Sper c-a fost inspirat 
să-și pună echipamentul de protecţie. Cască, vestă, co- 
tiere și toate cele. Fără să mai stea pe gânduri o secundă, 
porneşte într-o goană nebună către trupul inert. Din 
mers, cântărește detaliile: animalele sunt bulversate. Cor- 
pul pare să fie la o distanță sigură, de la care nu atrage 
atenţia. Mort sau nu, e datoria lui să încerce să-l salveze. 
Ajuns lângă soldat, îl apucă de vesta antigloț şi începe să-l 
tragă după el, să iasă din raza de vizibilitate a animalelor. 
Imediat, munca i se înjumătățește. E Petru, șoferul. A 
venit să-l ajute. Ceilalți doi soldați scrutează flancurile, 
cu ţevile puștilor ațintite înspre focarul de agitație. S-aud 
câteva gemete. E de bine, asta înseamnă că soldatul ăsta 
n-a murit. E doar rănit. Trag cu putere, trebuie dus la loc 
sigur, cât mai rapid cu putință. În mod curios, de undeva 
vine un damf puternic de băutură. 

ca debitul unui râu furios, învolburat de ploi abun- 
dente, Alin scotocește prin torpedoul Humvee- 
ului. Printre multe coli de hârtie — polițe de asigurare, 
vechi și noi, foi de parcurs și Dumnezeu mai știe ce - gă- 
sește un compact disc. Îl ia și-l analizează. Se uită la co- 
perta colorată, apoi la stradă. Trage cu putere de volan şi 
ocolește în ultimul moment fundul unui Logan al Poliţiei 
Comunitare. Frânează şi cauciucurile se târăsc pe asfaltul 
rugos. 
— Căcat! Era cât pe ce s-o pun de o căpățână spartă. 
A scăpat CD-ul din mână, se apleacă şi culege carcasa 
de sub scaunul din dreapta. Sticla de vodcă e și ea căzută 
pe undeva, pe sub scaune. Mirosul pregnant de tărie se ri- 
dică precum o ceață invizibilă, persistentă. Alin scoto- 
cește pe sub picioare. E acolo, o pipăie cu vârful degetelor. 
Se mai lungeşte puţin și o apucă. O scoate și se uită la ea, 
în lumina lunii. Romantic ca naiba!, își zice ca pentru el. 
Mai e un fund de băutură, cam de vreo două degete. Soar- 
be lichidul incolor dintr-un suflu, cu o mișcare simplă, 
precisă, din încheietura mâinii. Sticla golită de conţinut 
zboară cât colo pe geam. Se sparge și cioburile mari cron- 
cănesc pe macadam. Revine la coperta compact discului. 
Figura artistului - Cătălin Crișan - contemplă la iubiri 
improbabile sau la gândul unei despărțiri iminente. Mai 
jos, cu litere frumos stilizate, titlul albumului: Dacă pleci. 


C onducând imprecis în lungul bulevardului Unirii, 

Alin zâmbeșşte. Un zâmbet cald, un lingou de suferință 
poleit cu aur. Dincolo de stratul fin, auros, plutește chipul 
Anei. Se produce un declic și lacrimile revin, grase, în 
lungul obrazului tremurând. Desface carcasa, scoate 
discul, îl introduce în fanta sistemului audio. 

— Vreau să vin cu tine, iubita mea soție! 

Porneşte motorul, rotește butonul de volum în poziția 
maxim. Calcă pedala accelerației și virează prima la 
dreapta. Chiar și cu tot întunericul care se aruncă peste 
lume, de la distanță, poate să vadă adunătura masivă de 
trupuri de animale. Apasă cu jind pedala. Acul vitezome- 
trului trece cu repeziciune de limita de o sută de kilometri 
pe oră, evidenţiată cu roșu pe cadranul simplist. Mâna 
stângă fixează volanul, dreapta ține PM-ul lipit de par- 
briz. Apasă trăgaciul şi o sută de mii de cioburi mărunte 
joacă peste tot — prin aer, prin cabină. Vocea lui Cătălin 
Crişan, care continuă să amenințe iubita pusă pe intenții 
răuvoitoare, se amestecă cu duduiturile focurilor de armă. 
Are să o urmărească, negreșit, necontenit. Acul accelero- 
metrului indică acum cinci mii de turații şi tot urcă. Hum- 
veeul intră frontal în barajul compus din mușchi, oase, 
blănuri şi tendoane. Cu o ultimă sclipire de luciditate, 
Alin reflectă în sine: la naiba! Ar fi trebuit să-mi pun cen- 
tura de siguranţă. Sunt mai multe mugete și urlete care 
rămân în urmă, în timp ce trupul lui plonjează în gol, prin 
noapte, pe deasupra spinărilor animalelor agitate. 

Lumea devine un carusel, care imediat înțepenește, 
după o pocnitură violentă de asfalt. Cade pe o parte, se 
rostogolește de mai multe ori în lungul străzii. Noroc cu 


191 


FURIA FIARELOR Florin Purluca 


casca de protecție, care se hârșâie de bitumul dur și îi 
apără craniul de fracturi și contuzii. Pentru o fracțiune de 
secundă, totul se cufundă într-o muto-surditate crasă. Pe 
urmă apare durerea. Ascuţită, ca un vârf de pumnal înfipt 
în coate, spate, genunchi... Peste tot. 

Ceva - sau cineva -— îl apucă de vestă şi-l târăște pe 
asfalt. Ar vrea să riposteze, dar, la dracu!, toată durerea 
asta l-a paralizat. Atât de multă durere, că-i vine să vo- 
mite. 

cele două patrule au plecat la vânătoarea de ani- 

male. Sunt cu toții, dimprejurul mesei. Doctorul 
Mihai, generalul Anton şi restul. Sticla de Milcov e o re- 
licvă, golită până la ultima picătură, deodată cu discuţiile 
aprinse. Scenariile sunt cu zecile, dar în lipsa unor detalii 
concrete, niciunul nu depășește stadiul de propunere 
improbabilă. 

Un soldat deschide ușa în grabă, o izbeșşte cu indife- 
rență de perete. 

— Domnule general, s-a întors una dintre patrule! 

Deși expresia de pe chipul militarului nu promite prea 
multe, generalul e în capul oaselor, nerăbdător, și nu se 
poate abține să nu-l întrebe: 

— Au prins ceva? 

Soldatul e cuprins de o stare evidentă de dezamăgire. 

— Nu, domnule general. N-au prins nimic. 

Se dă în lături, descoperind cvadratura ușii, ca și cum 
ar căuta cu ardoare să se exonereze de un păcat prea mare. 
În rama ușii deschise pe de-a-ntregul sunt patru soldați. 
Generalul își temperează pornirile distimice. Le cere sol- 
daților să intre în birou. Își aprinde o ţigară. Pufăie nervos 
fumul, cu buzele țuguiate. 

— Care-i treaba, băieți? 

Foloseşte un ton amabil, chiar bănuitor de amabil, 
aproape părintesc. În situația dată, gândește el, ultimul 


Ç: aud bătăi în uşa biroului, la ore bune de când 

lucru de care ar avea nevoie ar fi să dobândească antipa- 
tia subalternilor. Exală un calup considerabil de fum de 
tabac. 

— Domnule general, începe unul dintre soldaţii din 
patrulă. Am urmărit întocmai detaliile planului. Până 
când am ajuns în apropierea pasarelei Odor. Acolo - face 
o pauză scurtă, ca și cum nu-și găsește cuvintele; toți sunt 
ochi și urechi, aproape că nici nu mai respiră. Acolo, reia 
el cu timiditate. Cum să vă zic... Erau multe animale. Multe, 
al dracului de multe. Toate, îngrămădite unele în altele. 
De parcă era o adunare din aia din timpul unei greve sau 
cam așa ceva. Blocau strada, efectiv. Am tot așteptat un 
timp, ne-am gândit că poate avea să se rupă vreunul de 
grămadă. O oră nu s-a întâmplat nimic. Au stat, pur și 
simplu, acolo, lipite una de alta. Vaci, oi, capre, cai, porci. 
N-am știut ce să facem — își pleacă privirea, ca și cum o 
mare vină îi apasă umerii. 

Mihai începe să răsucească una din hărțile întinse pe 
masă. Din nou, alte bătăi în ușa biroului, care de fapt sunt 
izbituri în toată regula. Același soldat intră și, fără niciun 
cuvânt, face loc altuia, unul cu uniforma răvășită, plină 
de praf și pete întunecate. 

— Domnule general, numele meu este Dan... Fac parte 
din ce-a de-a doua patrulă. Confirm, am găsit animalele. 
Sunt grupate în jurul clădirii Romtelecomului. În momen- 
tul în care am ajuns acolo și ne-au simțit prezența s-au 
năpustit asupra noastră. Mașina a fost avariată. Am fost 
nevoiţi să o abandonăm și să ne retragem pe jos. A fost 
un miracol că nu ne-au hăituit. 

— Generale, ce semnifică simbolurile astea? 

Mihai bate darabana pe tăblia mesei, pe mai multe 
puncte de pe o hartă militară. În fiecare loc e desenat un 
simbol, care aduce cu un soi de antenă din aia care se 
găsea pe drapelul Republicii Socialiste România. Anton 
se întoarce înspre masă, puțin tulburat, şi se uită încrun- 
tat la locurile indicate de doctor. Mai trage un fum din 
țigară. Exală aburii denși. 

— Sunt locurile în care sunt amplasate antenele com- 
paniilor de telecomunicații. 

— Bingo! La naiba, cum am putut să fim atât de orbi? 

Mihai începe să se caute prin buzunare, apoi prin ser- 
tare. Prins de febra revelației, abia după un timp reali- 
zează că intenția lui e inutilă. Internetul s-a redus la 
dimensiunea unei amintiri plăcute. 

— Mama mă-sii! Râde de unul singur. Voiam să caut 
telefonul mobil și să vă arăt un filmuleţ pe Youtube. Ge- 
neralul îi fixează cu o privire dură, care nu anunţă bezele. 
Floriane! Gruia! reia doctorul. Voi trebuie să vă amintiți... 
Din timpul cursurilor de la facultate. Radiațiile electro- 
magnetice. Se întoarce către general și continuă să ex- 
plice: în filmulețul despre care vă spuneam e o colonie de 
furnici, într-un acvariu, în captivitate. Un individ pune 
un telefon mobil în centrul acvariului și, în momentul în 
care mobilul este apelat, furnicile nu mai hoinăresc haotic 
prin acvariu, ci urmăresc un traseu concentric, precis. 
Urmăresc valul de radiaţii elecromagnetice. 

Generalul rămâne cu mâna suspendată în aer, la jumă- 
tatea distanței dintre scrumieră și gură. Are buzele între- 
deschise. După un moment de tăcere generală, intervine: 

— Vrei să spui că tot haosul ăsta poate să fie din cauza 
unui semnal de... telefonie mobilă? 

Mihai se opreşte. Caută prin memoria răvășită. Există 
dispozitive cu ultrasunete care sunt folosite pentru alun- 
garea câinilor. Aparatură sofisticată folosită pentru eradi- 
carea termitelor de pământ. În Indonezia, tehnologia asta 
e folosită pe scară largă. Pentru ca totul să fie plauzibil, 
n-ar fi necesar decât un semnal amplificat. În plus, a citit 
informații despre un raport recent care sugera că undele 
câmpului electromagnetic cu intensitate scăzută a furtu- 
nilor geomagnetice — perturbări ale câmpului magnetic 
al Pământului, cauzate de rafalele de vânt solar — pot avea 
o influenţă subtilă, dar măsurabilă, asupra incidenței sui- 
cidului la femei. De ce nu s-ar putea întâmpla asta și la o 
scară mai mare? 
la fel de numeroase. Poate să fie o eroare umană, o eroare 
de sistem sau un fenomen anormal, dar de sorginte natu- 
rală. Ori, la fel de bine, nu exclud un atac terorist. 

Militarul e numai ochi și urechi. Se gândește că ideile 
doctorului ar putea să fie confabulații. Şi totuși, dovezile 
sunt acolo, acum, că analizează detaliile. Comportamen- 
tul deviant al animalelor. Faptul că ambele patrule au des- 
coperit același lucru: mase de animale grupate în jurul 
unor pâlcuri de antene de radio-emisie. Aruncă ţigara la 
întâmplare, întoarce harta într-o poziție care să-i convină 
și o analizează mânat de un puseu de atenţie excesivă. 
Unul dintre soldaţii din preajmă, conştiincios, strivește 
mucul de țigară sub talpa bocancului. Sunt peste tot, gân- 

deşte generalul, pâlcurile astea de antene. Și deși pare un 
scenariu fantastic, la naiba!, în ziua de azi nu te mai miri 
de nimic. 

Situaţiile disperate necesită soluții disperate. Bate cu 
pumnul în masă. 

— Trebuie distruse! 

suta zecimală. Generalul se ocupă personal și 

în mod maniacal de asta. Vor fi patru forțe ma- 
sive de atac. Și-a ales și liderii fiecărui grup în parte. Sunt 
dintre cei care s-au confruntat direct cu amenințarea. 
Unul e Dan, băiețaşul ăsta care e, fără doar și poate, un 
soi de erou ad-hoc. Vorbele zboară mai rapid decât păsă- 
rile. Să salvezi de la moarte sigură pe cel care, cu nici câ- 
teva ore în urmă, te-a abandonat în focul luptei? Haluci- 
nant de cinstit. L-a felicitat personal, i-a bătut umărul și 
i-a strâns palma, bărbăteşte. Un om ca acesta trebuie să 
fie lider, fără urmă de îndoială. Un altul e individul care 
s-a luptat de unul singur cu un taur și a scăpat cu viață. 
Chiar și după ce s-a tras cu tancul și un zid întreg s-a pră- 
vălit peste el, tot nu s-a dat bătut. S-a prezentat la arme. 
L-a văzut, a vorbit cu el. Tipul e construit solid, ca un 
golem. Pare genul ce ar putea să stea dinaintea diavolului 
și să-i scuipe coji de seminţe direct în față. Și mai sunt doi 
băieţi, din unitatea lui, pe a căror capacitate strategică 
poate să pună gaj chiar propria-i viață. 

Planul e limpede: în primă fază vor ataca pâlcul de an- 
tene aflat pe clădirea fostului Romtelecom. Una la mână, 
pentru că este cel mai apropiat punct fierbinte de clădirea 
DSV-ului — dozarea carburantului începe să fie o problemă 
de luat în seamă. lar doi la mână, intersecţia străzilor 


D etaliile planului sunt puse la punct până la a o 

Mare a Unirii şi Mărăşti creează un soi de miniplatou, 
spaţiul necesar unor mișcări strategice de urgenţă. În altă 
ordine de idei, mai e şi faptul că la clădire se poate ajunge 
din patru direcții diferite, ceea ce creşte exponențial pro- 
babilitatea succesului. În fiecare formaţiune va exista câte 
o echipă de doi oameni, a cărei sarcină expresă constă în 
distrugerea antenelor folosind lansatoare de rachete 
RPG-7. Restul forţelor militare sunt acolo dintr-o rațiune 
unică: să le susțină. Ideal ar fi fost ca în echipele respon- 
sabile cu atacul antenelor să fie mai mulți soldaţi. Undeva 
la patru, cinci oameni ar fi fost ideal. Dar în situaţia dată, 
efectivul este limitat și vor trebui să se descurce numai 
câte doi. 

Toţi, până la ultimul, urcă în mașini sau tancuri și por- 
nesc către zona de asalt. Când ajunge la sensul giratoriu 
din centrul orașului, convoiul se rupe în patru forma- 
țiuni, mai mult sau mai puțin egale. Drumul cel mai lung 
trebuie străbătut de grupul lui Dan, care va porni atacul 
dinspre capătul opus al străzii Republicii. Ruta până în 
punctul de atac este una ocolitoare, care necesită timp, 
motiv pentru care gruparea lui va fi inițiatoarea atacului. 
Când vor ajunge în poziţia stabilită, vor anunţa restul gru- 
părilor folosind o rachetă de semnalizare. Acela va fi mo- 
mentul zero, momentul adevărului suprem. 

Generalul a rămas în unul din Humveeurile care vor 
porni atacul din apropierea magazinului Milcov. Acum, 
convoiul s-a oprit. Au mers cu luminile stinse, prin în- 
tunericul dens. Chiar și așa, tot au putut să vadă siluetele 
solitare, ascunse după câte un colț de bloc, urmărind in- 

trigate convoiul. Civili rătăcind prin oraș, cu intenţii nu- 
mai de ei știute. Militarii le-au făcut semne din mâini, au 
agitat puştile: plecaţi! 

Mașinile de război blochează strada în totalitate. Toţi 
caută să deslușească masa de animale bulucite, însă nu 
pot să vadă mai nimic. Sunt prea departe. De la distanța 
asta e un întuneric profund, ca și cum te-ai uita într-o 
criptă. Periodic, privirile soldaților urcă spre cerul negru 
și mat. Se-așteaptă ca dintr-o clipă în alta semnalul lumi- 
nos să umple noaptea cu raze portocalii. Momentul în- 
târzie și generalul Anton începe să simtă o undă de ne- 
răbdare. 

Cu priviri rezervate, îi analizează pe cei din mașină, 
însă previziunile lui vizează efectivul complet, nu doar 
pe cei de față. Ce o să se întâmple? Ce se va alege de ei? 
Cum or să reacționeze? Pe unii dintre soldați îi știe. Sunt 
oameni care au câte trei sau patru misiuni la activ. Afga- 
nistan, Kosovo sau Irak. Bărbaţi căliți în focul luptei. Dar 
mai sunt ceilalți, pifanii, care vor îngroșa lista dezertorilor 
și pe cea a morților. Ideal ar fi fost să găsească o soluție 
ca totul să fie dus la bun sfârşit fără atâta vărsare de sânge, 
dar conștientizează că gândul este o imposibilitate. RPG- 
urile rusești sunt arme a căror precizie lasă de dorit, fiind 
extrem de dificilă lovirea unui punct aflat la distanțe de 
peste trei sute de metri. Există studii detaliate, pe care le-a 
analizat cu ochii lui. Cel mai recent, realizat de armata 
americană, subliniază că probabilitățile de atingere a 
țintei de către un proiectil lansat de un RPG sunt de sută 
la sută şanse de lovire a țintei de la o distanță de cincizeci 

de metri. Optzeci la sută șanse de la o sută de metri, ur- 
mând ca de aici şansele să scadă considerabil. Probabili- 
tatea ca ținta să fie atinsă de la o distanţă de două sute de 
metri este de patruzeci la sută, iar dacă distanţa dintre 
trăgător și punctul ochit este de trei sute de metri, șansele 
scad drastic, la zece la sută. Sintagma „cu cât mai aproape, 
cu atât mai bine“ n-a fost niciodată mai potrivită. Într-un 
scenariu ca acesta, cu resurse atât de limitate, care lider 
ar cere oamenilor săi precizie chirurgicală? Probabil, unul 
cu capul în nori. Ei bine, el nu e unul din ăia. N-o să-i 
pună să riște cu focuri de la distanţă și să aibă așteptări 
identice cu performanţele unui lunetist. 

O bubuitură puternică răsună în noapte. Cerul e inun- 
dat de un giulgiu țesut din fibre de lumină alburie. Acum 
pot să zărească sutele de corpuri înghesuite unul în altul, 
adulmecând primejdia ce pluteşte prin aer. Semnalul a 
fost dat. Racheta semnalizatoare urcă până la un punct, 
licărind ca un licurici alienat, pe urmă încetinește şi por- 
nește pe o traiectorie descendentă. Lumina ei e din ce în 
ce mai slabă și sursa se pierde după forma colțuroasă a 
unui bloc turn. Motoarele sunt pornite la unison, un soi 
de haka mecanic. Un strigăt mașinal, o chemare la luptă. 
Zeci de faruri izbesc cu sete în zidul nopţii dense. Rup 
felii întregi de întuneric. Alarmate, animalele încep să 
spargă întregul. La început oscilează haotic, ca un orga- 
nism din gelatină, indecis în care direcţie trebuie concen- 
trat atacul. Pe urmă apar fisuri în integritatea grupului. 
Formaţiuni de dimensiuni reduse, inegale, de dobitoace 
se angajează în asalturi în toate cele patru direcții din care 
sunt atacate de soldați. 

Puștile încep să răpăie, împroașcă mulțimile indecise 
cu gloanţe. Tunul unui tanc bubuie asurzitor. Proiectilul 
trece razant pe deasupra spinărilor animalelor și rupe o 
bună parte din intrarea clădirii Băncii Naţionale. Excesul 
de ornamente complicate, specific stilului baroc, explo- 
dează în zeci de mii de bucățele de tencuială și cărămidă 
spartă. Aerul rece al nopții se umple de o perdea de praf 
cenușiu, care coboară lent și este ruptă în valuri mici și 
tulburi de avântul vitelor furioase. Atacul abia acum în- 
cepe în adevăratul sens al cuvântului. Coarnele bovinelor 
trec prin tabla mașinilor, căscând spaţii cât o gaură de 
covrig. Caii izbesc cu sălbăticie în portiere, în roți, în fa- 
ruri. Bucăţile de sticlă spartă dansează prin aer. Șatre de 
câini sunt călare pe cupole sau capote. Încearcă cu dispe- 
rare să agaţe un braţ, un picior, orice, numai carne de om 
să fie. 

Nu există repaos, nu există timp de gândire, niciun ră- 
gaz de a respira. E o luptă pe viață şi pe moarte, mai săl- 
batică decât oricare luptă care s-a consumat vreodată în 
istorie. Până și pisicile, cu cozile lor zburlite, par nişte dia- 
voli în miniatură. Un soldat caută o poziție mai bună de 
tragere. Iese printr-un geam lateral spart. Încearcă să se 
cocoaţe pe cupola unui ARO 244. E cu un genunchi pe 
cupolă, gata-gata să se urce, cu o talpă pe muchia porti- 
erei. O huidumă de taur izbește în plin mașina. Piciorul 
îi este prins între coarne și metalul contorsionat. Omul 
urlă, un strigăt până la Dumnezeu și înapoi, şi cade într-o 
parte. Mai mulți câini încep să-l muște, un porc l-apucă 
de o mână și oasele fragile pocnesc ca niște artificii de- 

fecte. Cimentul dimprejur se umple de sânge. Un ajutor 
tardiv şi inutil, venit de cine ştie unde, se concretizează 
prin câteva focuri răzlețe, care doboară porcul. Câinii con- 
tinuă să rupă bucăți mari de carne din membrele zvârcoli- 
toare. 

Ultimele explozii puternice, izbucnite ca la un semnal 
general, aruncă în sus hartane sau beton bucăţălit. Tan- 
curile, mașinile, s-au apropiat prea mult. Tunurile nu mai 
pot fi folosite. Valurile de animale calcă peste morți și mu- 
ribunzi, fie ei oameni sau animale. Singura luptă posibilă 
e cea corp la corp, dacă există vreo teorie care poate să 
definească astfel încâlceala de soldaţi și dobitoace. 

Cei însărcinați cu susținerea echipelor cheie nu fac 
nimic altceva decât să lupte ca niște roboți. Cine stă pe 
gânduri e pierdut. Cei care nu mai au muniţie lovesc în 
stânga și în dreapta cu baionetele. Cei mai norocoși, care 
încă mai posedă putere de foc, trag în tot ce mișcă. Spe- 
ranţa că lupta lor nu e zadarnică le face ochii să scânteieze 
de furie. Antenele trebuie să fie doborâte cât mai curând, 
cu orice preţ. 

Aici și acum e botezul sângelui. Cei care nu au căzut 
sub copitele sau colții animalelor caută poziţii strategice, 
din siguranţa cărora pot să mitralieze animalele. Un sol- 
dat, printr-o minune, a reușit să se cocoaţe într-un castan. 
Dan îl vede, în timp ce-și caută o cale să ajungă la una 
dintre cele trei căi de acces ale clădirii țintă. Atâta timp 
cât are încărcătoare, balanţa e înclinată în favoarea lui. 
Dar cum vor sta lucrurile când gloanţele i se vor fi mân- 
tuit? Va coborî din pom? Va sări el oare să-și ajute cama- 
razii, punându-și propriul suflu în joc? 

În mod normal, Dan nu era parte din echipa de infil- 
trare. Însă unul din băieți a căzut victima unei vite după 
numai câțiva pași. Cineva trebuia să-l înlocuiască. Şi iată-l, 
împreună cu un camarad al cărui nume e un mister, es- 
caladând în fugă rămășițele scărilor Băncii Naţionale, 
într-o încercare disperată de a evita atacul animalelor. 
Oricum, marea lor majoritate s-a îngrămădit la baza tan- 
curilor. Cu toate astea, un dram de precauţie nu strică ni- 
mănui. Dobitoacele trudesc din răsputeri să doboare co- 
loșii de metal. Neajunsul principal: animalele de talie 
mare au fost în mare parte răpuse, fiind ţinte facile. Deşi 
tancurile se bălăngăne dintr-o parte în alta, sub imboldul 
zecilor de lovituri, tot nu există destulă forță ca să fie răs- 
turnate. Detaliul constituie un avantaj notabil. E un dis- 
trugător tactic de atenție care conferă o posibilitate în plus 
ca echipele de câte doi soldaţi să se strecoare ceva mai re- 
pede, nevăzute și nevătămate, până la intrări. 

Dan e decis până-n dinţi să reuşească. l-a promis Iuliei 
și, în același timp, a fost o promisiune tacită față de cei 
care nu mai sunt. Nu se crede un soi de erou, așa cum l-a 
tot ridicat în slăvi generalul. La drept vorbind, dacă ar fi 
știut, dacă cineva i-ar fi spus că cel pe care l-a salvat de la 
moarte sigură era trădătorul de Alin, l-ar fi lăsat acolo să 
crape. Niciun dubiu în privinţa asta. Un nenorocit de de- 
zertor, nimic mai mult decât atât. Dar n-a avut curajul s-o 
spună. A stat mut și a primit cuvintele de laudă, afundat 
într-o tonă de gânduri negre. Ce ar fi spus Iulia dacă ar fi 
aflat toate astea? Ce ar fi spus generalul? A preferat să nu 
spună. Deşi ideea continuă să-l bântuie, ca un monstru 
pândind după colțuri adumbrite. 

Odată ajuns în fața ușii, dintr-o singură lovitură de bo- 
canc, își face cale liberă. Chiar înainte să intre, aruncă o 
privire încordată indicatorului mare, din tablă, rotund, 
vopsit cu roşu. Pe urmă citește cu băgare de seamă: Clădire 
cu risc seismic gradul 1. Desigur, exact ce-mi lipsea, îşi 
spune. Ca și cum riscurile nu erau de ajuns. Intră în clă- 
dire, urmat de colegul de echipă, care e un puști la vreo 
douăzeci şi ceva de ani, pe care Dan l-a pus să târască de 
nenorocirea aia de lansator de rachete. Miroase a pifan 
de la o poştă şi frica vibrează în el ca un set de mingi de 
biliard. Deși poate că-i pare că e în rahat până în gât, Dan 
i-a subliniat, chiar din clipa în care a decis să ia locul ca- 
maradului decedat: mai bine să fii acolo, în clădire, decât 
afară. Poate că nu pare așa la prima vedere, dar e mai sigur 
de o mie de ori. Crede-mă pe cuvânt, prietene. 

Parterul e o sală imensă, în care încă se mai găsesc efecte 
și pliante lipite pe pereți. Aparate cu inscripția de un 
verde țipător a firmei Cosmote, de pe vremea când Rom- 
telecom și defuncta rețea de telefonie mobilă făceau echipă. 
Într-un colţ, ascunse de un paravan din pânză jerpelită, 
pe care sunt imprimate două dudui ce se hlizesc la un 
telefon mobil, sunt scările. Cinci niveluri, apoi ieșirea către 
acoperiș. Din moment ce ușa fusese închisă, detaliul pro- 
mite un drum fără probleme. Cel puţin teoretic. Urcă în 
grabă treptele şi, ajunși la primul nivel, aud izbitura de 
la parter. O altă ușă a fost deschisă forțat. Se opresc și 
rămân cu puștile aţintite înspre treptele abrupte. E una 
din celelalte echipe sau, la fel de bine, ar putea să fie vreun 
animal. Se-aud zgomote, care aduc mai mult a tălpi de 

bocanci, decât a copite. E tipul acela solid, Marian, care 
urcă cu repeziciune scările, cu RPG-ul aruncat în spinare. 
Dan îl recunoaşte și îi face un semn. Își mișcă privirea 
într-o parte, privind dincolo de spatele bărbatului masiv, 
ca și cum s-ar aștepta să mai apară cineva: 

— Singur? 

— Singur. Celălalt s-a prăpădit pe drum. Care-i treaba? 

— Până aici, totul pare să fie bine. 

Urmează un moment de liniște, apoi Marian le spune: 

— Crezi c-ar trebui să-i mai așteptăm și pe ceilalți? 

Dan ridică din umeri. E indecis. Teoretic, n-ar strica să 
fie mai mulți acolo sus, chiar dacă nu se așteaptă să întâm- 
pine probleme. Pe de altă parte, fiecare secundă închinată 
aşteptării, acolo jos, în stradă, prelungește infernul. Și așa 
s-au pierdut destule vieți, iar cei care au găsit poziții oare- 
cum sigure, care încă mai țin piept amenințării, n-o să 
poată să facă asta la nesfârșit. Prin urmare, varianta lui 
de răspuns i se coagulează în minte: 

— Nu! Zic să nu mai pierdem timpul. 

Și asta fac: nu mai așteaptă o secundă. Se târăsc tustrei 
prin holuri. Prin tot felul de birouri, cu tot felul de apara- 
tură lăsată de izbeliște. Urcă fiecare rând de scări abrupte 
și înguste, ca în cele din urmă să fie dinaintea ultimei re- 
dute: scara metalică. Tipul acela de scară, sudată din mai 
multe resturi de fier striat, de Gogu de la etajul doi, care 
duce înspre acoperiș. Cumva, printr-o deducție tacită, toți 
pricep că Dan e cel care trebuie să urce primul. Puștiul, 
fără nicio exagerare, e căcat pe el de frică. Marian e masiv. 
S-ar putea poticni în gura îngustă de la capătul scării, în 

eventualitatea unui atac surpriză. Fără alte comentarii 
inutile, Dan se apucă să escaladeze scara. 

Nu-i neapărat vorba despre genul acela de frică pe care 
o simte un mucos cu izmenele în vine în fața unui pericol. 
E mai curând vorba despre un fior constructiv, care îl ține 
într-o gardă constantă. În mod normal, n-ar trebui să gă- 
sească nicio amenințare. Sau, poate, în cel mai nefericit 
scenariu, vreo mâță rătăcită. Chiar și mai multe, o ceată 
întreagă, n-ar trebui să-i pună bețe în roate. Le-ar mitralia 
numaidecât. 

Ajunge la capătul scărilor și împinge capacul. Rămâne 
o clipă pe loc, privind în tăcere peticul de cer înstelat. De 
afară vin sunetele luptei. PM-uri lătrând răzlețe, câte un 
muget fioros de bovină, la intervale neregulate. Iese, cu 
mișcări iuți, calculate. În clipa în care e pe acoperiş, face 
o piruetă completă. Doar ca să descopere că nu e nimic 
care să prezinte vreun fel de ameninţare. Răsuflă ușurat. 
Le face semne celor doi. Imediat urcă puştiul, care îi în- 
tinde lui Dan RPG-ul și pe urmă se cațără pe acoperiș, 
într-o manieră stângace. Ultimul e Marian. E nevoie să-și 
aducă umerii mult în față, atât de solid e construit, ca să 
poată să treacă prin gaura ca de șarpe. 

Ansamblul de antene e pus pe un soclu din beton, într-un 
colț al acoperișului. Asta se vrea a fi un soi de avantaj. 
Vor trage din colțul opus. Diagonala de mai bine de zece 
metri va servi drept distanță de siguranță. Problema nu 
e asta. Nici pe departe, îi explică Dan lui Marian, care 
aprobă părerea. Ce se va întâmpla cu clădirea, imediat 
după explozie? Bulina roșie de la parter nu promite bu- 

chete de trandafiri. Dacă mormanul de antene nu se va 
prăbuși pe o parte, direct în stradă, există riscul ca acope- 
rișul să se surpe și, cu toată greutatea lui, să se producă 
un efect de domino. Tavan după tavan, cu tonele de mo- 
loz cumulate, la final există posibilitatea ca întreaga clă- 
dire să cadă, iar ei, odată cu ea. Moartea, zâmbindu-le de 
la o distanţă de numai câteva decizii distanță, le trimite 
bezele. Analizează cu și mai multă atenție pâlcul de an- 
tene. Sunt construite într-un mod bizar, inexplicabil de 
groase, din niște tije deformate într-o manieră stranie. 

Se trag mai aproape de soclu, Dan și cu Marian. Puștiul 
rămâne pe loc, la o distanţă pe care el o consideră sigură. 
Față de ce, nici el nu știe, dar stă locului, țeapăn de emoții, 
acolo unde e. Și abia atunci, când cei doi sunt cu privirile 
încordate la numai câțiva metri distanță de schele, pricep 
cum stau lucrurile. Simțindu-le prezența, mai multe seturi 
de aripi încep să se zbată. Sunt batalioane întregi de pă- 
sări, care stau cocoțate pe tijele erecte ale antenelor. 

— Ce-au fost mișcările alea? 

Gura puștiului le-o ia pe dinainte, chiar înainte ca cei 
doi să-i ceară pe mutește să nu care cumva să-l pună naiba 
să scoată un diftong. Dar e prea târziu pentru regrete. Nu 
s-au mișcat destul de repede și acum vor plăti cu vârf și 
îndesat nesăbuinţa. Sutele de păsări se înalță către cer în 
valuri şi turbioane ameţitoare, ca mai apoi să plonjeze în- 
spre acoperiș cu țipete ascuţite. Sunt foarte multe zbură- 
toare, penaj întunecat ca smoala. Dan și Marian se trân- 
tesc pe burtă. Ciori, grauri sau ce-ar putea să fie? Puștiul 
se trage îndărăt, cu pași mici, sperioși, cu mâinile ridicate 

dinaintea feței, încercând zadarnic să închipuie un fel de 
scut. Valul de înaripate îl atacă, îl lovește din plin. Băiatul 
face mai mulți pași în spate, defensiv, dezorientat. Vârte- 
jul de pene se înalță și e pregătit să plonjeze din nou. 

— Aruncă-te pe burtă! ţipă cei doi bărbați. 

Dar puștiul nu ascultă, e prea înspăimântat să mai audă 
ceva. la poziţia de tragere, cu RPG-ul fixat pe un umăr. 
Anticipându-i intenția, Dan și Marian încep să urle: 

— Nu trage cu lansatorul...! 

— Folosește pistolul mitralieră, idiotule. 

Numai că vorbele lor sunt inutile. Prea agitat să mai 
priceapă ce se întâmplă cu el, puștiul fixează ținta și, ime- 
diat după, apasă trăgaciul. Fâșâiala prelungă se supra- 
pune peste țipetele turbioanelor de păsări şi apoi se dizolvă 
în croncănelile ascuţite ca niște lame. Flama vibrantă face 
decorul să fileze. Noaptea e un neon scurtcircuitat. Ra- 
cheta trece prin vârtejul de ciori și grauri, fără să facă 
măcar o victimă. Tot urcă, alunecă pe sub rotocoalele de 
nori tuciurii, pe urmă se pierde după linia mai multor 
blocuri. La câteva secunde după, se aude zgomotul în- 
fundat al unei explozii îndepărtate. 

Soldatul se ridică şi începe să fugă înspre gaura tăiată 
în acoperiș. După eșecul lamentabil al planului A, ur- 
mează planul B: vrea să coboare scara, să se refugieze în 
clădire. Evident, ambele planuri sunt strategii stângace, 
de moment. Băiatul încă mai fuge. E aproape de muchie, 
mai sunt numai vreo doi pași și e scăpat. Aproape că 
poate să guste momentul salvării, se vede coborând deja 
scările, un fel de premoniţie, când păsările i se izbesc în 

spate. Se dezechilibrează, joacă un moment de pe un pi- 
cior pe celălalt, apoi cade dincolo de linia parapetului de 
siguranţă. Strigătul de ajutor e ca o rugă neinteligibilă, 
care se termină cu o bufnitură seacă. Un sac zvârcolitor 
de carne ce loveşte violent asfaltul, după un plonjon în 
gol vreme de cinci etaje. Ultimul vaiet de durere se to- 
pește în melanjul de sunete provocate de lupta acerbă 
care se consumă în stradă. 

Soldaţii care încă nu au căzut sunt monumente de furie 
și răzbunare. S-au refugiat în poziții pe care le-au catalo- 
gat drept sigure și continuă să mitralieze de la distanță 
animale turbate. Unul dintre soldați e cocoțat pe cupola 
unui camion. Nu mai are gloanţe. PM-ul lui zace azvârlit 
cât colo. În schimb, prin nu se ştie ce minune, a pus mâna 
pe o bucată de lanţ. Un capăt e ancorat de cabină, e prins 
zdravăn de o ureche sudată. De celălalt, pe care bărbatul 
îl învârte ostentativ prin aer, are fixat un cârlig atât de 
ascuțit, de zici că-i o cange. Nici vorbă de dispozitiv de 
tractare. Lanţul face mai multe rotații prin aer, în gol, dea- 
supra capului bărbatului, după care este aruncat către 
țintă. Fierul lovește cu toată greutatea lui și se înfinge în 
greabănul unei vite. Cu o furie de intensitate incompa- 
rabilă, animalul rage şi se aruncă în primul vehicul pe 
care-l vede. Cârligul, mușcând adânc din mușchiul ten- 
sionat ca un piston în sarcină, brăzdează toată spinarea. 
Lasă în urma lui o crestătură lată și zdrențuită. Şiroaie de 
sânge se preling în valuri pe spatele lat. Coarnele izbesc 
metalul portierei şi întreg ansamblul vibrează. Urmează 
imboldul inconsecvent al trupului tensionat. Împunge și 

trage. Iar împunge, iar trage. Roţile joacă, de sus în jos, 
ca nişte mingi posedate. Un soldat, pesemne până atunci 
ascuns după scaune, urlă ca un apucat. Înspăimântat, 
caută să iasă prin locașul unui geam lipsă. Reușește, în 
cele din urmă, și o ia la fugă în lungul străzii întunecate. 
Deşi e în agonie, vita îl vede. Se lansează în urmărire. Cu 
ultimele forțe, îl ajunge şi-l izbește drept în spate. Rezul- 
tatul e identic cu un accident rutier. O masă de oase rupte, 
carne zdrobită și sânge vâscos, înşirată pe asfalt. Vita cade 
și ea, cu scânteia furiei topindu-i-se în pupile, ca ultima 
zvâcnire a unui robot cu bateria epuizată. 

Puțin mai încolo, un alt soldat urlă, ține ciotul picioru- 
lui drept cu mâinile. Își strigă cu disperare mama, pentru 
că asta fac bărbaţii când groaza îi ia la palme. Își plânge 
de milă. E o melodie veșnic la modă pe câmpurile de luptă. 

Ceasul începe să ticăie în minți: tic-tac, tic-tac, tic-tac, 
tic-tac, tic-tac... Mai devreme sau mai târziu, vitejia se va 
nărui. Oamenii vor fugi, fiecare unde va vedea cu ochii, 
numai să-și joace ultima şansă de scăpare. 

Acolo, sus, Dan se ridică şi pornește într-un suflet să 
ridice RPG-ul de unde e căzut. Valul de păsări e imediat 
pe urma lui. Primește o lovitură în spate, de simte că-i 
pocnesc oasele. Se duce de-a berbeleacul. Fii tare, bărbate, 
încă ai capul pe umeri. Se ridică, musculatura ţipă. Înhață 
lansatorul de rachete și sare din nou pe burtă. Turbionul 
de pene îl ratează milimetric. Începe să meargă târâș. 
Marian e și el pe burtă, pregăteşte racheta. Habar n-are 
ce a făcut cu lansatorul lui. Oricum, nici nu prea mai con- 
tează. 

Sunt unul în coasta celuilalt și cu greu se pot decide. 
Dar o fac, în cele din urmă. Ca unul să poată să folosească 
RPG-ul, celălalt trebuie să devină un scut uman, care să 
se opună atacurilor păsărilor. Şi Marian e făcut pentru 
asta, o ştie și el. A stat dinaintea unei vite, o să-şi pună 
pielea-n saramură și acum. Racheta face un clanc sec, 
atunci când este fixată în poziția de tragere. 

Dan se ridică și-și fixează ținta. Materialul nopții, vă- 
zut prin dispozitivul de ochire al lansatorului de rachete, 
e o gravură pe placă de obsidian. Linii dure, colțuroase, 
suprapuse peste un petec de rocă vulcanică de un negru 
brutal. Artă modernă abstractă contemporană, din prima 
linie a frontului. Idei despre un viitor incert, alături de 
Iulia, încep să-i picure în minte. Felul sănătos în care fata 
zâmbește, vocea care reflectă dulceața așa cum o piesă 
din cristal reflectă raza de lumină. 

Bătăile agitate ale aripilor sunt o uvertură concepută 
ca o introducere la un oratoriu. Succesiune simetrică și 
periodică, zgomote ample și reci, lame brăzdând nemilos 
aerul nopții. Priviri încordate și o teamă grea, ca o bucată 
de metal inutil, ruptă dintr-o piesă mai mare — ar putea 
să rateze. Un firicel de sudoare taie linia tâmplei lui Dan 
pe din două. Marian e în capul oaselor, cu pulpele încor- 
date, cu antebraţele fixate dinaintea privirii, pregătit să 
ţină piept furiei aripate. Care vine, negreșit, s-a aruncat 
într-un nou atac feroce. Batalionul de păsări fâșâie prin 
aer, în picaj. Sunt milioane de țipete tăioase care s-aruncă 
să distrugă. Marian îi spune ceva lui Dan. Mesajul se pierde 
în zgomotul infernal al aripilor, imaginea dintr-un film 

mut. Dan știe ce i se cere. Nu are nevoie să i se mai repete. 
Trage, până nu e prea târziu. Ideea c-ar putea să rateze, 
chiar și de la distanța asta, îl gâdilă în ceafă. Trăgaciul e 
apăsat, cu ideea nebună că n-a fost decât un alt foc tras la 
întâmplare, deși brațul aproape că i-a devenit beton armat 
de la atâta încordare. Și exact în același moment torentul 
de păsări se izbește de omul-scut. Militarii cad unul peste 
altul. Racheta urlă și lasă în urma ei o dâră de fum albi- 
cios. Se izbește de ceva, slavă Domnului!, doar că ei sunt 
grămadă și nu pot să vadă de ce anume. Imediat răsună 
țipătul metalului rănit. Ansamblul de bare cârâie, scurt şi 
gutural, ca un animal frustrat. Dar refuză să cadă. Ră- 
mâne fixat într-o poziție imposibilă, ce le aminteşte de 
poziția perpetuu decadentă a turnului din Pisa. Sunt 
amândoi în așteptarea unui final apoteotic, aparent rene- 
gat de destin. 

De pe urma impactului, Marian s-a ales cu o baterie de 
julituri de mărimi apreciabile. În unele locuri, uniforma 
i-a fost sfâșiată de ciocuri şi gheare. Dan azvârle lansato- 
rul de rachete cât colo. E inutil, nu mai au nicio altă ra- 
chetă. Turbionul de păsări se reformează printre vălătucii 
de lână neagră ai norilor, la o înălțime halucinantă. Ca și 
cum păsările ar fi conștientizat necesitatea unui elan mult 
mai puternic, urcă tot mai sus. 

— Un destin blestemat! urlă Marian, privind înălțimea 
cerului, fără o ţintă anume. 

Însă Dan știe, poate să priceapă, în viziunea sanitaru- 
lui, principalul vinovat e divinitatea, care se joacă într-o 
manieră infantilă cu viețile oamenilor. Și cine sunt ei doi 

ca să se împotrivească destinului? Două bucăţi de cârpe, 
zdrelite și pline de slin, care se vor un fel de suflete viteze. 
Halal destin, halal moarte! Tristeţea, ghinionul, în gene- 
ral, cad peste Dan cu viteza unui lift cu macaralele de- 
fecte. La impact, speranţa e un terci de visuri măreţe și 
idei vitejești. 

Însă Marian refuză să accepte înfrângerea. Continuă 
să lupte, în pofida sorții, ca un soldat rănit care se târăște 
prin glod. Fuge ca un apucat și se izbește cu violență de 
structura metalică. Apucă setos de două bare, pumnii îi 
sunt totuna cu oţelul, și începe să împingă. De data asta, 
față de multe alte dăți, chiar vrea să lupte până la ultima 
picătură de speranţă care se mai găsește în el. Înjură bir- 
jăreșşte și, chiar dacă nu obține niciun rezultat, nu renunță. 
Urlă, împinge și înjură. 

Dan e scos ca din amorțeala unui vis. Toată nebunia 
momentului îl face să se avânte ca un lup în stână. Acum 
sunt amândoi, unul lângă altul, agățați de schelele dure 
Și reci. Împing ca niște apucați fără minte. Nu e niciun re- 
zultat imediat vizibil că efortul lor dă roade. Şi totuși, ei 
nu se lasă, pentru că, fir-ar al naibii!, nenorocita asta de 
schelă trebuie să cadă! 

E o luptă delirică între viață și moarte. Din înaltul no- 
rilor răsună amenințările vârtejului de zburătoare. Care 
vine, negreșit, să-i nimicească. Dar ei trebuie să reziste cu 
orice preţ, pentru că dacă ei cad, toată nebunia asta are 
să continue, și să tot continue, până când civilizația nu va 
mai fi decât o amintire dulce a unui trecut glorios al omu- 
lui pe pământ. 

Păsările plonjează cu o viteză de intensitate psihotică. 
Îi izbesc pe bărbaţi drept în spate, brutal şi ferm, palma 
unui uriaş mânios. Surplusul de forță, sutele de păsări 
demente izbindu-se de ei și, inevitabil, de schelă; fac me- 
talul să se încline și să scheune. Bolţurile fixate în plăcile 
de susţinere de la baza picioarelor cedează. Pocnesc și sar 
în aer ca nişte gloanţe. Seceră păsările ce se intersectează 
cu traiectoria lor rectilinie, împrăștie smocuri de pene în 
toate părțile. Rup aripi de-a dreptul, așa cum iubite rebele, 
nemiloase, frâng inimi de bărbați naivi. 

Geutatea colosală a fiarelor apasă buza parapetului de 
protecţie. Se rup bucăți mari de ciment şi ansamblul com- 
plicat de antene și dispozitive de radio-emisie se lasă pe 
o parte, cu o huruială infernală. Sunt câteva cabluri groase, 
care plesnesc prin aer, în gol, aidoma unor bice uriașe. Şi 
pe urmă e zgomotul final. Goliat a căzut. Sub greutatea 
lui neiertătoare pier duşmani și prieteni deopotrivă — mai 
multe animale și soldați sunt prinși sub fiare. Victoria e 
un parfum mai dulce ca nebunia. Păsările încep să zboare 
dezorientate, rup corpul imens și ameninţător de odini- 
oară în formațiuni mărunte. Firimiturile celeste ale levia- 
tanului bat într-o retragere zăpăcită. Dau din aripi, haotic, 
apoi dispar care încotro apucă. 

Dan și Marian privesc năuciți de pe acoperiș, aproape 
că nu pot să-și creadă ochilor cum animalele din stradă 
au încremenit. Nu mai atacă, nu mai fac nimic. Durerile 
oaselor spatelui sunt zvâcniri inconsecvente, care nu pot 
să învingă forța adrenalinei. O să vină ea, o să învingă, 
durerea e un monstru metodic. Dar nu aici, în niciun caz 

acum. În clipa următoare, amândoi sunt în extaz, îmbră- 
țișați ca doi copii. Strigă şi sar, entuziasmați. În vremuri 
ca astea, bucuria e o floare rară. Și deși viitorul nu pro- 
mite clipe parfumate ca-n leagănul prunciei, acum există 
o soluţie. Tot o să fie mai bine decât până acum. 

rivesc totul cu ochi cenușii și reci, dar dacă cineva 

ar face un efort, dacă s-ar strădui mai mult, ar 

putea să vadă în privirile lor scânteile fade de 
speranţă. Militarii scăpaţi s-au strâns împrejurul botului 
unui Humvee, care, prin cine ştie ce minune cerească, s-a 
ales numai cu vreo două îndoituri. Efectivul s-a diminuat 
drastic, nu mai sunt forța combatantă de mai devreme. 
Mulţi camarazi au căzut și lipsa lor e cutremurătoare. 
Generalul ține o hartă întinsă pe tabla capotei. Are ochii 
ficși şi gura strânsă într-o manieră serioasă, aproape si- 
nistră. Primprejurul lor sunt sute de leșuri și cadavre, au- 
tovehicule avariate în moduri inimaginabile. Și-ar dori cu 
toţii ca asta să fie scena finală, ultimul bastion al fatalității. 
Dumnezeu le e martor, au sufletele și trupurile sleite de 
putere. Dar nu-și permit să se oprească aici. Odihna, som- 
nul, sunt articole de lux. N-au ce căuta într-o lume ca asta. 

Generalul Anton bate darabana pe un X de pe hartă. 

— Cred c-am putea să încercăm să atacăm aici. 

Doctorul Mihai îl aprobă: 

— Teoretic, în zona asta semnalul ar trebui să fie mai 
slab. Ceea ce ar fi un avantaj notabil. 

E mai mult decât limpede: antenele de radio-emisie 
trebuie doborâte. Una câte una. Până când cineva nu va 
veni cu o soluție mai bună, asta e singura cale de scăpare. 
Deși, o ştiu şi ei, e cea mai chinuitoare metodă dintre 

toate câte s-ar fi putut găsi. Dar au învăţat din greșeli. Au 
mai trecut o dată prin asta şi o vor face din nou. Până 
când vor elimina complet ameninţarea. 

Un Humvee gonește furios în lungul drumului euro- 
pean E85. Sanitarul Marian e în dreapta șoferului. Ge- 
neralul l-a avansat în grad. E sublocotenent și misiunea 
lui are o importanţă copleșitoare: să informeze toate uni- 
tăţile militare pe care le întâlneşte în traseul lui fulgerător 
către București. Să explice felul în care furia animalelor 
poate fi combătută. 

La fel, Dan a preluat comanda unui alt echipaj și a por- 
nit către Constanţa. Indicaţiile sunt identice: nu există 
nicio secundă care poate fi pierdută în van, pentru că 
România e sub asediu. 

Progradia 
de Florin Purluca 


“O incursiune pe tărâmul fricii, 
unde nu știi când și nici de unde 
va răsări pericolul. 

Ştii, însă, cu siguranță, 
că va răsări! Și asta te 
înspăimântă cel mai tare!” 


“În spate, pe macadamul spălat de lumina amorţită a felina- 
relor și de ploaia proaspăt mântuită, se desena o siluetă. Creștea, 
pe măsură ce tălpile bocancilor cu fier în bot pocneau pietrele. 

Şi avea un cuţit. Nu puteai pricepe în ce fel se scurgea lama. 
Dar acolo unde nu erau pete mari de rugină, zăboveau încă bu- 
căți din lumina stelelor. Nu ştiai dacă era lung, lat sau ascuțit ca 
un brici. Dar puteai ştii prea bine că n-arăta deloc prietenos. 

Bărbatul în negru, cu pumnul încordat peste plăselele cuţi- 
tului, înainta și mârâia. Un sunet ca al unui animal feroce, con- 
centrat să-și descopere prada...” 

Praf 


de Florin Purluca 


“O poveste postapocaliptică 
scrisă cu o măiestrie desăvâșită! 


“Un personaj de care te îndrăgostești 
din primele pagini şi o atmosferă 
creată atât de veridic încât simți 

că ești acolo, în lumea în care 
praful este atoatestăpânitor!” 


”...s-a întâmplat într-un început 
de decembrie, într-o vreme în care co- 
piii tânjeau a zăpezi și aroma Crăciunului, iar oamenii mari a 
gust de concedii și șuncă fiartă. A început să cadă agale, ne- 
stingherit de nimeni și nimic, praful cenușiu, moale și sfărâmi- 
cios, greu deloc și grațios ca puful de gâscă. La început au râs, 
au chicotit că nu știu care sfânt s-a pus pe grătărit fripturi grase 
şi unsuroase. Dar gluma n-a ținut decât o vreme, pentru că pra- 
ful cădea — şi tot cădea, de nu se mai oprea — inexorabil, învelind 
lumea într-o plapumă de funingine.” 

“Nu există repaos, nu există timp de gândire. E o luptă 
pe viață și pe moarte, mai sălbatică decât oricare luptă 
care s-a consumat vreodată în istorie. Până și pisicile, 
cu cozile lor zburlite, par niște diavoli în miniatură. 
Un soldat caută o poziție mai bună de tragere. E cu un 
genunchi, pe cupolă. O huidumă de taur izbeşte i e ini 


se umple de sânge.“ 

